
I.  KAPITEL. 


SØSTRE. 


,Fi 


'lory!  hold  dog  nu  Øjnene  ved  din 
Stilebog!  se  ikke  ud  ad  Vinduet  hvert 
0}eb\\k,finette!  Hvor  langt  er  du  kommen 
med   „aner''?'' 

„Til  Futur,   Mademoiselle." 

„Ikke  længere,  Flory!  Skynd  dig  nu 
lidt  at  blive  færdig.  Ret  dig,  og  sid  ikke 
saa  sammenbøjet,  naar  du  skriver!  Stolen 
nærmere  til  Bordet  —  saadan !  det  er 
fjerde  Gang,  jeg  har  sagt  det.  Ma  chére 
petite  fiJle,  qiie  vons  étes  difficile,  aldrig 
husker  du  noget."  Mademoiselle  virrede 
med  sit  lille  mørke  Hoved,  hvorpaa  hun 
vendte  sig  til  sin  anden  Elev,  den  12-aarige 
Margaret. 

Det  var  et  kønt  lille  Pigebarn  med  et 
Par  kloge,  ransagende,  maaske  lidt  skarpe 
brune  Øjne,  og  et  Virvar  af  hvidgult, 
lokket    Haar,    der    indrammede    et    smukt 

1 


Barneansigt  med  fine  Træk.  Hendes  Hold- 
ning var  rank  og  ulastelig;  hun  saa  dygtig 
ud.  Der  var  Energi  i  de  smaa  Hænder, 
der  uafbrudt  slog  og  løste  Knuder  paa 
Lommetørklædet,  hun  holdt  i  Haanden, 
medens  hun  fremsagde  sin  Historielektie 
om  Korstogene. 

„Af  Deltagerne  i  det  første  Korstog 
maa  særlig  nævnes:  Den  pavelige  Ud- 
sending, Adhémar  de  Puis,  endvidere  Rai- 
mond  de  Toulouse,  Godefroid  de  Toulon, 
nej,  de  Bouillon,  og  en  Mængde  andre, 
som   ..." 

Flory  var  imidlertid  kommen  igennem 
hele  „aller^  og  tog  fat  paa  „sen  aller^' , 
dette  lunefulde  Verbum,  der  er  alle  Børns 
Skræk.  Hun  spekulerede  paa,  om  det 
hed  „Je  men  snis  allé'''',  eller  „je  me 
siiis  en  alJé^ ,  syntes,  det  lød  lige  rigtigt, 
og  bestemte  sig  til  at  skrive  det  første, 
da  en  Solstraale  i  en  stor  Bølge  brød  ind 
gennem  Rullegardinerne  i  Skolestuen,  dan- 
sede rundt  i  Glim.t  med  lynsnare  Be- 
vægelser paa  Landkortet  paa  Væggen, 
fyldte  hele  Værelset  med  straalende  Lys, 
trak  sig  tilbage  med  en  Aprilsols  Nykker, 
som  et  tvært  Barn,  der  pludselig  ikke  vil 
„lege  med",  og  bragte  hendes  Tanker  paa 
Afveje: 

Hvad     var     det,     Baby    pludrede    om 


inde  i  Barnestuen?  Fortalte  hun  mon 
Bes  og  Hanchen  den  morsomme  Historie, 
hun  selv  havde  lavet:  „Var  en  lille  Pie; 
tom  en  dor  Puttehøne,  biste  hende  danste 
op."  Hvor  længe  kunde  der  være,  til 
Lissy  skulde  kore  til  Stationen,  og  blev 
det  et  meget  morsomt  Bryllup,  Kusine  Kate 
fik?  Og  naar,  tænkte  hun  med  saa  dybt 
et  Suk,  at  Mademoiselle  Minet  indigneret 
saa  paa  hende  med  sit  mest  misbilligende 
Ansigt,  vilde  Uret  paa  Kamingesimsen  slaa 
sine  klare,  rappe,  forløsende,  venlige 
1 1  Slag  og  afbryde  hendes  „s'en  aller'''- 
og  Margarets   Fortællen   om  Korstogene? 

Medens  disse  Tanker  snurrede  rundt 
i  Flory  Howards  Hoved,  lavede  hun  tanke- 
løst dybe,  smaa  Blæksoer  paa  sit  Klatpapir 
og  ødelagde  sin  Pen  ved  at  maale  deres 
Dybde  med  en  Iver,  der  fik  hende  til  at 
glemme  det  franske  Verbums  knudrede 
Former. 

Hun  var  et  13 — 14-aarigt  Pigebarn. 
Ansigtet  var  smalt  og  fint,  men  alt  for 
blegt.  Haaret  var  blødt  og  lysebrunt, 
børstet  op  fra  Panden,  og  oppe  paa  Ho- 
vedet blev  det  holdt  sammen  med  en  bred, 
hvid  Silkesløjfe.  Det  var  lysest  foran, 
hvor  enkelte  krusede  Haar  slap  ned,  og 
det  faldt  bagtil  ned  over  Livet  i  store, 
tunge  Lokker. 

øjnene  vare  milde,  meget  mørkegraa, 
næsten  sorte,  Vipperne  lange. 

Hun  var  temmelig  høj  af  sin  Alder, 
meget  spinkel  og  lidt  foroverbøjet.  Over 
hele  Skikkelsen  var  der  noget  træt  og 
opgivende,  som  det  saa  ofte  er  Tilfældet 
med  svagelige  Pigebørn  i  den  ulyksalige 
Alder,  hvor  Ansigtet  kun  er  Øjne  og 
Legemet  kun  Arme  og  Hænder,  hvor  de 
sige  de  mest"  ubelejlige  Ting  paa  de 
mest  ubelejlige  Tider,  og  hvor  de,  foruden 
Jern  og  frisk  Luft,  mest  af  alt  trænge  til 
Overbærenhed  og  Kærlighed. 

Det  første  fik  hun !  Derom  vidnede 
alle  de  tomme  Glas,  der  stod  opmarche- 
rede i  Medicinskabet  og  bar  den  ikke 
usædvanlige  Paaskrift:  To  Piller  tre  Gange 
daglig.  Den  friske  Luft  fik  hun  ogsaa, 
for  enten  det  regnede,  sneede  eller  blæste, 
trak  Mademoiselle  Minet  af  med  dem  begge 
to  efter  Skoletid  paa  en  lang  Spadseretur 
over  Langelinie,  Søerne  og  hjem.  Men 
Overbærenhed  kunde  det  til  Tider  nok 
skorte  paa  for  hende,  og  det  var  maaske 
ikke  saa  underligt,  for  Flory  afskyede  at 
læse,  i  lige  saa  høj  Grad  som  den  lille 
ivrige  Mademoiselle  Minet  yndede  det.  Da 
den  mindre  Søster  Margaret  i  Forhold  var 
meget  videre  end  Flory,  og  Mademoiselle 
saaledes  idelig  drog  Sammenligninger,  kom 


det  mellem  Aar  og  Dag  til  forskellige  Træf- 
ninger mellem  Lærerinden  og  Eleven.  I 
disse  gik  den  første  dog  altid  af  med  Sejren, 
dog  ikke  uden  adskillige  Gange  at  tage 
sin  Tilflugt  til  Faderen  eller  den  ældste 
Datter  Lissy,  der  fuldstændiggjorde  det 
Firkløver,  de  dannede:  Flory,  Margaret, 
den  3-aarige  Daisy  eller  Baby  og  hun 
selv. 

De  vare  Dotre  af  Grev  Howard,  den 
engelske  Gesandt  i   Danmark. 

De  tre  ældste  vare  komne  hertil  som 
de  lykkeligste  Børn;  men  efter  et  Par 
Aars  Forløb  døde  deres  Moder  ved 
den  lille  Søsters  Fødsel.  Intet  er  saa 
tungt  for  Børn  som  at  miste  deres  Moder. 
Hvem  kender  og  elsker  dem  som  hun  ? 
hvem  kan  saa  varsomt  som  hun  afslibe  de 
haarde  Kanter  i  deres  Karakter  og  trøste 
dem,  naar  de  have  deres  smaa  Sorger? 
hvem  kan  smile  saa  opmuntrende,  naar 
de  ere  gode,  og  sørge  saa  inderligt,  naar 
de  ere  stygge?  hvem  kan  bede  deres 
Aftenbøn  for  dem  med  en  saadan  Inder- 
lighed og  kysse  dem  saa  kærligt  bagefter, 
naar  Dynen  er  stoppet  godt  ned  alle  Vegne, 
som   hun  ? 

Ingen  savnede  hende  som  Flory.  Da 
hun  var  lille,  var  hun  svag,  og  Moderen 
havde    næsten    udelukkende   passet  hende, 


og  altid,  da  hun  blev  ældre,  taget  sig 
meget  af  hende,  fordi  hun  følte,  at  Barnet 
trængte  dertil.  Flory  havde  altid  elsket 
sin  milde,  fromme  Moder  og  kastede  efter 
hendes  Død  al  den  Kærlighed,  hun  havde 
vist  hende,   over  paa  sin  lille  Søster, 

Lissy  var  nu  1 9  Aar  gammel  og  gjorde 
som  den  fornuftigste  lille  Kvinde  sit  bedste 
for  at  være  noget  for  sit  Hjem,  og  det 
var  mange  Pligter,  der  paahvilede  hende. 
Hun  havde  imidlertid  en  udmærket  Støtte 
i  den  trofaste,  hidsige  Mademoiselle  Alinet, 
i  den  gamle,  rare  Barnepige  Bes  og  i 
Husjomfruen  Mrs.  Maham  eller  Airs.  Ma, 
som  Børnene  kaldte  hende,  et  ualmindelig 
dygtigt,  og  ualmindelig  uelskværdigt  gam- 
melt  Rivejern. 

Gesandten  var  fuldstændig  sønderknust 
efter  sin  Hustrus  Død;  men  Lissy  var 
saa  munter  og  glad  af  Naturen  og  gjorde 
alt  for  at  opmuntre  ham,  saa  at  hun 
næsten   var  uundværlig   for  ham. 

Margaret  havde  ved  sin  ladylike  Op- 
træden og  sin  gode  Forstand  aldeles  vundet 
den  lidt  forfængelige  Faders  Hjerte,  og 
det  samme  havde  Baby  ved  sin  morsomme 
Pludren  og  sit  søde  Ansigt;  men  Ylovy 
brød  han  sig  ikke  meget  om,  uden  at  det 
egentlig  var  ham   helt  klart,   hvorfor. 

Han     ærgrede    sig    over    hende,     naar 

hun  var  klodset,  og  det  var  hun  tidt, 
navnlig  naar  han  saa  hende.  Der  gik 
sjældent  en  Dag,  hvor  han  ikke  skændte 
paa  hende,  enten  fordi  hun  væltede  en 
Konfektskaal  paa  Middagsbordet,  eller  fordi 
hun  brugte  en  gal  fransk  Vending,  eller 
fordi  Mademoiselle  Minet  kom  med  en 
Besværing    over   hendes  Mangel  paa  Flid. 

Følgen  var,  at  Flory  blev  sky  og  tavs, 
naar  hun  var  sammen  med  sin  Fader, 
og  længtes  mere  efter  sin  Moder,  naar 
hun  var  ene. 

Paa  den  Tid,  da  denne  Fortælling  be- 
gynder, var  Lissy  ved  at  skulle  gøre  en 
Rejse  med  sin  Tante  til  sin  Kusines  Bryllup 
i  London.  I  den  Tid,  der  gik  forud, 
skulde  hun  opholde  sig  med  Tanten  i 
Vichy.  Gesandten  vilde  saa  møde  dem 
der  og  tage  med  dem  til  England. 

Lidt  efter,  at  Klokken  havde  slaaet  11, 
bankede  Lissy  paa  Døren  til  Skolestuen, 
aabnede  den  paa  Klem  og  sagde: 

„Mademoiselle,  maa  Mag  og  Floy 
komme  ned  i  Forstuen  om  5  Minutter  og 
sige  Farvel?  De  vil  saa  gerne,  og  det 
kan  ikke  tage  saa  lang  Tid.  Nu  skal 
jeg    ind    og   have    fat  paa  Bes  og  Baby." 

„Flory,  luk  din  Bog,  glat  dit  Haar  og 
faa  Blækket  af  dine  Fingre.  Marguerite 
lad    mig   se    paa    dig   —  jo,    du   er  pæn! 

skynd  dig  ma  chére  Flory,  nu  løber  jeg, 
vite-vite-vUe  pludrede  Mademoiselle  og 
smuttede  ind  i  sin  Stue  for  at  klæde 
sig  om. 

Det  tog  altid  Tid  for  Mademoiselle 
Minet,  og  da  liun  kom  til  Syne  i  en  sort 
skinnende  Kjole  mied  et  sandt  Br3^stpanser 
af  Perler,  var  Tiden  næsten  udløben.  De 
maatte  „sans facon"  skynde  sig  nedenunder 
og  kom  ikke  i  det  statelige  Optog,  hun 
havde  ønsket:  først  hun  med  de  to  store 
Pigebørn  ved  Haanden,  saa  Bes  med  Baby, 
og  den  t3''ske  Bonne  Hanchen  til  at  slutte 
Troppen  med  sit  godmodige  Maaneansigt, 
sort  Kjole  og  hvidt  Forklæde. 

„Floy  stal  bære  mig  ned  paa  Rytten," 
erklærede  Baby. 

„Non,  Béhé,  Bes  tager  dig  paa  Armen, 
nej,  vær  nu  artig,  sikken  et  Ansigt;  ne 
fattes  pas  de  grintaces!" 

„Floy  stal,  Mademoiselle!" 

„Gud  velsigne  Dem,  Ma'm,  hvor  kan 
De  sige  nej  til  det  søde  Lam?  Saa,  saa, 
min  egen  Skat,  græd  nu  ikke,"  sagde  Bes 
krænket  over  Mademoiselles  Haardhjertet- 
hed,   som  hun  kaldte  det  ved  sig  selv. 

„Aa,  Mademoiselle,  lad  mig  tage  hende, 
det  kan  da  ikke  gøre  noget,  maa  jeg  ikke?" 
bad    Flory,    da  Baby    strakte   Armene    ud 


imod  hende  og  baskede  paca  en  meget 
sigende  Maade  med  sine  tykke,  smaa  Ben. 

„Ja,  sau  gør  det  da,  men  kom  i  en 
Fart,  fiUeltes,  om  et  Øjeblik  kommer 
Vognen." 

Imidlertid  vare  de  komne  om  den 
sidste  Bugtning  paa  den  brede,  tæppe- 
belagte Trappe  og  kom  ned  i  Forstuen, 
et  stort,  hvidlakeret  Rum  med  smaa,  spinkle 
Stole  med  lyst  stribet  Betræk  i  Rækker 
langs  Væggene,  under  de  gamle  Familie- 
malerier. Tjenestefolkene  lob  frem  og 
tilbage  med  Kufferter  og  Tasker.  Ursule, 
Lissys  vigtige  Kammerpige,  lod  det  regne 
ned   med   Ordrer  og  Formaninger. 

Døren  til  Porten  var  aaben,  Vognen 
holdt  udenfor,  Lissy  fik  kun  Tid  til  at 
sige  Farvel  til  Mademoiselle  Minet  og  Bes 
og  hviske:  „Mag  og  Flory,  vær  nu  søde 
og  flinke,  kom,  Baby,  giv  mig  et  Kys 
endnu!" 

Det  var  Baby  parat  til,  men  ikke  til 
at  lade  Lissy  rejse.  Gesandten  skyndte 
paa  hende,  Bes  bemægtigede  sig  Baby, 
Lissy  stod  op  i  Vognen,  Flory  og  Mar- 
garet vinkede  ved  Vinduet,  til  den  for- 
svandt, og  Mademoiselle  Minet  kaldte  dem 
ovenpaa. 

Langsomt  fulgte  Flory  efter.     Da  hun 

var  kommen  halvt  op,  fo'r  hun  sammen 
ved  at  høre  sin  Fader  kalde. 

„Flory!" 

„Ja,   Papa!" 

„Naar  lærer  du  at  rette  dig?  Se  paa 
Mag,   og  skam  dig!" 

Hun  skyndte  sig  op  for  at  gore  Orden 
i  Skolestueskabet  og  kom  til  at  vælte  den 
gamle  Globus  ned  af  dens  Pind,  saa  den 
gav  en  Række  sukkende  Bums  fra  sig, 
snurrede  rundt  paa  Gulvet,  vaklede  frem 
og  tilbage  og  vækkede  Baby,  der  sov  til 
Middag  ved  Siden  af. 

„Flory!  spadsere,  spad-se-re!"  kaldte 
Mag. 

„Nu  kommer  jeg,  vent  lidt,"  svarede 
hun,  tog  Globusen  op  og  gav  den  nogle 
Knubs  for  at  faa  den  til  at  sidde  fast. 
Saa  skyndte  hun  sig  ned  for  at  faa  Overtøj 
paa,  og  saa  kom  de  af  Sted,  Margaret 
stolt  medførende  Lissys  lille  Foxterrier  i 
en   lang  Kæde. 

„Hvor  vi  dog  møder  en  forfærdelig 
Mængde  Myrer  i  Dag,"  sagde  Flor}^,  og 
holdt  med  begge  Hænder  fast  paa  sin 
store,  højrøde  Filthat,  som  den  næsvise 
Blæst  truede  med  at  bortføre.  „Se,  Mag, 
der  ovre  paa  den  anden  Side  af  Gaden 
kommer  der  en   til!'' 

„Ja,  der  er  rigtignok  en  frygtelig  Masse. 

Nej,  Flory!  se  den  Sneglemoder  med  de 
seks  Born.  Nu  staar  de  stille  foran  Kon- 
ditorvinduet og  trykker  Næsen  mod  Ruden 
alle  seks!  Uh,  hvor  det  dog  stormer^" 
sagde  Margaret  og  stred  sig  tappert  frem 
mod  den  skarpe,  bidende,  friske  Vind, 
der  fik  hendes  Krøller  til  at  tlyve  frem 
til  begge  Sider  og  gav  hendes  Kinder 
Farve,  saa  de  kom  til  at  ligne  de  nyde- 
ligste Paradisæbler. 

,,Des  Umagons,  mes  enfants,  des  lima- 
gons  —  her  er  jo  ikke  en  eneste  Snegl! 
Hvad  mener  I  dog  med  det?"  spurgte 
Mademoiselle  Minet. 

„Les  personnes  dans  la  rtte,  Mademoi- 
selle,^^ forklarede  Mag  og  brast  i  det 
samme  i  Latter  over  Mademoiselles  Øjen- 
bryn, der  fo'r  helt  op  i  Panden  og  lig- 
nede to  store  Spørgsmaalstegn  med  de 
forundrede  Øjne  til  Prikker  nedenunder. 
„Vi  mener  de  langsomme  Mennesker, 
vi  møder." 

„Sneglene,  Mademoiselle,"  forklarede 
Flory,  „det  er  dem,  der  gaar  ganske  lang- 
somt med  Hænderne  i  Lommen,  ser  sig 
om  og  standser  foran  alle  Butikkerne  og 
vender  sig  om;  og  Myrerne  det  er  dem, 
som  iler  af  Sted  og  ser  ud  til  at  have 
frygtelig  travlt.  Det  er  det,  vi  mener 
med  Snegle    og  Myrer;    vi    fandt   paa  det 

en  Eftermiddag,  da  Papa  og  Lissy  var 
ude,  og  vi  sad  alene  ovenpaa,  og  nu 
bruger  vi   det,   naar  vi  spadserer." 

„Jeg  vilde  ønske,  at  vi  hørte  til  Sneglene, 
Mademoiselle,  saa  kunde  vi  da  lade  være 
med  at  skynde  os  saa  meget,  men  have 
Lov  til  at  se  lidt  ind  ad  Vinduerne," 
sagde  Mag  og  kastede  et  længselsfuldt 
Blik  til  en  Butik,  hvor  de  mest  indbydende 
Dukkebørn  i  alle  Aldre,  fra  Pattebørn  til 
gamle  Amagermadammer  med  Paraply  i 
Haanden  sad,  stod,  laa  eller  kørte  i  elegante 
Vogne  og  fik  alle  Pigebørns  Hjerter  til  at 
banke. 

„Eh  bien,  Marguerite,  allons  et  nen 
parJons  plus,  petite.  Mais  Flory,  Flory! 
staa  stille,  hører  du!  ellers  faar  du  jo 
Kæden  ogsaa  om  dit  andet  Ben !  Mag, 
Marguerite,  kald  paa  Sammy,  men  ryk  ikke 
i  den,  saa  falder  Flory!"  raabte  Mademoi- 
selle Minet  og  slog  hjælpeløst  Hænderne 
sammen,  for  Lissys  Hund  var  af  Rædsel 
for  en  stor,  sort,  gøende  Køter,  der  kom 
pilende  hen  til  den,  smuttet  ind  mellem 
Florys  Ben,  og  havde  nær  revet  hende  om. 

„Kan  du  huske,  da  Bes  havde  Influ- 
enza i  Vinter,  og  Hanchen  var  i  Tyskland, 
og  Lissj--  bad  Mademoiselle  Minet,  om  jeg 
maatte  faa  Baby  med  paa  Spadsereturen, 
og  Mademoiselle  sagde   ja?    Aa,  hvor  var 

hun  dog  kær,  da  hun  vilde  standse  alle 
de  smaa  Born,  vi  modte,  og  kysse  dem 
allesammen,  saa  vi  næsten  ikke  kunde  faa 
hende  med.  Hvor  saa  hun  sod  ud!"  ud- 
brød F'iory  henrykt  ved  Tanken  om  den 
lille  Soster,  og  hun  blev  meget  skuffet, 
da  Margaret  svarede  med  et  Kast  med  sit 
lille  Hoved: 

„Jeg  begriber  ikke  Baby!  At  hun 
vilde  gore  det!  det  lille  Tossehoved!  Jeg 
kan  godt  huske,  at  det  var  koldt  den 
Dag,  og  at  jeg  ærgrede  mig  over  hende, 
men  hun  har  ogsaa  saa  mange  underlige 
Ideer.  Kysse  Folk,  man  ikke  kender 
meget  godt!  uh,  ha!  og  saa  snavsede, 
ækle  Unger,"  —  „F/  done!  Marguerite,  hvor 
kan  det  falde  dig  ind  at  bruge  saadanne 
Ord?"  lød  det  fra  Mademoiselle.  „Saa- 
dan  behøver  du  ikke  at  omtale  de  smaa, 
fattige  Stakler,  vi  netop  mødte  den  Dag;  og 
Bébé  er  et  godt  og   kærligt   lille  Væsen! " 

„Ja,   men  Mademoiselle  Minet   ..." 

„Chut,  ftllette!  taisez-votis!  vil  du  saa 
bøje  hele  „assaillir'^  for  mig  og  være 
artig." 

Det  gjorde  Margaret  uden  en  eneste 
Fejl,  saa  Mademoiselle  Minet  fornøjet 
klappede  hende  paa  Kinden  og  erklærede, 
at  hun  var  en   meget  flink  lille  Pige. 

Da  Turen  kom  til  Flory,  gik  det  ikke 

saa  straalende.  Hun  saa  ud,  som  om  hun 
vilde  sige:  „Aa,  lad  mig  være!  lad  mig 
være  i  Ro !  Men  Mademoiselle  lagde  ikke 
Mærke  til  det,  eller  vilde  ikke  se  det,  og 
blev  ved  over  hele  Langelinie  med  dels  at 
høre  hende  i  Verberne  og  dels  at  spørge 
hende  om  „de  paa  Skibene  forekommende 
Gloser",  til  det  snurrede  rundt  i  Hovedet 
paa  hende.  Tilsidst  kunde  hun  ikke  mere, 
og  Mademoiselle   vendte   sig   til  Margaret. 

Hun  kunde  straks  svare,  og  idet  de 
drejede  ind  ad  Porten,  tænkte  Mademoi- 
selle : 

„Marguerite  er  dog  anderledes  morsom 
at  have  med  at  gøre  end   Flory!" 


II.  KAPITEL. 

MARGARET   OG   DAISY. 

Daisy  passede  til  sit  Navn. 

Hun  var  en   rigtig  lille  Tusindfryd. 

Ikke  en  sart  Blomst  med  fint  pibet 
Præstekrave  og  Smørhul  i  Hovedet,  men 
en  yndig  lille  Stump  paa  et  Par  tykke, 
smaa  Ben,  et  rundt  lille  Ansigt  med  et 
Par  store,  uskyldige  Øjne  med  lange  Vip- 
per over  Kindens  Runding,  lysegule  Krøller 
og  et  glad  Smil.  Saadan  var  Baby,  og  hun 
var  en  Tusindfryd, 

Fra  Morgen  til  Aften  var  hun  munter 
og  morsom  og  fyldte  Hjemmet  med  sin 
Pludren.  Om  det  var,  fordi  alle  holdt  af 
hende,  eller  fordi  hun,  stakkels  lille,  al- 
drig havde  kendt  en  Moder,  ved  jeg  ikke, 
men  alle  beundrede  hende,  forkælede 
hende  og  morede  sig  over  hende.  Lissy 
og  Faderen  kunde  daarlig  undvære  hende, 
for  Flory  var  hun  alt,  Mademoiselle  føjede 

hende,  og  for  Bes,  Hanchen  og  Mrs.  Ma 
var  hendes  Ønsker  en  Lov.  Paa  Gaden 
vendte  Folk  sig  om,  naar  hun  kom  trippende 
i  sin  hvide  Silkepels  med  Hanchen,  og  den 
gamle  Kone,  der  sad  i  Porten  lige  over  for 
det  gamle  palæagtige  graa  Hus  i  Bred- 
gade, hvor  de  boede,  og  som  solgte  Violer 
om  Vinteren,  Paaskeliljer  om  Foraaret  og 
smaa  fine  Rosenbuketter  om  Sommeren, 
nikkede  fornøjet  til  hende,  naar  hun  kom 
forbi. 

Sjældent  er  et  Barn  blevet  fotograferet 
saa  mange  Gange  som  Daisy,  for  alle 
bad  om  Billeder  af  hende,  og  sjældent 
er  et  Barn  blevet  saa  forkælet,  som  hun 
blev  af  alle,   undtagen   een. 

Og  den  ene  var  Mag. 

Hun  kunde  ikke  glemme,  at  den  lille 
en  Dag  var  kommen  og  havde  indtaget 
hendes  begunstigede  Plads  som  den  yngste 
i  Familien;  hun  kunde  ikke  tilgive,  at  det 
nu  var  Baby,  der  blev  beundret  og  for- 
kælet der  og  af  dem,  der  før  havde  be- 
undret og  forkælet  hende.  Desuden  havde 
hun  en  instinktmæssig  Følelse  af,  at  Babj^ 
havde  berøvet  dem  deres  Moder,  og  for- 
skellige uforsigtige  Ytringer  af  Tjeneste- 
folkene fra  Tid  til  anden  havde  best3Tket 
Naget. 

Stakkels    Margaret,    hun    havde    ingen 

Moder  til  al  hjælpe  sig  med  at  bekæmpe 
Fejlene.  Ingen  Moder!  Aa,  hvad  for  en 
sørgelig  Klang  der  er  i   de  to   Ord ! 

Faderen  tog  sig  ikke  nok  af  Bornene 
til  at  se  det  daarlige  Forhold  mellem  de 
to  Søstre.  Han  vidste  heller  ikke,  hvor 
meget  Flory  holdt  af  Baby.  Han  troede, 
hun  var  indesluttet  og  holdt  sig  lige  saa 
fjernt  fra  alle  de  andre  som  fra  ham. 
Lissy  havde  set  det  flere  Gange  eller  sna- 
rere hørt  det  og  saa  mange  Gange  tænkt 
paa  at  foreholde  Margaret  det,  men  saa 
skulde  hun  paa  Bal,  saa  i  Selskab,  i 
Teatret  eller  ride  med  sin  Fader,  og  da 
hun  daarlig  kunde  faa  sig  til  at  skænde 
paa  Margaret,  der  var  hendes  Øjesten  — 
gik  Tiden,  —  uden  at  hun  gjorde  det. 
Mademoiselle  blev  et  Par  Gange  alvorlig 
vred,  skændte,  og  mente  saa  at  have  gjort 
sin  Pligt,  —  men  Flory  havde  tidt  Lej- 
lighed til  at  være  bedrøvet,  for  Margaret 
var  aldrig  venlig  mod  Baby,  aldrig  vilde 
hun  dele  hendes  Glæde  over  den  lille 
Søster. 

Tiden  gik. 

Baby  var  nu  tre  Aar  gammel,  og  Mar- 
garet 12  Aar,  hun  var  følgelig  bleven  tre 
Aar  ældre,  men  ikke  tre  Aar  fornuftigere; 
Følelsen    voksede    som    Ukrudt    i    hendes 

Hjerte  og  fik  fornj^et  Kraft  ved  en  lille 
Begivenhed,  der  indtraf,  et  Par  Dage  efter, 
at  Lissy  var  rejst. 

I  Salonen  vare  alle  forsamlede  til 
Morgenandagt,  en  Skik,  Børnenes  Moder 
havde  indført,  og  som  den  strengt  religiøse 
Gesandt  bibeholdt.  Mademoiselle  sad  og 
spillede.  Flory  sad  ved  Siden  af  Barne- 
pigen Bes,  der  havde  Dais}^  paa  Skødet, 
og  Margaret  sad  paa  en  Stol  lige  overfor. 

Pigebørnene  vare  lige  kaldte  ind  fra 
et  animeret  Parti  „Ring"  i  Skolestuen,  og 
Margaret  var  i  et  fortrinligt  Humør,  rigtig 
i  Latterhjørnet.  Latteren  tittede  frem  af 
hele  Ansigtet  og  ventede  kun  den  mindste 
Opfordring  for  at  bryde  løs.  Baby  ke- 
dede sig. 

Salmen  var  saa  lang,  Melodien  søvn- 
dyssende, og  hun  for  lille  til  at  kunne 
blive  opb^'gget  af  at  være   med. 

Først  sad  hun  og  hviskede  til  Bes  og 
tog  hende  under  Hagen  for  at  faa  hende 
til  at  høre  efter,  men  det  lykkedes  ikke. 
Bes  var  stille  som  en  Mus  og  tavs 
som  en  Svane,  og  saa  kun  frygtelig  høj- 
tidehg  ud. 

Pludselig  fik  hun  en  Ide.  Hun  vilde 
prøve  paa  at  synge  med  og  folde  Hæn- 
derne ligesom   de   andre. 

Ivrig  gav  hun  sig  til  at  studere,  først 
Bes.  Men  det  blev  for  trættende,  da  hun 
sad  paa  hendes  Skød  med  Ryggen  og 
Nakken  til  hende,  og  da  Margaret  sad  lige 
overfor,   tog  hun   hende  til  Model. 

Da  Margaret  tilfældigvis  løftede  Øjnene 
fra  sin  Salmebog  for  at  faa  to  genstridige 
Blade  fra  hinanden,  kom  hun  til  at  se 
paa  hende. 

Baby  sad  med  et  ivrigt  Ansigt  og  saa 
paa  hende.  Hun  aabnede  Munden,  trak 
den  op  til  den  ene  Side  og  ned  til  den 
anden,  truttede  den  ud  til  den  allerkæreste 
lille  Spids,  foldede  sine  smaa  Hænder, 
saa  godt,  det  lod  sig  gøre,  for  de  10 
buttede  Fingre  med  Smilehullerne  var 
saa  korte,  og  hun  saa  i  det  hele  saa 
uimodstaaelig  sød  og  morsom  ud,  at  end- 
ogsaa  Margaret  fandt  det. 

Pludselig  lød  der  en  høj,  munter  Lat- 
ter gennem  Stuen,  en  forskrækket  Latter, 
der  straks  holdt  op.      Men   den  var  hørt ! 

Da  Verset  var  sunget  til  Ende,  sagde 
hendes  Fader: 

„Margaret!  gaa  straks  ud  af  Stuen, 
Miss;  jeg  vil  tale  med  dig  bagefter."  Alles 
Øjne  rettedes  paa  den  brødebetyngede 
Margaret,  der  søgte  at  skjule  sin  utidige 
Lystighed   bag  sit  Lommetørklæde. 

„Hørte  du  ikke,  Margaret?  gaa  din 
Vej!" 

„Jo,  Papa,"  mumlede  hun  forskrækket 
over  hans  alvorlige  Udseende  og  vrede 
Stemme,  og  skamfuld  listede  hun  sig  ud, 
med  blussende  Kinder,  og  blev  om  Efter- 
middagen kaldt  ind  til  sin   Fader. 

Han  stod  ved  Vinduet  og  trommede 
paa  Ruden,  vendte  sig  om  og  sagde: 

„Jeg  er  misfornøjet  med  dig  og  din 
Opførsel  og  dit  Anfald  af  umotiveret,  lang- 
varig Latter.  Le,  naar  noget  er  morsomt, 
men  brist  ikke  ud  i  Latter  en  anden  Gang 
ved  Morgenandagten,  det  ødelægger  den 
Følelse,  den  skulde  skabe;  du  ved  godt, 
hvordan  du  skal  opføre  dig;  var  det  din 
Søster,  var  det  en  anden  Sag;  naa,  græd 
nu  ikke,  min  Pige,  du  mente  det  jo  ikke 
saa  slemt.  Jeg  tager  ud  til  Middag,  I 
skal  ikke  komme  ned.  Farvel ,  min 
Stump.      Husk  nu,   hvad  jeg  har  sagt." 

Det  er  første  Gang  i  to  Aar,  jeg  har 
faaet  Skænd  af  Papa,  det  er  Babys  Skyld ! 
tænkte  Margaret  ærgerlig,  da  hun  lidt  se- 
nere, efter  at  have  faaet  endnu  en  Irette- 
sættelse af  Mademoiselle  Minet,  sad  ene 
i  Skolestuen. 

„Hvor  er  Daisy,  Hanchen?"  spurgte 
hun,  da  denne  lidt  efter  kom  ind  med  deres 
Te  og  Aftensmad. 

„I   Barneværelset,   Miss." 

Margaret  lob  derind,  fik  fat  paa  Baby, 
rystede  hende  dygtig,  satte  hende  op  paa 
et  Bord  og  sagde: 

„Jeg  er  meget,  meget  vred  paa  dig, 
du  slemme  lille  Pige !  Hvor  du  dog  er 
uartig ! " 

„Nej,   Mag,   maj   er  sød,   det  er  maj." 

„Nej,  du  er  slem ;  hvor  kunde  det 
falde  dig  ind  at  lave  alle  de  Ansigter  for 
at  faa  mig  til  at  le?  det  var  din  Skyld 
det  hele.  Havde  du  ikke  siddet  saadan, 
havde  jeg  ikke  let;  det  var  dig.  Papa  og 
Mademoiselle  skulde  have  skændt  paa,  og 
ikke  mig." 

„Saade  noet  vil  maj  alier  døre  mere. 
Mag,  aller  mere,"  forsikrede  Baby  med 
sin  mest  indsmigrende  Stemme,  skønt  hun 
ganske  sikkert  ikke  anede,  hvad  hun 
havde  forbrudt,  men  kun  at  Margaret  var 
vred,  og  for  at  formilde  hende  og  slippe 
ned  af  Bordet  lagde  hun  sin  Kind  ind  til 
Margarets  og  forsikrede  igen:  „Maj  er  saa 
dod  Pie." 

Et  Øjeblik  angrede  Mag,  at  hun  havde 
været  saa  urimelig  og  ukærlig  og  vilde  give 
den  lille  et  Kys,  men  i  det  samme  kaldte 
Bes,  og  Baby,  som  vel  mente,  at  hun  nu 
maatte  have  tilfredsstillet  alle  rimelige  For- 

dringer,    arbejdede    med    sine    smaa  Arme 
for  at  komme  ned. 

Hun  kom  ned  —  hun  fik  ikke  Kys- 
set; fornærmet  vendte  Margaret  sig  fra 
hende   og  marcherede  ud   af  Stuen. 


III.  KAPITEL. 


EN   EFTERMIDDAG   I   SKOLESTUEN. 

Det  regnede  og  blæste  udenfor. 

En  rigtig  Foraarsregn  med  lunefulde, 
korte  Ophold,  en  rigtig  Foraarsblæst,  der 
peb  ned  ad  Gader,  over  Pladser,  gennem 
Stræder,  en  Blæst,  der  væltede  gamle  Da- 
mer inde  i  Byen,  og  gamle  Træer  ude 
paa  Marken,  hvirvlede  Støv  og  Snavs,  der 
endnu  ikke  var  druknet  i  de  overfyldte 
Rendestene,  højt  i  Vejret,  og  rev  Hattene 
af  Folk,  saa  de  løb  Væddeløb  med  bare 
Hoveder. 

Himlen  var  vred;  den  hængte  sin  blaa 
Kjole  i  Solskabet  og  tog  en  grim  graa  en 
paa,  satte  Straalerne  i  Skammekrogen, 
naar  de  spillede  lidt  og  morede  sig,  de 
stakkels  smaa,  gav  Regnen  Sukker  og 
lovede  Stormen  at  lave  dens  Yndlingsret 
til  Middag,  hvis  den  vilde  suse  rigtig  godt. 

Flory    stod    ved  Vinduet   i    Skolestuen 

og  talte  Regndraaberne,  der  kom  trillende 
ned  over  Ruden,  som  om  de  legede  Tagfat 
uden  „Helle",  men  da  hun  var  kommen 
til  den  syvoghalvfemsindstyvende ,  opgav 
hun  det  og  vendte  sig  om  til  Margaret, 
der  lige  havde  faaet  „Les  avenhtres  dune 
enfant''''  færdig,  og  nu  fortalte  dens  spæn- 
dende Indhold  til  Bes,  der  flittig  hæklede 
Tunger  ved  Vinduet. 

„Mag,  hvad  skal  vi  dog  bestille,  der 
er   3   Timer  endnu   til  Middag?" 

„Vent  bare,  til  jeg  faar  fortalt  færdig 
om  Louise ;  jeg  er  kommen  dertil,  hvor 
hendes  Fader  dør,  og  hun  kommer  i 
Huset  hos  Madame  Harcot.  Er  du  ked 
af  at  vente  til  i  Morgen,  Bes,  saa  kunde 
vi  bede  Mademoiselle,  om  vi  maa  gaa  ned 
i  Køkkenet  og  lave   brune  Brystsukker." 

„Det  maa  vi  saamænd  ikke,  jeg  vil  i 
alt  Fald  ikke  bede  om   det." 

„Aa,  naar  Hanchen  gaar  med,  maa  vi 
gerne.  Det  er  egentlig  saa  morsomt  at 
lave  Br3^stsukker,  navnlig  brune,  de  sprutter 
saa  morsomt  paa  Panden." 

„Maj  stal  osse  lave  saade  noet  Bø- 
sutter.  Maj  vil  saa  dærne,  det  smaer  saa 
dodt.  Maa  maj,  Flo}^  hva  Floy?"  lød  det 
fra  Baby. 

Hun  blev  holdt  inde  paa  Grund  af  en 
slem  Forkølelse,   der  fik  hende  til  at  pudse 

Næse  og  nyse  hvert  Øjeblik,  og  nu  fik 
hun  Tiden  til  at  gaa  med  at  lege,  at  hun 
gik  i  Vandet.  Denne  interessante  Beskæf- 
tigelse bestod  i  at  styrte  sig  ned  fra  den 
gamle  Hestehaarssofa  under  Landkortet, 
baske  umaadelig  med  Hænder,  Arme  og 
Ben,  dukke  sig  utallige  Gange  i  Gulv- 
tæppet, ryste  sig,  tage  fat  igen,  pruste 
som  en  lille  Hval  og  klæde  sig  paa  for 
at  have  den  udsøgte  Fornøjelse  lige  saa 
hurtig  at  klæde  sig  af  igen  —  i  Ind- 
bildningen. 

„Saa  kan  vi  lige  saa  gerne  lade  være; 
for  det  første  maa  vi  ikke,  naar  hun  vil 
med,  og  for  det  andet  er  der  ikke  noget 
ved  det,  naar  den  Plageaand  er  der,  det 
var  ogsaa  tosset,  at  vi  talte  saa  højt," 
erklærede  Margaret  ærgerlig  og  satte  sig 
i  Sofaen  med  en  mere  hidsig  end  ladylike 
Fart,  der  i  høj  Grad  vilde  have  krænket 
hende  hos  Flory;  for  Margarets  Ærgerrig- 
hed var  netop  at  være  en  hlle  Dame,  og 
hun  betragtede  undertiden  Søsteren,  der 
aldeles  ikke  delte  denne  hendes  Interesse, 
med  ophøjet  Medlidenhed. 

„Gud  velsigne  Dem,  Miss  Margaret! 
Himlen  maa  vide,  hvor  De  kan  nænne  at 
tale  saa  haarde  Ord  til  det  lille  Lam,  Gud 
velsigne  Dem,  men  jeg  kunde  det  ikke," 
sagde  Bes  bebrejdende  fra  sit  Vindue. 

„Fyt  dig,  hører  du  itte  Mag,  daa  væt, 
lemme  damle  Mag,"  klynkede  Baby  og 
puffede  til  Margaret  for  at  faa  hende  bort 
fra  Sofaen. 

„Hvad  er  det  for  en  Ide!  Lad  mig 
dog   være,   Baby,"    sagde    Margaret    tvært. 

„Aa  Mag,  du  trølier  det  aisammen, 
det  dør  du,  mine  fine  Størter,  aa  Mag,  du 
sidder  paa  Bømperne,"  hulkede  Baby,  der 
følte  sig  meget  ulykkelig  over  at  blive 
forstyrret  i  sin  Leg,  og  som  maaske  havde 
forstaaet,  baade  hvad  Margaret  og  Bes 
havde  sagt. 

„Jeg  kan  ikke  se  noget  Tøj;  jeg  flyt- 
ter mig  ikke;  du  skal  ogsaa  altid  have 
din  Vilje." 

„Margaret  dog,"  lød  det  bebrejdende 
fra  Flory,  „hun  er  jo  slet  ikke  uartig, 
hun  leger  kun,  at  hun  gaar  i  Vandet,  og 
at  hendes  Tøj  ligger  i  Badehuset,  og  nu 
har  du  sat  dig  paa  det;  det  er  ikke  andet 
end  Leg,  og  Mademoiselle  siger,  at  hun 
næsten   har  trop  de  fantaisie.^ 

„Floy,  du  stal  tlæsse  maj  paa,  aa 
Mag  stal  daa  sin  Vaj,  her  er  Galosserne, 
de  stal  paa  mine  maa  Fødder,"  sagde 
Bab}'-  endnu  grædende  fra  Sofakanten, 
hvor  hun  krøb  op,  for  at  Flory  kunde 
hjælpe  hende.  „Saa,  nu  sidder  de  dot,  nu 
stal  de  bantes  i,"    erklærede  hun  fornøjet, 

hoppede  ned  paa  Gulvet  og  gav  sig  til  at 
stampe  af  al  Magt  for  at  faa  den  ind- 
bildte Fodbeklædning  til  at  sidde  godt  fast. 

„Nu  er  Foret  til  den  lyseblaa  Kjole 
færdigt  til  at  prøves  paa  Dem,  Miss  Flory," 
sagde  Hanchen  og  stak,  med  Munden  fuld 
af  Knappenaale,  Hovedet  ind  ad  Doren, 
„og  med  det  samme  kunde  jeg  maaske 
se,  hvor  meget  den  skotsktærnede  er  ble- 
ven for  kort.  Hor,  Bes,  De  var  rar,  om 
De  kom  ind  og  hjalp  mig  lidt  med  Læg- 
gene foran  og  med  Naalene,  hvor  den 
skal  tages  ind." 

„Ja,  Hanchen,  det  er  vist  det  bedste  ;  De 
er  ung  og  uøvet,  medens  jeg  har  været 
her  i  Huset  nu  paa  22de  Aar  og  baaret 
alle  Børnene  paa  mine  Arme,  Gud  vel- 
signe dem,  og  staaet  ved  Siden  af  Alaster 
Franks  Seng,  da  han  drog  sit  sidste  Suk 
for  snart  10  Aar  siden,  den  kære  Dreng, 
da  han  døde  af  Brystsyge  nede  i  Algier; 
og  De  er  ikke  noget  Tossehoved,  Hanchen, 
men  en  fornuftig  Pige,  der  kan  indse,  at 
jeg  har  dobbelt  saa  megen  Erfaring  som 
De.  De  er  ikke  som  den  vigtige  Fråulein, 
vi  havde  før  Dem,  som  aldrig  vilde  lade 
sig  sige,  og  som  lo  mig  op  i  Ansigtet  flere 
Gange,  Gud  forlade  hende.  Kom  saa, 
Miss  Flory!  Nej,  Baby,  der  er  for  koldt 
i  Systuen,  leg  lidt  med  hende.   Miss  Mar- 

gåret,  medens  jeg  er  borte.  Gud  velsigne 
Dem,  hvor  De  dog  kan  lade  Fingrene  løbe, 
naar  De  spiller!"  og  med  et  beundrende 
Suk  lagde  Bes  sine  Tunger  ned  i  den 
morsom.me,  runde  Tingest  med  Hullet  i 
Laaget,  der  var  Hus  for  Hækletøjet,  og 
snakkende  gik  hun   ud   af  Stuen. 

„Hvad  skal  du  her  med  den  Stol  ved 
Klaveret?"  spurgte  Margaret,  da  Døren 
havde  lukket  sig,  og  Baby  med  adskillige 
Bums  havde  faaet  en  Stol  trukket  hen  til 
Skolestueklaveret,  hvor  Margaret  sad  og 
spillede,   og  var  klatret  op   paa  den. 

„Maj  vil  saa  dærne  bille  en  lille  Mule 
—  saa  dærne."  Bum  bum  bum,  sagde 
det  i  Klaveret,  da  hun  med  begge  Hæn- 
der trj^kkede  nogle  Tangenter  ned. 

„Gaar  du  ikke  bort,  spiller  jeg  paa 
dig,"  udbrød  Margaret  med  indædt  For- 
bitrelse og  gjorde  et  højst  unødvendigt 
Løb  op  i  Diskanten,  slog  Baby  over  Fing- 
rene, saa  hun  hurtigst  mulig  trak  dem  til 
sig,   og  sagde: 

„Nu  skal  du  gaa  væk." 

„Hvor  hen  Mag  med  den  damle  Stol?" 

„Jeg  er  lige  glad,  naar  du  bare  ikke 
plager  mig;  du  kan  jo  gaa  hen  til  Vin- 
duet." 

„Der  er  tedeligt,  Mag,  hva  stal  maj 
se  paa,   hva?" 


29 


„Paa  Springvandet,  hys!  nu  svarer  jeg 
dig  ikke  mere." 

Margaret  fik  de  næste  to  Sider  jaget 
igennem,  medens  hun  brugte  Pedalen  paa 
en  skrækindjagende  Alaade  og  flaaede  rige- 
ligt i  Noderne.  Pludselig  naaede  en  kold 
Vindstrøm  hen  til  hende,  vendte  Bladene 
i  hendes  Etudebog  og  fik  adskillige  af 
Florys  Hefter  til  at  flagre  ud  paa  Gulvet, 
medens  hun  samtidig  hørte  en  klirrende 
Lyd  som   af  et  Vindue,   der  aabnes. 

„Se,  Mag,  hvad  maj  tan  døre  danste 
alene;  nu  tan  maj  se  saa  dødt  ned  i 
Daaren,  det  sa  du,  maj  stulle,"  jublede 
Baby  fra  sin  Stol  ved  det  aabne  Vindue, 
hvor  hun  stod  i  en  frygtelig  Træk,  saa 
Haaret  fløj   om  Ørene   paa  hende. 

„Bliv  du  bare  staaende,  du  uartige 
Pige!  du  bliver  nok  syg,  men  det  for- 
tjener du  ogsaa;  du  ved  godt,  du  ikke 
maa  lukke  Vinduerne  op,  du  kan  blive 
daarlig  eller  falde  ud,  vær'sartig,  saa 
kunde  du  maaske  blive  "  ordentlig;  nu  vil 
jeg  have  denne  svære  Side  igennem," 
og  med  ophidset  Stemme  og  funklende 
Øjne  hævnede  Margaret  sig  efter  at  have 
holdt  dette  søsterlige  Foredrag  ved  at 
hamre  endnu  haardere  i  det  uskyldige 
Klaver,     saa     Strengene     klirrede    og    Ild- 

rageren  faldt  ned  fra  sin  Plads  i  Kamin- 
krogen. 

„Nu  maa  du  dærne  lutte  Vinduet, 
Mag,  maj  tan  itte  selv,  maj  fyser,"  sagde 
Baby  en  ti  Minutters  Tid  senere;  og  enten 
det  var  af  Skræk  for,  at  hun  skulde  falde 
ud,  eller  fordi,  der  kom  nogen  paa  Gan- 
gen, efterkom  Margaret  i  en  usædvanlig 
Fart  Bab3's  Opfordring,  smækkede  Vinduet 
i  og  satte  Baby  paa  Gulvet,  lige  som 
Døren  gik  op,  og  Flory  kom  styrtende 
ind  med  glædestraalende  Ansigt  —  svin- 
gende et  stort,   hvidt  Kort  i  Luften. 

„En  Indbydelse,  en  Indbydelse,  Mag, 
til  Bal  hos  Legationssekretær  Harrington, 
Mademoiselle  sagde  straks  ja;  se,  det  er 
adresseret  til  mig,  og  det  kom  for  et  Øje- 
blik siden." 

„Lad  mig  se!  det  er  til  den  24de, 
lige  Dagen  før  Papa  og  Lissy  kommer 
hjem.  Hvad  skal  vi  have  paa?  Har  du 
spurgt  om  det?  De  ny  hvide  er  vist 
kønnere  end  de  lyseblaa  Flors,  og  dem 
havde  vi  jo  paa  til  vort  eget  Bal!  Hvad 
mente  Mademoiselle?" 

„Det  ved  jeg  ikke,  jeg  spurgte  hende 
ikke  om  det,  og  det  ordner  Bes  nok. 
Kan  du  huske  forrige  Aar,  da  vi  legede 
„musikalske  Stole",  og  du  og  Harry  faldt 
paa  Gulvet,   fordi  I  gled?" 

„Han  er  saa  forfærdelig  klodset,  den 
Dreng!  Det  var  ham,  der  trak  mig  ned, 
da  vi  lige  skulde  sætte  os;  jeg  danser 
ikke  med  ham  denne  Gang,  hvis  jeg  kan 
slippe  for  det." 

„Stakkels  Harry!  han  kan  vist  ikke 
være  med.  Lissy  fortalte  netop  en  Dag, 
at  han  var  saa  syg  igen  og  havde  faaet 
en  tung  Gibsbandage,  der  generer  ham, 
naar  han  rører  sig.  Det  maa  være  frygte- 
ligt at  være  forvokset,  og  han  er  vist  tit 
bedrovet,  naar  han  ser  Frank  og  Anne  og 
lille  Fred  springe  om,  og  det  er  en  Skam 
ikke  at  ville  lege  med  ham.  Hvad  er  der 
i  Vejen,   Baby?      Hvad  græder  du   for?" 

„Maj   fy  ser,   Floy." 

„Tror  du  ikke,  Bes,  hun  skulde  have 
en  varmere  Kjole  paa?  Føl  paa  hendes 
Hænder,  de  er  helt  kolde,  og  nu  hoster 
hun  igen,"  sagde  Flory,  da  hun  fik  Baby 
paa  Skødet,  og  hun  blev  ved  med  at 
klynke. 

„Gud  velsigne  hende,  hvor  hun  dog 
er  kold,  det  lille  Lam,  det  var  dog  ellers 
forunderligt,  for  her  er  jo  lige  saa  varmt 
som  i  den  gloende  Ovn;  men  det  er  For- 
kølelsen, der  staar  i  hende,  lille  Stakkel," 
sagde  Bes  og  satte  Bakken,  hun  kom  ind 
med,  fra  sig  paa  Bordet.  „Skal  Bes  saa 
klæde    sin    lille   Dukke    paa,    rigtig    varmt 

og  lunt,  saa  hun  kan  lade  være  med  at 
hoste  og  sige  hø,  hø  hele  Dagen?"  vedblev 
hun  og  tog  hende  paa  Armen  for  at  gaa 
med  hende  ind  i  Børneværelset. 

„Hanchen  er  en  fornuftig  Pige  og  en 
god  Pige,  Gud  velsigne  hende,  men  uer- 
faren, det  er  hun  ogsaa,  i  at  passe  Børn, 
og  nu  har  hun  glemt  at  sætte  Krogene 
paa  igen;  nu  skal  jeg  da  huske  at  sige 
det  til  hende  igen,"  sagde  Bes,  da  hun 
gik   forbi  Vinduet. 


IV.  KAPITEL. 


LEKTIER  OG  GENVORDIGHEDER. 

„Mag,   Margaret!" 

„Hys,   Floy,  du  forstyrrer  mig." 

„Jeg  har  læst  for  længe  siden;  hvor 
kan  du  faa  Tiden  til  at  gaa  med  dine 
Lektier  saadan  en  Tid?  Gid  jeg  kunde 
komme  til  at  se  saa  „lærd"  ud  som 
du!" 

„Lærd,   Floy?" 

„Ja,  med  alle  de  Leksikoner,  du 
bruger,  og  Glosebøger  og  Penne  og  Hef- 
ter, du  kan  stable  op  omkring  dig!  jeg  kan 
det  ikke,  gid  jeg  kunde,  for  Mademoiselle 
Minet  siger,  at  du  læser  meget  mere  or- 
dentlig, end  jeg  gør,  ,  og  naar  jeg  kan 
mine  Lektier,  synes  jeg  ikke,  jeg  behøver 
at  læse  mere  paa  dem.  Naar  skal  vi  køre 
paa  Lørdag?" 

„Aa,  du  maa  ikke  tale  om  Selskabet 
nu ,    saa  kan  jeg  ikke   læse ;    du    tænker 

kun  paa  det,  Floy,  det  siger  Mademoiselle 
Minet  med;  jeg  glæder  mig  ogsaa,  men 
jeg  synes  ikke,  der  er  nogen  Grund  til  at 
forsømme  sine  Lektier  af  den  Grund;  du 
tænker  vist  kun  paa  det,  naar  du  læser", 
og  Margaret  fordybede  sig  med  en  uhyre 
lærd  Mine  i  sin  Geografi  og  var  snart 
langt   inde  i  Nordamerikas   Fristater    igen. 

Det  var  sandt,  at  Flory  nemt  lod  sig 
distrahere,  og  at  fiun  i  den  Tid,  der  gik 
forud  for  Selskabet,  kun  talte  og  tænkte 
paa   det. 

Hun  afskyede  Skole  og  Læsning. 

En  Flues  Summen  var  en  velset  Af- 
brydelse ;  henrykt  over  en  Forandring 
fulgte  hun  den  paa  dens  Flugt  rundt 
i  Stuen;  med  største  Iver  kastede  hun 
Bøgerne  bort  for  at  lukke  den  ud ,  naar 
den  gjorde  det  mindste  Tegn  til  at  bumse 
mod  Ruden ;  og  hun  opdagede  ofte,  naar 
hun  igen  satte  sig  ned,  at  hun  samtidig 
havde  lukket  Leddyrene,  Afrika  og  Tre- 
diveaarskrigen  ud.  Hun  manglede ,  til 
Dels  vel  paa  Grund  af  Blegsot,  Energi  til 
at  faa  det  ind  igen. 

Mademoiselle  Minet  var  rasende  paa 
hende  i  den   sidste  Tid. 

Flory  bragte  sig  i  den  ene  Knibe  efter 
den  anden  ved  kun  at  være  optagen  af 
at    tænke    paa    Bal     og    Selskab.        Man 

sammenlignede  hende  uafbrudt  med  den 
flinke  Margaret ,  hvis  Stilebøger  var  Vid- 
underet af  Pænhed  og  ikke  indeholdt  en 
Klat   fra   Ende  til  anden. 

Da  Mademoiselle  Minet  saa  en  Dag 
traf  hende  talende  Engelsk  med  Hanchen 
og  ved  Krydsforhør  fik  ud  af  hende,  at 
det  var  om  Ballet,  erklærede  hun  harm- 
fuldt: 

„At,  hvis  der  indtraf  den  mindste 
Uregelmæssighed  i  eller  uden  for  Skole- 
tiden, paa  Grund  af  dette  eller  noget  som 
helst  Bal  eller  Selskab  eller  Picnic  eller 
Sammenkomst,  vilde  hun  (Meiie  Minet) 
meddele  hendes  Hr,  Fader  det,  og  hun 
(Meiie  Minet)  vilde  skrive  til  Legations- 
raadinde  Harrington  og  fortælle  om  hendes 
(Florys)  Opførsel  og  meddele,  at  hun  (Flory) 
ikke  kom  med,  og  hun  haabede  ikke,  at 
hun  (Flory)  vilde  tvinge  hende  til  at  gøre 
et  for  dem  begge  (M^He  Minet  og  Flory) 
saa  sørgeligt,  men  i  saa  Tilfælde  nødven- 
digt Skridt." 

I  de  følgende  10 — 12  Dage  stod  de 
paa  meget  spændt  Fod  med  hinanden. 

Mindst  tyve  Gange  havde  Mademoiselle 
tænkt  paa  at  udtale  Straffedommen ;  men 
hun  havde  et  lige  saa  kærligt  som  hidsigt 
Sind  og  opsatte  det  i  Haab  om,  at  Flory 
skulde  forbedre  sig. 

„Hvorfor  ligger  du  saa  forfærdelig 
urolig,  Floy,  og  vender  dig  hele  Tiden?" 
spurgte  Margaret  nogle  Dage  senere.  „Hvis 
du  ikke  snart  ligger  stille,  falder  jeg  ikke 
i  Søvn ,  og  Klokken  er  vist  over  elleve ; 
hvad  er  der  dog  i  Vejen?" 

„Hvad  skal  jeg  dog  gøre?  —  Jeg  har 
glemt  at  skrive  den  Stil  om  „Venedigs 
Tilbliven",  som  Mademoiselle  gav  mig  for 
i  Gaar,  fordi  jeg  ikke  kunde  min  Natur- 
historie ;  jeg  kom  til  at  huske  paa  den 
for  lidt  siden;    hvad  skal  jeg  dog  gøre?" 

„FI03'  dog!  det  er  da  ikke  sandt?" 
sagde  Margaret  og  satte  sig  med  et  Sæt 
op  og  blev  lysvaagen  ;  „hvor  kan  du  ogsaa 
glemme  saadant  noget,  Floy,  det  er  en 
Skam,   og  jeg  begriber  det  ikke!" 

„Jeg  heller  ikke,"  sagde  Flory  ned- 
slaaet  og  baskede  angergivent  med  sin 
varme  Hovedpude,  som  om  den  var  Skyld 
deri.  „Jeg  staar  op  og  skriver  den,  ellers 
kommer  jeg  ikke  med." 

„Ja,  og  vækker  Mademoiselle  og  dem 
allesammen!  nej,  Floy,  det  maa  du  ikke, 
hører  du ! " 

„Ja  men ,  Margaret ,  du  kan  da  nok 
forstaa ,  at  jeg  nødig  vil  blive  hjemme. 
Jeg  tror  nok,  min  Stilebog  ligger  i  Skole- 
stueskabet, og  Blækket  staar  i  Pulten;  jeg 
kan  liste  mig  igennem  Barnestuen." 

„Saa  vaagner  Bes  og  tror,  der  er 
noget  i  Vejen,  lad  nu  være  med  saadant 
noget  Tosseri;  staa  tidlig  op  i  Morgen, 
og  skriv  den  for  Skoletid,  og  nu  vil  jeg 
have  Lov  til  at  sove,  Floy;  det  er  en 
stor  Skam ,  og  skal  du  ikke  med ,  faar 
Papa  det  naturligvis  at  vide.  Se  nu  at 
vaagne  tidlig  i  Morgen!" 

„Aa,  kære  Margaret,  væk  mig,  hvis 
du  kan;  du  maa  ikke  skænde,  hører  du! 
Gid  jeg  kunde  holde  mig  vaagen  hele 
Natten." 

Men  snart  røbede  de  dybe  Aandedræt 
fra  de  to  smaa  Senge,  at  Børnene  vare 
faldne  i   Søvn  og  sov  trygt. 

„Es  ist  acht  Uhr  geschlagen!" 

„Men  Ranchen!  det  var  dog  forfær- 
deligt, saa  jeg  har  sovet  over  mig;  gid 
du  dog  var  vaagnet,   Margaret!" 

„Du  kan  ikke  faa  den  skrevet,  sig 
det  til  Mademoiselle." 

„Jeg  tør  ikke,  Margaret.  Aa,  Gud,  bare 
jeg  kunde  lade  være  med  at  spise  Mor- 
genmad   og  komme   ned  til  Morgensang." 

„Det  kan  du  ikke.  I  Morgen  rejser 
Papa ,  saa  vilde  han  ikke  synes  om ,  at 
du   blev  oppe." 

„Hvorfor  valgte  du  ogsaa  den  lange 
Salme   til  Morgensang,    Mag?     Du    kunde 

da  gerne  have  valgt  den  korteste,  naar 
du  ved,  hvor  travlt  jeg  har",  udbrød  Flory 
fortvivlet ,  da  hun ,  efter  et  hastigt  Toilet 
og  et  endnu  hastigere  Morgen maaltid  fo'r 
rundt  i  Skolestuen  med  et  Blækhus  i  den 
ene  Haand  og  et  Penneskaft  i  den  anden 
for  at  finde  sin  Stilebog,  som  hun  saa 
bestemt  den  forrige  Aften  mente  at  have 
lagt  paa  den  nederste  Hylde  i  Skabet  til 
venstre. 

„Har  Du  ikke  set  den?" 

„Hvad  for  en  „den"?"  sagde  Marga- 
ret ligegyldig,  medens  hun  ordnede  sine  vel 
vedligeholdte  Boger,  der  alle  bar  hendes 
Navn  med  Mademoiselles  bedste  Skønskrift, 
efter  Størrelse  paa  Bordet.  Og  med  den 
behagelige  Følelse,  som  godi  læste  Lek- 
tier, et  snehvidt  Skoleforklæde  og  en 
Mængde  vellykkede  Lokker  giver,  henka- 
stede hun:     „Hvad  mener  du?" 

„Min  Stilebog.  Den  laa  her  i  Gaar 
Aftes,  det  husker  jeg  saa  bestemt;  hvor 
kan  den  være?  hjælp  mig  dog  med  at 
ledel"  sagde  Flory  grædefærdig,  da  det 
viste  sig,  at  den  hverken  laa  oven  paa 
Reolen  eller  under  Noderne. 

„Nu  rev  du  Atlasset  ned,  saa  at  alle 
Bladene  fløj  ned  paa  Gulvet,  og  der  er 
Mademoiselle." 

I  det  samme  slog  Klokken  9,  og  Made- 

moiselle     Minel     kom      fejende     ind     med 

smilende  Ansigt: 

„Bon jour  enfants,  donnez  nioi  un  bai- 

ser,  citeres,  petites  fiUes." 

Men  en   mork  Sky    afløste  Solskinnet, 

hendes   Øjne    stod    paa    Uvejr    og    hendes 

Stemme   paa    Torden,    da   hun  ved  at  se 

den    uordentlige   Stue    og    Florys    fortabte 

Ansigt  udbrød: 

„Hvordan   er  det,   her  ser  ud?     Du  er 

ikke  paa  Plads,  Klokken  har  slaaet!    Hvem 

har  Orden?" 

„Floy,  Mademoiselle  Minet." 
„Hvorfor  svarer  du  ikke  selv,  Made- 
moiselle'} Jeg  syntes  jo  nok,  det  var  dig, 
der  havde  Uge;  det  er  kedeligt,  men  jeg 
maa  kalde  dig  „Mademoiselle  désordre"' 
i  Dag!  Kan  du  da  ikke  gøre  dig  Umage? 
Voici  un  crayon  d'ardoise,  voila  une  éponge, 
toiites  sortes  de  vos  choses  péle  mele  sur 
la  tahle!  qite  vons  étes  fattiguante,  Made- 
moiselle désordre.  Skynd  dig  og  ryd  op!" 
Med  et  utaalmodigt  Suk  satte  Made- 
moiselle Minet  sig  i  sin  Lænestol,  gav  sig 
til  at  diktere  Margaret  og  dirigere  Flory, 
hvem  den  daarhge  Samvittighed  gjorde 
modlos,  og  i  Forening  med  Mademoiselles 
utaalelige  „Mademoiselle  désordre'' ,  stædig, 
saa  hun  satte  sig  ned  med  et  trodsigt 
Bums  til  sit  Regnestykke,    med   blussende 

Kinder,  vaade  Øjne  og  den  Overbevisning, 
at  hun  var  det  ulykkeligste  og  mest  pla- 
gede Pigebarn ,  og  Mademoiselle  Minet 
den  haardeste ,  strengeste  og  mest  uret- 
færdige Lærerinde ,  der  fandtes  paa  hele 
Guds  grønne  Jord. 

„Hvorfor  regner  du  ikke,  Mademoi- 
selle désordre}^' 

„Jeg  kan  ikke,   Mademoiselle." 

„Du  vil  ikke,   skulde  du  sige." 

„Jo." 

„Du  mener:  jo  Mademoiselle!  Kom 
med  din  Regnebog  og  lad  mig  se  Stykket." 

„Aa,  Mademoiselle,  det  er  om  en 
Landmand,  der  køber  Korn  og  Smør  i  en 
Uendelighed  og  sælger  det  lige  saa  hur- 
tig igen,  det  skal  vist  ende  med,  at  han 
tjener  noget,  men  hans  Omkostninger  er 
saa  store,   at  han  taber  hele  Tiden." 

„Floy,  Floy,  hvad  du  dog  er  for  en 
Mademoiselle  de'sordre!  du  har  jo  multi- 
pliceret, hvor  du  skulde  dividere,  og  divi- 
deret, hvor  du  skulde  multiplicere;  det 
Stykke  vil  jeg  ikke  hjælpe  dig  med", 
sagde  Mademoiselle  hovedrystende  og  be- 
gyndte at  rette  Stile. 

Florys  Hænder  blev  klamme,  Tallene 
dansede  for  hendes  Øjne  som  lige  saa 
mange  graa  Smaatrolde.  Mekanisk  reg- 
nede hun  videre  og  paaførte  den  stakkels 

Mand  saa  store  Tab ,  at  han  godt  med 
det  samme  kunde  gaa   fra  sin   Gaard. 

„Sig  det,  skynd  dig,  om  et  Øjeblik 
ser  Mademoiselle,  at  den  mangler",  hvi- 
skede Margaret  over  til   hende. 

I  det  samme  bankede  det  paa  Døren, 
der   forte  ind  til  Barnestuen. 

Mademoiselle  lagde  sit  sorte  Penne- 
skaft,  der  i  Florys  Øjne  saa  ud  som  et 
straffende  Sværd,  fra  sig  paa  Blækhuset, 
en  munter  Negerdreng,  der  med  Hul  i 
Hovedet  til  Svinebørster  og  to  Blækhus- 
kurve paa  Armene,  siden  Lissys  Skoledage 
havde  set  rundt  i  Skolestuen  med  sit 
leende  Ansigt. 

„Eutrez^^ ,  sagde  Mademoiselle  og  saa 
op  fra  Bogen.  Op  gik  Doren,  og  ind  kom 
Bes  og  Baby. 

Bes  blev  staaende  i  Døraabningen, 
medens  Baby  trippede  hen  til  Bordet  med 
noget  lysegult  i  Haanden,  som  Flory  til 
sin  Rædsel  syntes  skulle  kende. 

„Ja,  Mademoiselle  Minet  maa  und- 
skylde, at  vi  forstyrrer,"  sagde  Bes.  „Vi 
fandt  en  Stilebog  i  Dukkevognen,  da  vi 
redte  Seng  til  Dukkerne.  Og  Baby  vilde 
ikke  give  Ro,  Gud  velsigne  hende,  førend 
jeg  gik  ind  med  hende,  man  kan  jo  daar- 
ligt  sige   nej   til  det  Guds  Lam",  tilføjede 

hun  undsk^'ldende  og  saa  fra  Mademoi- 
selle  Minets  unaadige  Ansigt  paa   Flory. 

„Gud  velsigne  Dem,  Mademoiselle, 
hvor  Miss  Flo\'  ser  ul3^kkeHg  ud,  den  lille 
Stakkel",  sagde  hun   medlidende. 

„Del  har  hun  ogsaa  Grund  til  Bes ; 
vil  de  tage  Bébé ,  saa  at  hun  ikke  for- 
styrrer mere  end  nødvendigt;  tak  Bébé, 
læg  Bogen  her,  du  maa  ikke  gaa  hen  til 
dine  Søstre",  sagde  Mademoiselle,  da  Baby 
gjorde  Tegn  til  at  gaa. 

„Jeg  forstaar  rigtignok  ikke,  Mademoi- 
selle Minet,  at  saadan  en  lille  usk^^ldig 
Sjæl  kan  være  til  saa  megen  Besvær,  det 
ved  Gud  jeg  ikke  gør,  Mademoiselle  Minet. 
Kom,  min  lille  Engel,  lad  Bes  bære  dig 
ud".  Bes  tog  Baby  paa  Armen,  hvilket 
dog  ikke  gik  for  sig  uden  Modstand; 
for  Bab}?-  erklærede,  at  hun  „vilde  kysse 
Floy".  Men  Mademoiselle  saa  saa  impo- 
nerende ud ;  Bes  var  fornøjet  over,  at  hun 
havde  sagt  sin  Mening,  og  da  Flory 
ikke   saa   op,    saa  fik  hun  ikke  sin  Vilje. 

Bes  gik  med  hende;  Døren  lukkedes, 
og  Mademoiselle  Minet  aabnede  Florys 
Stilebog,  efter  at  have  faaet  den  Til- 
staaelse,  der  svævede  hende  paa  Læberne, 
til  at  forstumme,  ved  et  Foredag,  ikke 
til  hende,  men  til  Margaret,  om  Uorden 
i  Almindelighed    og  Florj^s  i  Særdeleshed. 

„Og  Marguerite",  endte  hun  sin  Tale, 
„du  ser  altsaa,  hvilken  Kedsommelighed 
der  kommer  deraf.  Se  paa  Flory,  og  se, 
hvordan  en  Mademoiselle  dcsordre  ser  ud 
og  bærer  sig  ad." 

Flory  blev  afvekslende  rød  og  bleg  og 
besluttede  ikke  at  svare  et  Ord,  da  Made- 
moiselle Minet,  ved  at  se,  at  der  ingen 
ny  Stil  var,   spurgte : 

„Flory,   hvor  er  din  Stil  om  Venedig?" 

Intet  Svar. 

„Hører  du  ikke?    svar  mig." 

Men  Flory  svarede  ikke.  Hun  stirrede 
ned  i  Bordet,  medens  Taarerne  langsomt 
trillede  ned   ad  hendes  blege  Kinder. 

„Floy,  Floy  fillette,  sig,  om  du  har 
glemt  den,  og  lov  mig  at  gøre  dig  Umage 
for  at  blive  flittigere,  og  jeg  vil  bære  over 
med  dig  denne  Gang  endnu.  Du  sætter 
tit  min  Taalmodighed  paa  Prøve,  enfant. 
Jeg  har  et  stort  Ansvar,  Floy,  over  for 
din  afdøde  Moder,  der  bad  mig  om  at 
blive  hos  jer  og  opdrage  jer  efter  sin 
Død;  og  du  synes  maaske,  at  jeg  ofte 
er  streng ;  men  det  er,  fordi  jeg  holder  af 
dig.      Svar  mig  nw,  ftUetteV'' 

Flory  løftede   Hovedet. 

Det  værkede  i  hendes  forpinte  lille 
Hjerte,  da  hun  saa  Mademoiselles  alvor- 
lige,   indtrængende,    bedrøvede  Ansigt,    og 

ved  at  hore  Moderens  Navn  nævne.  Hun 
var  lige  ved  at  sige  „nej,  Mademoiselle 
Minet".  Men  nu  var  Mademoiselles  Taal- 
modighed  udtomt.  Hun  vendte  sig  til  Mar- 
garet : 

„Du  ved  det,  svar  i  Stedet  for  din 
Søster;   er  Stilen  skreven?     Ja  eller  nej." 

„Floy  har  glemt  den,  Mademoiselle 
Minet,  og  hun  kunde  ikke  naa  at  faa 
skrevet  den  i  Morges;  hun  var  saa  be- 
drøvet derfor;  aa  nej,  Mademoiselle,  hun 
har  glædet  sig  saadan  dertil",  bad  Marga- 
ret, der  i  Grunden  elskede  Floy  højest  af 
sine  Søstre,  ved  at  hore  Mademoiselle 
Minet  sige: 

„For  det  første  bliver  du  hjemme  fra 
Spadsereturen  for  at  skrive  din  Stil ,  for 
det  andet  bliver  du  hjemme  fra  Ballet. 
I  Eftermiddag  skriver  jeg  til  Legationsraad- 
inde  Harrington  og  fortæller,  hvorfor.  Her 
er  din  Bog",  sagde  Mademoiselle  Minet  og 
rakte  med  to  Fingre  den  stakkels  forkrøllede 
Stilebog  over  til  hende  som  Tegn  paa  sin 
Ringeagt  for  dens  medtagne  Udseende. 

Derpaa  gik  Mademoiselle  Minet  og 
Margaret,  og  Flory  blev  alene  tilbage  i 
Skolestuen. 

Fuglene  kvidrede  i  de  gamle  Kastanie- 
træer uden  for  Vinduerne;  og  en  lystig 
Sang  trængte    op    til    hende    fra    Gaarden, 

hvor  Gartneren  og  hans  Karle  vare  be- 
skæftigede med  at  plante  Pelargonier  og 
Margueriter  omkring  Springvandet  og  be- 
skære Efeuen ,  der  dækkede  det  gamle 
Steds  hvide  Mure. 

Solen  skinnede  gennem  de  smaa  Ruder, 
Flory  kiggede  ned  i  Gaarden  og  saa 
Mademoiselle  Minet  og  Margaret  dreje  ud 
af  Porten. 

Hun  aabnede  med  et  Suk  sin  Stile- 
bog, satte  sig  ned  og  begyndte  at  speku- 
lere paa,  hvad  hun  vidste  om  Venedig. 

Men  det  vilde  ikke  gaa. 

Mademoiselle  Minet  havde  omtalt  hen- 
des Moder.  Florys  Længsel  efter  hende 
var  bleven  forstærket ,  hun  havde  en  Fø- 
lelse ,  som  om  hendes  Hjerte  var  briste- 
færdigt af  Sorg.  Venedig  var  glemt  — 
hun  lagde  Hovedet  ned  paa  Armene  og 
brast  i  Graad. 

„Aa  Mama,  Mama",  hulkede  hun. 
„Hvorfor  er  du  død  fra  os?  Havde  du 
været  her,  vilde  Papa  holde  mere  af  mig, 
og  Mademoiselle  Minet  vilde  ikke  altid 
skænde,  og  jeg  være  styg  imod  hende. 
Hvor  kunde  jeg  ogsaa  glemme  „Venedig"  ! 
nu  kommer  jeg  ikke  med,  aa,  hvad  siger 
Papa,   naar  han   faar  det  at  høre!" 

„Maa  maj  tomme  ind"  hviskede  Baby 
i  det  samme    gennem   Nøglehullet.      „Maj 

tan  dodt  se  dig,  du  dræder,  det  dør  du, 
tit,  tit,   Floy." 

Flory  sad  saa  stille  som  en  Mus  for 
ikke  at  gøre  ondt  værre  ved  at  lade  nogen 
komme  ind  uden  Mademoiselles  Samtykke, 
saa  længe  hun  havde  Stuearrest. 

Men  det  hjalp  ikke. 

Efter  at  have  haft  lidt  Besvær  med  at 
faa  Haandtaget  drejet  om,  dels  fordi  det 
var  saa  stort  og  sad  saa  højt  oppe ,  og 
dels  fordi  hun  var  saa  lille,  lykkedes  det 
Baby  at  faa  Døren   lukket  op. 

Med  et  „nu  tom  maj  endelig  ind  til 
dig,  Floy" ,  løftede  hun  sig  paa  Taaspid- 
serne,  prøvede  forgæves  paa  at  lukke 
Døren,  vendte  sig  om,  gav  den  et  Bums 
med  Ryggen  og  smuttede  hen  til  Flory, 
der  nu  ikke  længere  kunde  modstaa,  men 
tog  hende  paa  Skødet  og  kælede  for 
hende. 

Baby  var  klædt  paa  til  at  gaa  ud  i 
en  lille  hvid  broderet  Silkepels  og  en  nat- 
kappeagtig Helgolænder,  der  sad  tæt  ind 
til  hendes  rødmussede,  søde  Ansigt,  og  hun 
var  saa  uimodstaaelig  kær,  som  hun  sad 
der  paa  Flor3^s  Skød  og  lod  sin  lille  Slikke- 
pot følge  den  vaade  Vej,  Taarerne  havde 
efterladt  paa  Kinderne,  og  Flory  kunde  ikke 
lade  hende  løbe. 

„Hvorfor  dræder  du,   Floy?" 

„Fordi  jeg  er  bedrovet,   Baby." 

„Du   stal   vænere  dlad." 

„Det  kan  jeg  ikke.  Mademoiselle  er 
vred,  og  jeg  kommer  ikke  med  paa  Ons- 
dag.   Jeg  synes  du   hoster  endnu,   Baby." 

„Maj  er  majet  fortølet,  sier  Bes ,  og 
maj    faar  brunt  Suttervand." 

„Holder  du  af  mig,  Baby?"  hviskede 
Flory. 

„Du  er  sød,  maj  holder  saa  majet  af 
dig,  Floy"  ,  sagde  Baby  og  viste  med 
Hænderne,   i  hvor  høj  Grad  det  var. 

„Aber  Baby,  wo  bist  du^ ,  lød  Han- 
ebens Stemme  fra  Trappegangen.  „Jeg 
staar  her  med  dine  Gamacher  og  venter 
paa  dig,  nu  skulde  vi  jo  gaa." 

„Maj  er  inde  her  hos  Floy ,  hun 
dræder",   raabte  Baby. 

I  en  Fart  gav  Flory  hende  endnu  et 
Kys  og  skød  hende  ud  til  Hanchen,  som 
ved  at  se  hendes  blege  Ansigt,  blev  saa 
ophidset  paa  Mademoiselle  Minet,  at  hun 
straks  maatte  ind  til  Bes  for  at  udlade  sig. 

„At  tænke  sig,  Bes,  at  hun  lader 
Barnet  blive  inde  i  det  dejlige  Vejr,  det 
ligner  ingenting,"   hørte  Flory  hende  sige. 

„Hys,  Hanchen,  tal  ikke  saa  højt, 
saa  hører  hun  det;  det  var  da  ogsaa  en 
ækel  Hoste,  mit  lille  Lam  har.  Ja,  Han- 
chen, hvad  det  var,  jeg  vilde  sige.    Made- 

moiselle  Minet  er  saamænd  egentlig  rar, 
Gud  velsigne  hende,  og  hun  holder  meget 
af  Børnene,  gør  hun.  Men  en  Moder,  det 
bliver  hun  aldrig  for  dem ,  og  Synd  for 
Miss  Floy  er  det,  at  Faderen  ikke  bryder 
sig  om  hende  som  om  de  andre ,  fordi 
hun  ikke  er  saa  dygtig  og  flink  til  Bogen, 
eller  hvad  det  kan  være,  for  Miss  Floy 
er  et  velsignet  Barn,  og  det  har  hun  al- 
tid  været.   Gud  velsigne  hende." 

Flory  begravede  sig  i  sin  Bog,  Ran- 
chen gik  med  Baby, 

Stilen  var  endelig   færdig. 

Hun  lagde  sig  ned  paa  Gulvet ,  stir- 
rede ind  i  den  tomme  Kamin  og  tænkte 
paa,  hvorfor  hendes  Moder  og  den  muntre 
Frank  skulde  dø,  og  hvorfor  hun  ikke 
kunde  tale  saadan  med  Papa  som  Mar- 
garet, Lissy  og  Baby,  og  hvorfor  Made- 
moiselle  Minet  klagede  over  hende  saa  tit, 
og  hvorfor  hun  ikke  havde  svaret,  da  hun 
skulde ! 

„Mama,  Mama,  hvor  jeg  er  ond  og 
styg",  klagede  hun;  jeg  kan  ikke  lade 
være  med  at  være  vred  paa  Mademoiselle 
Minet,   fordi   jeg  ikke   maa  komme   med." 


Y.  KAPITEL. 


BARNESORGER. 

Med  et  blev  Florys  sørgelige  Tanker 
afbrudte  ved,  at  Døren  ind  til  hendes 
Faders  Værelse  nedenunder  blev  aabnet 
ud  til  Trappen, 

Hun  hørte  ham  følge  nogen  ud  og 
sige:  „Farvel,  Løjtnant  Hawthorn,  saa  ses 
vi  til  Middag  Klokken  7.  Vi  bliver  ganske 
ene,   aldeles  en  famille.'-'- 

„Tak,  Deres  Excellence,"  svarede  den 
fremmede  Herrestemme,  „det  skal  være  mig 
en  Fornøjelse;  naa,  der  kommer  nok  Deres 
Smaafolk,"  vedblev  den,  og  Flor}^  horte 
i  det  samme  Mademoiselle  Minet  og  Mar- 
garets Stemmer  og  lidt  efter  Babys  Plud 
ren,  da  Hanchen  kom  bærende  med  hende 
op   ad  Trappen. 

„Kom  og  sig  Jiow  do  yoii  do'-'-  til 
Løjtnant  Hawthorn,  Børn ;  det  er  Fætter 
Johns  Ven,   Løjtnant  Hawthorn." 

4  ' 

„Mademoiselle  Minet,  mine  Børns  Op- 
dragerinde  og  Gouvernante,''  sagde  Ge- 
sandten. „Husk  saa  at  komme  til  Middag, 
Løjtnant  Hawthorn,   aii  revoir."' 

„Papa,"  sagde  ]\Iargaret,  da  den 
fremmede  var  gaaet;  „maa  vi  komme 
ned  i  Dag?      Det  er  saa  længe  siden." 

„Jeg  er  jo  ikke  ene,  Barn,  du  hørte 
jo,  hvad  jeg  sagde  til  Løjtnant  Hawthorn." 

„Men  du  rejser  i  Morgen  tidlig!  Maa 
vi  ikke,  Papa,  efter  Middag?"  bad  Mar- 
garet med  sin  mest  indsmigrende  Stemme, 
lagde  sit  kønne  lille  Hoved  paa  Siden  og 
saa  saa  indtagende  ud,  at  hendes  Fader 
leende  sagde: 

„Ja,  ja  da,  du  lille  Plageaand.  Vil 
De  komme  ned  i  Salonen,  Mademoiselle 
Minet,  med  mine  Smaapiger  et  Par  Timer 
i  Aften.  De  er  vel  flinke  og  artige, 
haaber   jeg?" 

Til  Florys  Lettelse  fik  Mademoiselle 
Minet  ikke  begyndt  sin  Klagesang.  Ge- 
sandten klappede  Baby  paa  Kinden,  trak 
Margaret  i  Haaret,  hilste  paa  Mademoi- 
selle og  trak  sig  tilbage.  Til  Florys  For- 
undring kom  Margaret  lidt  efter  ind  til 
hende: 

„Mademoiselle  Minet  sagde,  jeg  gerne 
maatte  gaa  ind  til  dig  og  blive  herinde, 
hvis  du  var  færdig.     Lad  nu  være  m.ed  at 

se  saa  modfalden  ud,  Flory;  jeg  har  saa- 
dan  talt  for  dig  hele  Tiden,  medens  vi 
giiv.  Hun  er  slet  ikke  saa  vred,  Ua  jeg 
fortalte,  at  du  vilde  have  skrevet  din  Stil 
i  Gaar  Aftes,  sagde  hun  forst  „o/^,  qtielle 
affreiise  enfant'',  men  jeg  hørte  godt,  at 
hun  bagefter  mumlede:  „Pauvre  pelite'-'- . 
Vi  har  faaet  Lov  til  at  komme  ned  efter 
Middag.  Der  kommer  en  Løjtnant  Haw- 
thorn;  Mademoiselle  siger,  han  er  ansat  i 
den  engelske  Marine.  Det  er  sandt,  Made- 
moiselle sagde,  du  skulde  komme  ind  med 
din  Stilebog."  Og  Margaret  styrtede  ind 
til  Bes  for  at  bese  de  nye  Kjoler,  de 
skulde  have   paa    til  Ballet  om   Onsdagen. 

Flory  aandede  paa  sit  Lommetørklæde 
og  gned  sine  Øjne  for  at  se  mindre  for- 
grædt ud,  bankede  paa  og  gik  ind  i 
Mademoiselle  Minets  hyggelige,  lille  Dag- 
ligstue. 

Hun  sad  ved  Skrivebordet,  hvor  en 
lille  rubinrød  Slangelampe  brændte  under 
den  nydeligste  Voksmadonna  i  himmelblaa 
Kjortel  med  flagrende   røde  Baand. 

„Læg  din  Bog  her,  Flory,"  sagde  hun 
uden  at  se  op  fra  sit  Brev.  „Er  det 
ikke  Amaliegade  Nr.  4,  at  Legationsraad 
Harrington   bor?" 

„Det  tror  jeg  nok,  Mademoiselle  Mi- 
net,"    sagde  Flory.      Hun  glemte,    at   hun 

lige  havde  forsøgt  at  skjule,  at  hun  havde 
grædt.  Med  Hænderne  for  Ansigtet  vilde 
hun  gaa  henimod  Døren,  da  Mademoiselle 
Minet  standsede  hende. 

„Flory.  Kom  herhen  til  mig,  fillette, 
jeg  vil  tale   med   dig." 

Grædende  adlød  hun. 

„Sig  mig  oprigtig^  hvorfor  du  græder, 
Flory!" 

„Fordi  De  er  vred,  Mademoiselle,  og 
fordi  jeg  ikke  kommer  med  paa  Onsdag." 

„Saa,  græd  nu  ikke,  fillette,  sæt  dig 
her  hos  mig,  og  hør.  hvad  jeg  vil  sige. 
Har  jeg  Grund  til  al  være  vred  og  mis- 
fornøjet med  dig,  fiUette}" 

„Ja  Mademoiselle,  fordi  jeg  ikke  sva- 
rede i  Dag,"  hulkede  Flory,  aldeles  smel- 
tet ved  Mademoiselles  venlige  Stemme. 
„Jeg  kunde  ikke." 

,,Vonloir  c'est  pouvoir,"'  JilJette.  Se 
paa  mig,  Flory!  tror  du,  jeg  holder  af 
dig?" 

„Ja,   Mademoiselle,"    hviskede  Flory. 

„Ved  du  ikke,  at  jeg  er  meget  be- 
drøvet over  at  maatte  lade  dig  blive 
hjemme;   maaske   mere   end   du?" 

„Jeg  ved  det  ikke,  Mademoiselle  Mi- 
net,   men   jeg  er  forfærdelig  ked  af   det." 

„Flory,  du  ved  ikke,  hvor  nødig  jeg 
sender  dette  Brev    af  Sted!      Hvis  jeg  nu 

lader  være  med  det  og  lader  dig  komme 
med  paa  Onsdag,  vil  du  saa  love  mig  at 
være  mere  flittig  og  ordentlig?" 

„Jog  vil  gore  mig  Umage,  Mademoi- 
selle  Minet,  det  lover  jeg,"  svarede  Flory 
alvorlig.  „Lige  straks  kan  det  vel  ikke 
komme,   men  jeg  skal  gøre   mit  bedste." 

„Jeg  vil  tro  dig,  fiUette.  Kast  Brevet 
ind   i  Kaminen," 

„Aa,  Mademoiselle  Minet,  Tak,"  sagde 
Flory  med  et  straalende  Smil  gennem 
Taarerne,  idet  hun  omfavnede  og  kyssede 
hende. 

„Gaa  saa  ind  til  dine  Søstre,  petUe,^ 
sagde  Mademoiselle,  da  de  havde  talt  lidt 
sammen  igen.  „Bed  Hanchen  om  at  sørge 
for,   at  I  er  færdige  efter  Middag." 


„Herregud,"  sagde  Mademoiselle  nogle 
Dage  efter,  da  hun  fandt  Brevet  til  Lady 
Harrington  i  en  af  Florys  Bøger.  „Hun 
bruger  det  aabenbart  som  Paamindelse. 
Ja,  hun  gaar  frem,  cette  chére  enfant.^ 
Fra  den  Tid  vare  Mademoiselle  Minet  og 
Flory  Venner. 

Da  Mademoiselle  Minet  om  Aftenen 
kom    ned    i    Salonen    med    Børnene,    var 

hverken  Gesandten  eller  Løjtnanten  der- 
inde, men  derimod  i  Billardstuen,  hvor 
man  hørte  dem  tale  og  Kuglernes  lette 
Rullen  over  Bordet. 

Uagtet  man  var  helt  henne  i  April 
Maaned,  saa  det  udenfor  var  helt  klart, 
vare  Armstagerne  tændte  paa  Kamin- 
gesimsen og  Flygelet,  og  store  Brænde- 
stykker flammede  og  gnistrede  rødt  fra  den 
gammeldags,  aabne  Kamin  i  brede  Striber 
ud  paa  Parketgulvet. 

De  svære,  højrøde  Silkegardiner  vare 
trukne  for  de  høje,  smalle,  smaarudede 
Vinduer,  der  begyndte  tæt  under  Loftet 
og  gik  helt  ned  til   Gulvet. 

Spinkle,  fornemme  „Louis  quatorze^' 
Stole  med  indlagte  Harperygge  af  mørkt 
Mahogni  stod  sirligt  paa  deres  stive  Ben 
om  Bordene,  hvor  smaa  gammeldags  Sølv- 
ting og  brogede  Tulipaner  i  slanke  Sévres- 
vaser  vidnede  om   Gesandtens  Smag. 

Omkring  Kaminen   var  Stilen   brudt. 

Her  fandtes  nogle  store ,  magelige 
Lænestole  af  blomstret  Silketøj,  der  saa 
ud  til  ikke  at  have  Skelet,  men  kun 
Fyldning,  og  et  Par  indbydende  ^couch" , 
med  et  Utal  af  Dunpuder,  som  tvdelig 
nok  sagde,   at  det  var  et  engelsk   Hjem. 

„En  dejlig  Stue  og  nogle  fortryllende 
Tapeter    itia  foi,''    sagde  Mademoiselle  og 

nedlod    sig    paa    en   Puf  i   en   af  Vindues- 
fordybningerne. 

Tapeterne  sad  i  forgyldte  Rammer  og 
forestillede  en   munter  Jagt. 

Paa  den  ene  Væg  saa  man  pyntede 
Damer  og  Riddere  paa  prægtige  Heste, 
Drenge  med  Falke  og  Væbnere  med 
Hunde.  Paa  den  næste  Væg  sætler  en 
dejlig  Kronhjort  over  en  Mose,  forfulgt  af 
de  halsende,  plettede  Jagthunde.  I  det 
næste  Felt  er  den  indhentet  og  ligger 
blodig  og  gispende  paa  Jorden,  og  paa 
den  4de  Væg  drager  Jagtselskabet  hjem  til 
en  oplj^st  Borg  i  Maaneskin,  medens  Væb- 
nerne løber  ved  Siden  af  Hestene  med 
brændende   Fakler. 

Dette  Pragtværk  havde  været  i  Familiens 
Eje  i  mange  Aar,  det  var  malet  paa  Silke, 
og  man  formodede,  at  det  oprindelig  stam- 
mede fra  det  sydlige   Frankrig. 

„Ja,  de  er  smukke,  Mademoiselle  Mi- 
net,"  sagde  Flory,  medens  hun  og  Marga- 
ret gik  og  besaa  dem.  ,,Jeg  kan  kun 
ikke  udholde  at  se  den  stakkels  forpinte 
Hjort  der." 

„Aa  Herregud,  det  er  jo  derfor  man 
holder  Jagt,  Flory,"  sagde  Margaret.  „Jeg 
vilde  ønske,  at  jeg  var  gammel  nok  til 
at  være  med  til  Efteraaret.   Se,  der  kommer 

Papa  og  den  fremmede  Herre  fra  Billard- 
stuen.     God  Aften,   Papa." 

„God  Aften,  min  lille  Pige,"  sagde 
hendes  Fader.  „Du  var  ikke  med  i  Dag 
paa  Spadsereturen,"  vedblev  han  og  nik- 
kede kort  til  Flory.  Hun  havde  søgt  Tilflugt 
med  et  illustreret  Værk  hos  Mademoiselle 
Minet,  der  sad  forskanset  bag  sit  Stenkuls- 
skjold  og  broderede  paa  et  evindeligt 
Korsstingsbroderi  med  symbolske  Tegn, 
som  Duer,  Kors  og  Stave,  der,  naar  det 
engang  blev  færdigt,  skulde  smykke  Al- 
teret i  en  vis  St.  Gabrielle  Kirke  i  en 
eller  anden   lille  fransk  By. 

Flory  rødmede  forskrækket.  Hendes 
Fader  bad  imidlertid  til  hendes  store  Let- 
telse ikke  om  nogen  Forklaring,  men 
vendte  sig  mod  sin  Gæst,  en  meget  ung- 
dommelig, køn  Søofficer,  og  var  snart  inde 
i  en  lang  Samtale  med  ham  om  Na- 
poleon og  hans  Tog  til  Rusland. 

„Hvor  Miss  Margaret  dog  ligner  Miss 
Howard,  naar  hun  smiler,"  sagde  Løjtnant 
Hawthorn  rødmende  lige  op  til  Haar- 
rødderne  over  sin  egen  Bemærkning. 

„Ja,  en  Del,  ganske  vist;  Haaret  er 
det  samme  og  Øjnene  med,"  sagde  Ge- 
sandten og  klappede  Margaret  paa  Kinden, 

„Nej  undskyld,  Deres  Excellence,  det 
synes    jeg    ikke.       Miss    Howard    har    jo 

morkeblaa  Øjne,**   svarede  Løjtnant  Haw- 
thorn   og  rødmede  igen. 

„Naa,  lige  meget,  Løjtnant  Hawthorn, 
hvor  var  det,  vi  slap?  Naa,  nu  husker 
jeg  det,  ved  Moskvas  Brand.  Naar  vi  har 
drukket  Kaffe,  skal  jeg  vise  Dem  mine 
Napoleonsamlinger,  fortrinlige,  forsikrer  jeg 
Dem ;  ja,  Deres  Fader,  Baron  Hawthorn,* 
var  jo  en  lige  saa  ivrig  Beundrer  af 
Napoleon  som  jeg." 

„Ja,  Deres  Excellence ;  tor  jeg  spørge, 
naar  De  rejser?" 

„I  Morgen  tidlig.  I  Overmorgen  støder 
jeg  til  min  Søster  og  Lissy  i  Vichy,  og 
paa  Mandag  er  vi   i  London." 

„Ja,  saa  træffes  vi  ved  Miss  Kate 
Howards  Bryllup,  Deres  Excellence,"  sagde 
Løjtnant  Hawthorn  og  saa  efter  Marga- 
rets Mening  uhyre  oplivet  ud  ved  Tanken 
derom,  medens  Mademoiselle  Minet  straks 
gættede,  at  det  var  for  Miss  Lissys  Skyld, 
han  glædede  sig. 

I  det  samme  aabnedes  Døren  til  Spise- 
salen, og  James  kom  bærende  med  en  stor 
Sølvbakke  med  Kaffe  og  Kopper. 

Flory  var  færdig  med  „Dantes  Divina 
Cémmedia"  og  vilde  lægge  den  tunge  Bog 
tilbage  paa  dens  Plads. 

Hun  gjorde  et  Skridt  —  Bogen  gled 
ud     af    hendes    behandskede    Hænder,    og 

med  et  tungt  Plask  faldt  den  ned  paa 
Gulvet  lige   foran  James. 

Han  snublede  og  var  falden,  hvis 
ikke  Gesandten   havde  grebet  fat  i  ham. 

Kaffen  havde  skænket  sig  selv.  Floden 
var  sprøjtet  ud  over  Bakken,  og  Sukker- 
tangen var  fløjet  paa  Gulvet. 

Jam.es  forsvandt  med  et  ikke  bedrøvet 
Ansigt.  Flory  saa  rædselslagen  fra  den 
røde,  gabende  Bog,  der  laa  der  som  Tegn 
paa  Brode,  til  sin  Fader,  der  mumlede: 
„gaucherie^\ 

„Jeg  kunde  ikke  gøre  for  det,  den 
gled,"    sagde  hun  undskyldende. 

Hendes  Fader  rj^stede  ærgelig  paa 
Hovedet  og  vendte  sig  bort,  medens  Løjt- 
nant Hawthorn  tog  Bogen  op  og  diplo- 
matisk drejede  Samtalen  ind  paa  Napoleon, 
enten  det  nu  var,  fordi  han  ikke  kunde 
løsrive  sig  fra  ham,  eller  fordi  han  havde 
Medlidenhed  med  det  blege  Barn  med  de 
forskrækkede  Øjne,  —  der  var  Søster  til 
Miss  Howard. 

„Papa,"  spurgte  Margaret,  da  James 
igen  kom  ind  og  satte  Bakken  fra  sig. 
„Hvem  skal  skænke  Kaffe  i  Aften?" 

„James,  Mag." 

„Aa,  Papa,  vi  plejer  jo  at  gøre  det, 
enten  Lissy,  Flory  eller  jeg.  Det  er  saa 
morsomt!". 

„Flory  maa  i  alt  Fald  ikke.  Vi  risi- 
kerede, at  hun  tabte  Kaffekanden,  uden 
at  hun  kunde  gøre  for  det.  Gør  du  det 
saa,   Mag." 

,.  Faites  vos  compJiments ,  mesdemoi- 
selles/'  sagde  Mademoiselle  Minet,  da 
Margaret  med  upaaklagelig  Ynde  havde 
præsideret  ved  Kaffen,  og  den  var  drukket. 
„Klokken  er  mange  og  Flory  er  træt  og 
bleg." 

„Pauvre  petite,  comme  elle  a  eu  du 
chagrin  aiijoiir  d'lmi/^  hviskede  Mademoi- 
selle, da  hun  havde  sagt  god  Nat  til  Pige- 
børnene og  havde  set  Florys  bedrøvede 
Ansigt.  „Det  er  bedst,  hun  faar  lidt  Vand 
med  Sukker  i  for  at  sove  godt."  Og 
Mademoiselle  Minet  gav  sig  til  at  tilberede 
dette  Universalmiddel.  „Hun  forstaar  ikke 
at  tage  ham  som  Lissy  og  Marguerite; 
hun  er  gauche,  naar  han  er  der.  Han 
tror,  hun  er  tvær  og  ligegyldig,  cette  pauvre 
chérie  ! " 

„Se  her,  fillette^  drik  det,"  sagde 
Mademoiselle  venlig,  da  Sukkeret  var 
opløst,  og  hun  sad  med  Glasset  paa  Flo- 
rys Sengekant.      „Sover  Marguerite?" 

„Ja,  Mademoiselle,  for  længe  siden," 
hulkede  Flory.    „Tak,  Mademoiselle  Minet." 

„Græder  du,   Flory?" 

„Ja,   Mademoiselle   Minet,    jeg    er    saa 

bedrøvet.  Xu  er  Papa  igen  misfornøjet 
med   mig." 

Mademoiselle  Alinet  sagde  intet.  Hun 
blev  siddende  hos  Flory,  til  Graaden  var 
stilnet  af,  og  hun  langt  om  længe  var 
falden  i  Søvn. 

„Pauvre  enfant!  Havde  hendes  Moder 
blot  levet!  Stakkels  smaa  Børn,  som 
ingen  Moder  har!"  Mademoiselle  løftede 
Natlampen  for  at  iagttage  det  Maleri 
af  Børnenes  Moder,  der  hang  over  deres 
Senge.  Uden  at  hun  vidste  af  det,  løb 
en   Taare  ned   over  hendes  Kind. 

Hun  tænkte  paa  sin  gamle  Moder,  der 
sad  ene  i  den  gammeldags  Stue  i  et 
gammelt  Hus  i  Udkanten  af  Paris. 

Hun  saa  den  for  sig,  den  gamle  Stue 
med  de  mange  Blomster,  Slagmalerierne 
paa  Væggene  og  den  gamle  venlige  Perle- 
klokkestreng ved  Døren. 

„Maman  chérie,'^  hviskede  hun,  da 
hun  sad  i  sin  Stue  med  en  Medaillon 
foran  sig.  „Jeg  vilde  gerne  komme  til 
dig.  —  Men  Børnene,  maman !  De  stak- 
kels moderløse  Børn.  Men,  Flory,  hvad, 
er  du  der!  Sover  du  ikke?  Hvad  ligner 
det  at  komme  herind  paa  denne  Tid  paa 
bare  Fødder,"  udbrød  Mademoiselle  Minet, 
der  med  eet  blev  Fyr  og  Flamme  ved  at 
se   Flory  i  Døren. 


„Jeg  vilde  kun  bede  om  Noglen  til 
Medicinskabet.-  Baby  hoster,  Mademoi- 
selle." 

„Hvorfor  lader  du  ikke  Tjenestefolkene 
om  det?  Haneben  har  da  ikke  andet  at 
gøre,  skulde  jeg  mene." 

„Hun  sover,  Mademoiselle.  Jeg  hørte 
det,   da  jeg  vaagnede   for  lidt  siden." 

„Skynd  dig  i  Seng,  hører  du,"  be- 
falede Mademoiselle  Minet  i  en  alt  andet 
end  blid  Tone. 

Flory  adlød. 

Hun  laa  længe  vaagen ;  da  hun  endelig 
var  ved  at  falde  i  Søvn,  hørte  hun  nogen 
i  Barnestuen. 

Det  var  Mademoiselle  Minet,  der  gav 
Babj^  Draaber. 


VI.  KAPITEL. 


ÆxVGSTELSE. 

„Kom,  Miss  Flory,  og  lad  mig  binde 
Skærfet." 

„Tak,  Hanchen.  Hør,  hvor  dog  Baby 
hoster  igen." 

„Ja,  det  gør  Miss  Baby  ganske  vist, 
men  det  gaar  nok  over  om  nogle  Dage. 
Det  mente  Professoren  ogsaa.  Nu  maa 
Miss  Flory  slet  ikke  tænke  paa  det,  men 
kun  paa  at  glæde  sig,"  sagde  Hanchen 
med  Munden  fuld  af  Knappenaale  bag 
ved   Flory. 

Den  længselsfuldt  ventede  Dag  var 
endelig  kommen.  Hanchen  ordnede  Fol- 
derne paa  Florys  vandblaa  Silkeskærf, 
der  var  bundet  om  Livet  paa  et  lille  Vid- 
under af  en  Kjole  af  indisk  Mol,  indlagt 
med  smaa  Mellemværk. 

Margaret  havde  bedt,    om   de  maatte 
klæde  sig  om  i  Lissys  Værelse,    fordi  der 

var  „saadanne  dejlige,  store  Spejle",  og 
nu  stod  hun  og  vendte  og  drejede  sig 
foran   et  af  dem  og  rettede  paa  sit  Haar. 

„Herregud,  Hanchen,  hvorfor  har  De 
sat  Sløjfen  saa  langt  nede?  det  er  saa 
uklædeligt.  Det  gør  Bes  aldrig,"  sagde 
hun  og  strammede  Baandet,  saa  hendes 
Øjenbryn  kom  til  at  sidde  en  Del  højere 
oppe  i  Panden,  end  Naturen  havde  be- 
stemt. 

„Aa,  Mag,  lad  være  med  at  røre  ved 
det;  det  sidder  saa  nydeligt.  Vognen 
kommer  snart.  Og  skal  du  redes  om, 
faar  vi  ikke  sagt  Farvel." 

„Papa  er  jo  borte,  Flory,  og  Made- 
moiselle  Minet  lovede  at  komme  ind  til 
os.    Jeg  skal  ikke  sige  Farvel  til  nogen!" 

„Du  glemmer  stakkels  lille  Baby.  Hun 
græd,  da  hun  ikke  maatte  komme  herind, 
fordi  Hanchen  og  Bes  var  bange  for  den 
kolde  Trappegang.  Bes  vil  vist  ogsaa 
gerne  se  os,  naar  vi  er  færdige.  Mag. 
Hun   plejer  jo  altid  at  hjælpe  os." 

„Jeg  naar  ikke  at  løbe  ind  i  Barne- 
stuen, Flory.  Naa,  nu  er  du  nok  færdig. 
Saa  kan  Hanchen  rede  mig  om.  Giv 
mig  mine  Handsker.  Saa  trækker  jeg  dem 
paa  saa  længe.  Det  er  første  Gang,  jeg 
har  saa  lange   Handsker!" 

„Naa,  fiUette,    nu    er    du   nok   færdig. 

Hvor  skal  du  hen?"  spurgte  Mademoiselle 
Minet,  der  i  det  samme  kom  ind  og  mødte 
Flory  i  Døren.  „Lad  mig  nu  se  paa  dig, 
chérie\  Men  Hanchen,  hvornaar  lærer 
De,  at  man  ikke  maa  bruge  Knappenaale 
til  alt,"  v^edblev  hun  og  trak  adskillige 
ud,  som  hun  holdt  op  for  Ranchens  Øjne. 
„De  Tyskere,   de  Tyskere,"   skændte  hun. 

Ranchens  Solskinsansigt  blev  ikke  for- 
mørket af  nogen  Sky.  Hun  kendte  Made- 
moiselle Minet  nok  til  at  vide,  at  hun 
ikke   mente   det  saa  slemt. 

Roligt  gav  hun  sig  til  at  binde  og 
løse,  som  Mademoiselle  sagde,  medens 
Flory  stod  paa  Naale  i  Ordets  egentlige 
og  uegentlige  Betydning. 

Endelig  var  hun   færdig. 

Hun  blev  snurret  rundt  en  halv  Snes 
Gange,  erklæret  for  færdig,  og  saa  smut- 
tede  hun   bort. 

Imidlertid  vendte  Mademoiselle  sig  til 
Margaret.  Denne  Gang  fik  Ranchen  kun 
Lovtaler,  og  det  fortjente  hun,  for  Marga- 
ret saa  yndig  ud. 

Run  havde  altid  haft  Anlæg  for  at 
pynte  sig  og  stod  nu  og  glædede  sig  over 
den  smukke  Kjole,  de  lange  Handsker  og 
sin  Askepotfod  i   den   hvide  Skindsko. 

Medens  hun  ikke  kunde  blive  træt  af 
at  iagttage  sit  nydelige,   lille  „Jeg"  i  Lissys 

Spejle  og  overvejede,  om  hun  burde  stænke 
lidt  af  Parfumen  fra  den  store  Flakon  paa 
Toiletbordet  paa  sit  Lommetørklæde,  ilede 
Flory  ovenpaa,  tog  de  sidste  af  Trinene 
i  eet  Spring,  lob  gennem  de  gammeldags, 
brede,  hvidlakerede  Gange  med  de  mange 
Rum  og  skjulte  Skabe,  der  var  Mrs.  Mas 
og  Børnenes  Fryd,  For  Enden  af  en  af 
Gangene  laa  Barnestuen.  Hun  hørte  Bes 
synge  sagte  og  blidt  og  sin  lille  Søsters 
Klynken. 

Hun  aabnede  Døren   og  gik  ind. 

„Gud  velsigne  Dem,  Miss  Flory,  for 
Deres  kærlige  lille  Hjerte.  Det  var  rigtignok 
pænt  af  Dem,  Miss,  at  lade  gamle  Bes 
se  Dem,  før  De  tog  af  Sted.  Hanchen 
kan  jo  ikke  have  den  Øvelse  som  jeg, 
men  hun  har  dog  skilt  sig  pænt  ved  det. 
Gud  velsigne  hende,"  lød  det  til  hende 
henne  ved  Vinduet,  hvor  Bes  sad  med 
Baby  paa  Skødet. 

„Hun  ser  saa  daarlig  ud,  Bes.  Kom 
min  egen  lille  Søster,  saa  skal  jeg  klæde 
dig  af  og  synge  dig  i  Søvn." 

„Gud  velsigne  Dem,  Miss  Flory,  hvad 
vilde  Mademoiselle  Minet  sige,  om  hun 
saa  Dem  ligge  paa  Gulvet  med  Deres  fine 
Kjole?  og  Miss,  hvad  har  De  gjort  ved 
Deres  Handsker,  de  er  aldeles  sorte  inden 
i  Haanden." 

5  • 

„Jeg  skulde  ikke  have  taget  paa  Ræk- 
værket, det  tænkte  jeg  ikke  paa,"  sagde 
Flory  nedslaaet.  „Se,  Bes,  hun  rækker 
efter  mig,  hun  vil  hen  til  mig.  Aa,  hun  er 
saa  stille.      Hun    er  da  ikke  meget  syg?" 

„Jeg  siger  nødigt  nej  til  Dem,  Miss 
Flory,  det  ved  De  nok.  Men  det  kan 
ikke  gaa  an,   at  De  klæder  hende  af." 

„Det  stal  Floy,  du  maa  itte  døre  det, 
Bes.  Floy  vil  dærne  døre  det,  Bes," 
sagde  Baby  med  halvt  lukkede  Øjne  og 
lænede  sit   Hoved  mod  Søsterens. 

„Ja,  ja  da.  Lad  saa  Mademoiselle 
Minet  skænde.  Jeg  kan  ikke  sige  nej  til 
hende,  om  jeg  ogsaa  vilde  prøve  derpaa. 
Se,  hvor  fornuftig  hun  tager  paa  det  lille 
Skind.  Gud  velsigne  dem  begge  to.  Her 
er  Natkjolen,  Miss  Flory. 

„Bes,  du  maa  ikke  være  vred,  fordi 
jeg  spørger,  men  tror  du  ikke,  hun  skulde 
have   en   af  de  uldne  paa." 

„Hun  holder  ikke  af  det.  Her  er 
en,  saa  kan  Miss  Flory  prøve,  om  det 
gaar. " 

„Den  trasser  saadanne,   Floy." 

„Nej,  lille  Bab}^  den  er  dejlig  blød 
og  lækker.  Nu  maa  du  ikke  græde," 
sagde  Flory  og  knappede  Linningen  om 
Babys  buttede  lille  Haandled  og  lagde 
hende  ned  i  hendes  lave  hvide  Kurveseng. 

som  Bes  imidlertid  havde  rykket  hen  til 
Kaminen.  Saa  kyssede  hun  hende  og 
gav  sig  til  at  nynne  en  lille  fransk  Vugge- 
vise,  hun  lige  havde  lært  i  Skolen. 

Do,  do,  do, 

til  dormiras  hientol. 

Il  faut  dormir 

ponr  devenir 

grande  et  forte, 

la  j'oie  si  chere, 

de  ta  mere, 

pour  devenir 

rose  et  vermeille ; 

do,  do,  do, 

ta  mere,  elle  veille. 

Baby  lagde  Haanden  under  Kinden 
og  lukkede  Øjnene. 

Do,  do,  do, 

tu  domiras  bientot. 

nynnede  Flory  sagtere  og  sagtere. 

„Se,  Bes,  hvor  bleg  hun  er.  Det  siger 
saa  underlig  i  Brystet,  naar  hun  trækker 
Vejret,"  udbrod  hun  ængstelig,  da  Baby 
var  falden  i  Søvn  og  urolig  kastede  sig 
omkring. 

„Jeg  haaber,  at  det  ikke  har  noget 
at  sige,  Miss;  Børn  faar  nemt  en  For- 
kølelse, skønt  jeg  synes,  der  er  bleven 
passet  godt  paa  hende.  Miss  Lissy  ved 
vel  intet  derom,   vil  jeg  haabe.     Hun  har 

saamænd  set  Sygdom  nok,  den  lille  Stakkel. 
Jeg  ser  hende  endnu  danse  rundt  om 
Master  Franks  Seng  for  at  adsprede  ham, 
da  han  var  syg,  læse  højt  for  ham  og 
opvarte  ham.      Gud  velsigne  ham." 

„Ja,  Lissy  var  saa  mageløs  mod  Frank, 
det  sagde  Mama  tit.  Jeg  skrev  ikke  til 
Lissy,  at  hun  er  forkølet,  for  saa  vilde 
hun  blive  ængstelig." 

„Flory,  hvor  bliver  du  af?  Vognen  hol- 
der i  Porten!  Mademoiselle  Minet  troede, 
du  var  nede  i  Forstuen,  og  saa  sidder  du 
ganske  rolig  herinde  og  underholder  Bes, 
medens  Daisy  sover,"  lød  det  fra  Døren, 
hvor  Miss  Margaret  stod  og  saa  ærgerlig 
og  ophidset    paa  Gruppen   ved  Kaminen." 

„Xu  kommer  jeg.  Farvel  kære  Bes. 
Giv  Baby  et  Kys  fra  mig,  naar  hun 
vaagner;  Dukke  Mabel  ligger  i  Vognen, 
den  maa  hun  gerne  lege  med,  hvis  hun 
vil." 

„Hun  ødelægger  den,  Flor3^  Det  er 
lige  saa  godt  min  Dukke  som  din;  Lissy 
gav  os  den  i  Forening." 

„De  plejer  jo  aldrig  at  lege  med 
Dukker,  Miss  Margaret,  og  desuden  skulde 
De  skamme  Dem  ved  at  tale  saa  højt, 
naar  Deres  lille  Søster  sover,  Miss.  De 
maa  undskylde  mig,  Miss  Margaret,  men 
det  er  min  Mening.     Jeg  har  baaret  Dem 

alle  paa  mine  Arme,  saa  jeg  maa  have 
Lov  til  al  sige  den.  L)e  vilde  ikke  synes 
om,  at  nogen  vækkede  Dem,  og  det  vilde 
jeg  heller  ikke,  Miss,  sandt  at  sige.  De 
behover  ikke  at  se  saa  vred  ud.  Miss 
Margaret,  jeg  mener  Dem  det  godt.  Gud 
velsigne  Deres  smukke  lille  Ansigt." 

Flory  nikkede  endnu  engang  til  Bes 
og  listede  sig  heldig  over  de  mangfoldige 
Skær,  der  laa  spredte  omkring  i  Barne- 
stuen i  Form  af  Klodser,  Bolde  og  bræ- 
gende Lam. 

Saa  lob  hun  ned  efter  Margaret,  der 
mumlede  noget,  der  havde  en  uhyggelig 
Lighed  med  :  „Gammelt  Tossehoved"  mellem 
Tænderne;  og  de  kom  ned  i  Forstuen, 
hvor  Hanchen  stod  med  hendes  Aftenkaabe, 
sammen  med  Mademoiselle  Minet. 

„Ach  mein  Gott,  niein  GottV  udbrød 
den  førstnævnte  og  slog  Hænderne  sam- 
men. 

„Hvad  er  der,  Hanchen?"  spurgte 
Flory  forskrækket. 

„Ikke  andet,  end  at  du  ser  rædsom 
ud,"  svarede  Margaret,  og  saa  tilfreds 
ned  ad  sig  selv;  „men  det  ligner  heller 
ikke  noget  at  passe  Baby,  naar  du  er 
pyntet." 

„Ser  jeg  virkelig  saa  slem  ud,  Made- 

moiselle  Minet?"  spurgte  Flory  helt  ulyk- 
kelig. 

„Dit  Haar  er  i  Uorden,  filJette,  Kjolen 
krøllet  og  Handskerne  malpropre,  du  ufor- 
bederlige enfant,    men    kom    nu  af  Sted." 

Mademoiselle  Minet  knappede  skæn- 
dende hendes  Aftenkaabe,  men  hun  var 
aabenbart  ikke  meget  vred ,  at  dømme 
efter  den  venlige  Maade,  hvorpaa  hun 
bagefter  strøg  Lokkerne  tilbage,  og  det 
kærlige  Kys,   der  ledsagede  hendes  Farvel. 


\  IL  KAPITEL. 


B  A  L. 

Røde,  hvide  og  bLia  Kjoler,  sorte, 
brune  og  blaa  Trøjer!  de  første  paa  pyn- 
tede Smaapiger,  de  sidste  paa  pyntede 
Smaadrenge,  og  to  Gange  tyve  nysger- 
rige, forventningsfulde  Par  Øjne,  tilhø- 
rende de  første  og  de  sidste,  var  alt,  hvad 
Flory  saa,  da  Døren  til  Salonen  blev  aab- 
net  af  en  uhyre  vigtig  Tjener  i  Knæben- 
klæder og  sorte  vSilkestrømper. 

„Miss  Flory  Howard  og  Miss  Marga- 
ret Howard,"  meldte  han  i  en  Tone,  der 
var  lige  saa  overlegen,  som  hans  Navn  var 
imponerende,  og  i  Bevidstheden  om  sit 
eget  Værd  saa  Richard  Teodor  Emanuel- 
son  nedladende  ned  paa  de  to  Smaapiger, 
saa  at  han  bragte  Flory  helt  ud  af  Fat- 
ning. 

„Flory  dog,  kom!  Nej  for  Legations- 
raadinde  Harrington,   der  til  højre,   og  for 

gamle  Lady  Harrington  til  venstre!"  hvi- 
skede Margaret  hastig  til  Flory,  der  blev 
staaende  rødmende  og  forvirret  ved  Døren, 
da  alle  Øjne  rettedes  paa  dem,  og  Sam- 
talen holdt  op.  Resolut  tog  hun  derpaa 
Flory  i  Haanden  og  trak  hende  med  sig 
over  Gulvet  hen  til  Legationsraadinden  og 
hendes  Svigermoder,  en  venlig  gammel 
Dame,  der  sad  og  glædede  sig  ved  at  se 
alle   de  muntre  Børn. 

„Et  fortryllende  lille  Pigebarn  —  hvil- 
ken Holdning  og  hvilket  fuldendt  Væsen!" 
sagde  Legationsraadinden.  Hun  satte  sin 
Monocle  for  Øjet  og  saa  efter  Margaret, 
der,  efter  at  have  gjort  en  saa  nydelig 
Kompliment,  at  den  endog  spredte  et  an- 
erkendende Smil  over  Richard  Teodor 
Emanuelsons  alvorlige  Ansigt,  blandede 
sig  mellem  de  andre  Børn  og  et  Øjeblik 
efter  var  engageret  til  alle  sine  Danse. 

„Smuk  er  hun,  Louisa,  men  jeg  synes 
dog  meget  bedre  om  Søsteren  med  det 
yndige  Udtryk  i  Ansigtet.  Se,  hvor  mun- 
tert hun   taler  med  stakkels   Harry." 

„Ja,  han  holder  saa  meget  af  hende. 
Hun  plejer  altid  at  danse  med  ham,  men 
i  Aar  kan  han  ikke,"  sagde  Legations- 
raadinde  Harrington,  og  et  bedrovet  Smil 
viste   sig  paa  hendes  Ansigt,   idet  hun  nik- 

kede   over  til  sin  Son,  der  sad  stille  i  en 
magelig  Stol  og  smaasnakkede  med  Flory. 

„Hvem   er  de  to   Børn,   Louisa?" 

„De  er  Dotre  af  den  engelske  Ge- 
sandt, Sir  Howard,  gamle  Lord  Howards 
yngste  Son,   Svigermama." 

„Herregud,  han  mistede  jo  sin  Hustru 
for  nogle  Aar  siden.  Jeg  syntes  jo  nok, 
at  jeg  skulde  kende  det  lille  Pigebarns 
Ansigt.  Du  ved  nok,  Louisa,  at  jeg  traf 
Lili  Howard  i  Syden  det  Aar,  Sønnen 
var  død  af  Brystsyge  i  Algier.  Hun  var 
naturligvis  meget  nedbøjet,  den  lille  Stak- 
kel." 

„Et  Par  Aars  Tid  efter  fik  hun  en  lille 
Datter,  og  kort  Tid  efter  døde  hun  pludselig. 
Det  var  et  forfærdeligt  Slag  for  Gesandten 
og  Børnene;  han  var  fuldstændig  knust, 
holdt  sig  inde  og  saa  ikke  et  Menneske. 
Nu  i  Vinter  blev  Lissy  præsenteret,  du 
ved  nok  den  ældste  Datter,  Børnene  lagde 
Sorgen,  og  nu  er  Hjemmet  igen  meget 
selskabeligt." 

„Hvordan  er  Gesandten  egentlig, 
Louisa?" 

„Man  hører  saa  meget!  Som  Vært 
er  han  fortrinlig,  og  hans  Middage  noget 
af  det  mest  fornøjelige  og  elegante.  Siden 
Lady  Howards  Død  bor  de  ikke  paa 
„Manister  HalV  om  Sommeren.    Det  piner 

ham  aabenbart  at  være  i  England.  Nu 
har  han  købt  Grevskabet  Bechersdorf  og 
omdannet  Hovedbygningen  til  et  sandt 
Paradis." 

„Hvor  det  er  morsomt  at  se  dem 
danse,  alle  de  kære  Børn,"  sagde  gamle 
Lady  Harrington  ved  sig  selv  og  satte 
sig  hen  paa  en  Puf,  hvorfra  hun  kunde 
se  ind  i  Salen,  da  Legationsraadinden 
havde  forladt  hende  for  at  hjælpe  sin  lille 
Datter  Anne,  der  havde  faaet  en  Plissé 
traadt  fra,   medens  hun   dansede. 

„Morer  du  dig  ikke  udmærket?"  spurgte 
Flory  Margaret,  da  de,  efter  at  have  dan- 
set i  samme  Kvadrille,  sad  sammen  lidt 
forpustede  i   en  Vinduesfordj^bning. 

„Udmærket,  jeg  elsker  at  danse.  Vil 
du  se,  hvor  mit  Balkort  er  overfyldt? 
Hvordan  sidder  mit  Haar,  Flory?  Se, 
der  kommer  den  franske  Dreng  Emile 
Méraux  for  at  hente  mig.  Jeg  skal  danse 
næste   Vals  med  ham." 

„Hvor  hun  ser  glad  ud  i  Aften,  og 
hvor  hun  er  yndig!"  tænkte  Flory,  da 
Søsteren  i  det  samme  dansede  forbi.  „Hun 
rører  næsten  ikke  ved  Gulvet,  og  alle  vil 
danse  med  hende.  Blot  Lissy  eller  Ma- 
demoiselle  Minet  var  her  og  kunde  se 
hende." 

„Er    du    ikke  engageret?"    spurgte    en 

klar,   gennemtrængende  Stemme  ved  Siden 
af  hende. 

„Jo,  Harry,  men  jeg  er  træt,"  svarede 
hun  og  saa  op  paa  den  stakkels  forvok- 
sede Dreng  med  de  kloge  Øjne  og  det 
smukke  fine  Ansigt,  der  var  kommen  hen 
til  hende.  „Men  jeg  er  ikke  mere  træt, 
end  at  jeg  gerne  vil  danse  med  dig," 
vedblev  hun,  da  det  forekom  hende,  at 
Harry  saa  skuffet  ud. 

„Tak  Flory,  fordi  du  vilde,"  sagde 
han  sagte.  „Men  jeg  kan  ikke.  Jeg  har 
faaet  en  tung  Gibsbandage,  der  trætter 
mig  saadan." 

„Skal  vi  ikke  prøve,  Harry?  Hør,  nu 
spilles   der    en  Polonaise!     Vil  du  ikke?" 

„Nej  Tak,  Flory!  Jeg  kan  ikke  for 
den  afskyelige  Tingest,  jeg  maa  nok  hen 
i  min  Stol  igen.  Mama  bliver  urolig, 
hvis  hun  ser  mig  gaa.  Der  kommer  Bed- 
stemoder." 

„Stakkels  Harry!"  sagde  Lady  Har- 
rington, da  han  besværlig  vendte  tilbage 
til  sin  Plads.  „Han  er  begyndt  at  føle 
sin   Sygdom  saa  tungt." 

„Ja,  det  mærkede  jeg  godt  før.  Se, 
Lady  Harrington,   der  danser  Margaret." 

„Hun  bevæger  sig  nydelig,  det  lille 
Pigebarn.  Hvor  mange  Børn  er  I  egent- 
lig?" 

„Fire,  Lady  Harrington,  Lissy,  Marga- 
ret,  Daisy  og  jeg." 

„Xaa,  det  er  sandt.  Lissj^  er  den  æld- 
ste og  Daisy  den  yngste.  Ja,  Lissy  ken- 
der jeg  godt.  Jeg  traf  hende  en  Jul  hos 
din  Onkel  Walter.  Allerede  den  Gang 
holdt  John  saa  meget  af  hende.  Hvornaar 
skal   de  have  Bryllup?" 

„Br3dlup?  Lady  Harrington  !  Lissy  er 
slet  ikke   forlovet,"   lo  Flory  forundret. 

„Ja,  det  troede  jeg,"  fortsatte  den 
gamle  Dame.  „Louisa  talte  om  et  Bryl- 
lup." 

„Det  maa  have  været  Kusine  Kates. 
Papa  og  Lissy  ere  netop  nu  i  England 
i  den  Anledning.  Men  Harry,  hvad  er  der 
i  Vejen?"  udbrød  hun  forskrækket,  da  han 
kom  med  et  bedrøvet,  bestyrtet  Ansigt 
hen  til  Sofaen,   hvor  de  sad. 

„Jeres  Vogn  er  her,  Flory.  Emanuel- 
son  sagde,  at  det  hastede.  Se  ikke  saa 
bange  ud.  Det  er  kun,  at  Daisy  ikke  er 
rigtig  rask  og  længes  efter  dig.  Det  er 
vist  ikke  saa  alvorligt,  Flory,"  vedblev 
han,   da  hun   blev  ligbleg. 

„Kald  paa  Mag  i  en  Fart.  Aa,  Harry, 
Harry,  blot  jeg  var  bleven  hjemme  hos 
hende." 

„Tag    dig    det    ikke    saa    nær,    Flory. 

Se,  der  kommer  Bedstemoder  med  Mar- 
garet." 

„Skynd  jer  kun,  kære  Børn.  Jeg  skal 
hilse,  saa  behøver  I  ikke  at  sige  Farvel," 
og  Lady  Harrington  kyssede  de  stakkels 
Smaapiger. 

„Ach,  mein  Gott,  niein  Gott,^^  sagde 
Hanchen,  da  de  kom  ned  i  Forstuen. 
„Hun  længes  efter  Dem,  Miss  Flory.  Det 
er  saa  sørgelig  at  høre  hende  kalde!" 

Alle  syntes  at  have  saa  travlt,  selv 
den  vigtige  Hr.  Emanuelson  nedlod  sig 
til  at  skynde  sig,  og  et  Øjeblik  efter  sad 
de  i  Vognen. 

„Nydelig  Pige.  Et  Par  dejlige  Øjne, 
selv  med  Taarer  i,"  mumlede  Richard 
Teodor  Emanuelson,  da  han  havde  lukket 
Døren.  „Pokkers,  at  hun  taler  saadant 
et  ugudeligt  Sprog,  som  ingen  kan  for- 
staa. " 

Ingen  af  de  indbudne  fik  at  vide, 
hvorfor  Børnene  vare  tagne  hjem  saa 
tidlig. 

De  bleve  ved  med  at  danse  og  more 
sig,  medens  Vognen  med  de  to  pyntede 
Smaapiger  og  den  forgrædte  Bønne  hastig 
rullede  hjemad  gennem  de  oplyste  Gader. 


vin.  KAPITEL. 


„XU   TOM  FLOY!" 

Margaret  havde  ikke  sagt  et  Ord, 
siden  Harry  var  kommen  hen  til  hende 
og  havde  bedt  hende  om  straks  at  komme. 

Nu  hvilede  hun,  stakkels  Barn,  sit 
trætte  Hoved  paa  Florys  Skulder,  medens 
den  muntre  Dansemusik  endnu  klang 
fjernt  for  hendes  Øren. 

Kusken  vidste,  at  det  gjaldt  om  at 
skynde  sig.  Han  piskede  paa  sine  vel- 
nærede, dovne  Skimler,  og  Lygterne  fik 
kun  Tid  til  lige  at  kaste  et  nysgerrigt 
Blink  ind  i  Vognen,   før  den  var  forbi. 

„Tra  la  la  la.      Bib   bim   bi." 

Margaret  lukkede  Øjnene. 

Musikken  blev  ved  med  at  lyde,  kun 
afbrudt  af  Florys  ængstelige  Spørgen  og 
Hanchens  nedslaaende  Svar. 

„Hanchen,"    udbrød  hun  endelig  pirre- 

lig.      „Vil  De  ikke  lade  være  med  at  tale 
og  græde  paa  een   Gang." 

„Ach  mcin  Golt!  Er  det  underligt, 
jeg  græder,  naar  Miss  Daisy  har  Lunge- 
betændelse?" svarede  hun,  medens  Taa- 
rerne  langsomt  trillede  ned  over  hendes 
runde  Kinder. 

„Aa,  var  jeg  blot  bleven  hjemme! 
Var  jeg  dog  bleven  hjemme.  Stakkels 
lille  Baby,  som  længes  efter  os.  Hvor  vi 
dog  kører  langsomt!"  tænkte  Flory  og  læ- 
nede sig  ud. 

„Endelig,"  udbrød  hun,  da  Vognen 
holdt  stille  efter  et  Kvarters  Forløb,  der 
forekom  hende  at  vare  en  Evighed. 

Med  en  hul,  drønende  Lyd  rullede  den 
gennem  Porten  op  for  Hoveddøren. 

Den  blev  reven  op. 

Flory  smuttede  forbi  Stuepigen  og  Mrs. 
Ma,  der  stod  i  Forstuen  for  at  tage  imod 
dem. 

Hun  ilede  op  ad  Trappen  og  laa  et 
Øjeblik  efter  bojet  over  sin  lille  Søsters 
Seng. 

For  ikke  at  forstyrre  det  syge  Barn 
brændte  der  kun  en  Natlampe  paa  Bordet 
bag  Skærmbrættet.  Gamle  Bes  vred  Om- 
slag op  af  det  kogende  hede  Vand,  saa 
Dampen  bredte  sig  og  tilslørede  det  svage 
Lys. 

Mademoiselle  Minet  var  ogsaa  derinde. 

Hun  ordnede  nogle  Medicinflasker  og 
sukkede  fra  Tid  til  anden  utaalmodig, 
og  nu  og  da  førte  hun  sit  Lommetørklæde 
op  til  Øjnene  og  mumlede:  „Pauvres 
petites,'-'-    naar   hun    saa  paa  de  to  Søstre. 

„Naar  tommer  Floy  hen  til   mig?" 

„Her  er  jeg,   min   egen   lille  Baby." 

„Naar  tommer  Floy?" 

„Kender  du   mig  ikke  Bab}''?" 

„Hvor  er  du?" 

,,Her,   min   egen   lille  Søster!" 

„Nu  tom  Floy  I"  udbrød  Baby,  idet 
hun  træt  aabnede  Øjnene.  Stemmen  var 
svag,  men  jublende,  Øjnene  trætte,  men 
glade.  Mademoiselle  Minet  fik  Hoste,  og 
Bes  græd  højt. 

„Du  ar  saa  lånt  borte,  FI03'!"  sagde 
den  lille  skuffet,  da  hendes  Øjne  igen 
faldt  i. 

„Jeg  sidder  her  og  holder  dig  i  Haan- 
den!" 

„Tom  helt  her  hen,   Floy  I" 

„Ja,  ja  Baby.  Nu  har  jeg  lagt  min 
Kind  mod  din.  Se,  mit  Hoved  ligger  paa 
din  Pude!" 

„  Maj  ar  saa  tæt  Floy ! "  klagede 
Baby,   men   dog  mere  rolig   end   før. 

„Saa  lad  os  sove  begge    to.      Det  vil 

hjælpe.    Naar  du  saa  vaagner,   er  du  ikke 
saa  træt." 

De  lukkede  begge  Øjnene. 

Baby  loftede  sin  trætte,  lille  Arm, 
lagde  den  om  Florys  Hals  og  var  ved  at 
falde  i  Sovn,  da  et  heftig  Hosteanfald 
igen  fik   hende  helt  vaagen. 

„Fillette!  Kunde  du  ikke  give  hende 
Hostedraaberne?  Hverken  Bes  eller  jeg 
kan  faa  hende  til  at  tage  dem,"  hviskede 
Mademoiselle  Minet  og  rakte  Flory  Skeen. 

„Kan  du  tage  dette,  Baby?  Kan  du, 
saa  er  du  sod.  Se,  nu  løfter  Hanchen 
dig  lidt,  og  Bes  støtter  dit  Hoved.  Naar 
du  har  taget  det,  hoster  du  ikke  saa  slemt 
mere,  og  dit  stakkels  lille  Hoved  brænder 
ikke  saa  meget  som  nu." 

„Du  stal  di  maj   det,   Floy!" 

„Ja,  Baby!  Det  var  en  god  Pige!" 
sagde  Flory,  da  Baby  som  en  lydig  lille 
Fugleunge  havde  aabnet  Alunden  og  taget 
den  sure   Mikstur. 

„Si  noet  Floy!"  bad  hun,  da  hun 
atter  laa  ned. 

„Ja  Baby.  Mag  er  ogsaa  kommen 
hjem." 

„Itte  om  Mag.     Hun   er  en  styt  Pie." 

„Det  maa  du  ikke  sige.  Mag  er  sød 
og  meget  bedrøvet  over,  at  du  ikke  er 
rask." 

„Si   mere   Flo}^!" 

„Luk  Øjnene,  og  prov  paa  at  sove. 
Det  gør  jeg  med." 

„Du  stal  fortælle  om  Tate." 

„Non,  ma  chérie.  Nu  maa  du  tie 
stille.  Flory  kan  ikke  fortælle  Historier 
nu.  Det  er  sent.  Hun  maa  i  Seng," 
udbrød   Mademoiselle  Minet. 

„Gud  velsigne  Dem  Mademoiselle  Alinet 
for  Deres  gode  Mening,  men  det  vilde 
være  Synd  mod  dem  begge,  vilde  det. 
Lad  Miss  Flory  blive  oppe,  og  faa  hende 
til   at  sove,"    bad  Bes. 

„Eh  bien  fiJlette,  fortæl,"  sagde  Ma- 
demoiselle Minet  og  gav  sig  til  at  rasle 
med    sin   Rosenkrans. 

„Floy  stal  fortælle  om  Tate!"  er- 
klærede Baby  klagende. 

„Ja,  Baby,  nu  skal  jeg  fortælle  din 
egen  lille  Historie  om  Kate." 

„Der  var  engang  en  sød  lille  Pige, 
som  hed  Kate.  Hendes  Fader  var  død, 
og  hun  boede  i  et  lille,  pænt  hvidt  Hus 
med  sin  Moder.  En  Dag  pyntede  Moderen 
Kate    og  gav  hende    den  nye  Kjole  paa." 

„Den  var  rod,  Floy,"   mumlede  Baby. 

„Ja,  Baby,  den  var  rød,  og  hun  fik 
et  Par  fine  smaa  Sko  paa,  med  Sløjfer 
paa." 

„Lisom    mine,     Floy.      De    var    røde, 

Floy,  de  maa  Sto,  aa  hendes  Stort  aa 
hendes  Bomber  var  rode,  det  var  de, 
Floy,"   sagde   Baby  endnu   sagtere. 

„Ja,  alt,  hvad  hun  hk  paa,  var  rodt. 
Saa  sagde  hun  Farvel  til  sin  Moder  og 
gik.  Men  paa  Vejen  blev  det  daarligt 
Vejr.  Det  regnede,  og  hun  blev  ganske 
vaad  og  kold.  Den  stakkels  lille  Kate," 
vedblev  Flory  sagtere  og  sagtere. 

Hun  troede,  at  det  var  lykkedes 
hende  at  faa  Baby  til  at  sove,  for  hun 
laa  ganske  stille  med  lukkede  Øjne.  Men 
med    eet    slog    hun  dem  op. 

„Maj  blev  saa  told,  aa  Mag  er  en 
bæ  lem  en." 

„Hvem  er  det?"  Bon  Dieu,  jeg  synes 
her  var  nogen  herinde,"  udbrød  Mademoi- 
selle  Minet,  da  hun  saa  et  Glimt  af  en 
hvid  Skikkelse  og  hørte  en  undertrykt 
Graad. 

„ieg  tror,  Mademoiselle  Minet,  at  det 
var  Margaret.  Hun  længes  vist  efter  at 
faa  at  vide,  hvordan  det  gaar, "  hviskede 
Flory.     „Kan   Hanchen  ikke  gaa  derind?" 

„Nu  gaar  jeg  selv,"  sagde  Mademoiselle. 
Hvor  kan  det  dog  være,  at  hun  er  saa 
ængstelig  ved  at  faa  Marguerite  herind?" 
mumlede  hun  ved  sig  selv,  ved  at  høre 
Babys  ængstelige:  „Hun  maa  itte  tomme ; 
Mag  maa  itte  være  her." 

6* 

„Du  er  træt,  Marguerite!  Gaa  til 
Ro,"  sagde  Mademoiselle  Minet,  da  hun 
kom  ind  i  Skolestuen,  hvor  der  var  ganske 
mørkt,  saa  hun  kun  utydelig  kunde  se 
Pigebarnet ,  der  sad  sammenkrøbet  ved 
Bordet  med  Hovedet  hvilende  paa  Armen. 

„Bab}'?  Mademoiselle!  Er  hun  meget 
syg?"  spurgte  hun  og  saa  op,  da  Ma- 
demoiselle Minet  kom  hen  til  hende.  „Er 
hun  ikke  bedre?"  sagde  hun  næsten 
aandeløs. 

„Jo,  Marguerite.  Det  er  hun,  pauvre 
hébé!  Mais  enfant,  Marguerite  done!"  ud- 
brød Mademoiselle  Minet,  da  Margaret 
brast  i   Graad. 

Hun  plejede  sjældent  at  græde,  og 
gjorde  sig  ofte  lystig  over  Flory,  naar 
hun  var  ,,une  pleurnicJion" ,  som  hun 
kaldte  det. 

Derfor  blev  Mademoiselle  Minet  helt 
forskrækket  ved  at  se  dette  heftige  Anfald, 
der  rystede  Barnets  lille  Skikkelse.  Det 
hjalp  ikke,  at  hun  fortalte,  at  Baby  snart 
vilde  blive  rask.  Margaret  hulkede  hge 
fortvivlet,    saa  Mademoiselle  Minet  sagde: 

„Herregud,  fiUette,  du  forstyrrer  hende 
kun.  Der  er  noget  mere,  du  er  bedrøvet 
for.  Du  plejer  ikke  at  tage  dig  det  saa 
nær,  naar  Bébé  er  syg,"  vedblev  hun 
hidsig,    da    Margaret    ikke    svarede.       „Nu 

maa  du  gaa  i  Seng.  Vær  ikke  ulydig, 
det  plejer  du  jo  ikke  at  være.  Jeg  skal 
sende  Hanchen  ind  til  dig  med  Lys  og 
Sukkervand,  saa  snart  hun  kan  undværes." 

Overbevist  om,  at  det  enestaaende, 
søvndyssende  Middel  vilde  berolige  det 
overtrætte  Barn,  sagde  Mademoiselle  God 
Nat  og  gik  atter  ind  i  Sygestuen.  Baby 
var  urolig  og  maatte  hvert  Øjeblik  løftes 
op  for  at  kunne  trække  Vejret.  Af  og  til 
kom  der  et  heftig  Hosteanfald,  saa  de 
smaa  Lemmer  krampagtig  trak  sig  sam- 
men,  og  hun  grædende  vaagnede. 

Flory  laa  bøjet  over  den   lille  Seng. 

Mademoiselle  Minet  gik  hen  for  at  sige, 
hun  skulde  gaa  i  Seng. 

„Hys,  Mademoiselle  Minet.  Forstyr 
hende  ikke.  Ser  De  ikke,  at  det  vilde 
være  Synd.  Nu  lægger  jeg  et  Tæppe 
over  hende.  Gud  velsigne  hende,  hvor 
kær  hun  er.  Hendes  Naade  op  ad  Dage; 
Gud  velsigne  hende  i  hendes  Grav ;  jeg 
tror,  enhver  maatte  blive  rørt  ved  at  se 
hendes  søde,  lille  Ansigt.  Hvad  det  var, 
jeg  vilde  sige,  Mademoiselle  Minet,  Gud 
forbyde,  at  vi  skulde  miste  vor  lille  Engel. 
Det  vilde  blive  haardt  for  os  alle  her  i 
Huset,  men  mest  for  Miss  Flory,  som 
gør   saa   meget  af  hende. 

Forsigtig  og  med  kærlig  Omhu  lagde 
den    gamle  Barnepige  Tæppet    over  Flor3^ 

Hun  smilede  i  Søvne,  da  Bes  klappede 
hendes  Kind.  Den  laa  op  til  Søsterens 
brændende  lille  Hoved.  Hun  holdt  hende 
i  Haanden  og  sov  saaledes  den  urolige 
Søvn,   som   Træthed   og  Sorg  giver. 

Alademoiselle  Alinet  kunde  ikke  faa 
det  over  sit  Hjerte  at  gøre  sin   Pligt. 

„Godt  at  Alarguerete  sover,  pauvre 
chérie,^  tænkte  Mademoiselle,  da  hun  gik 
igennem  Børnenes  Soveværelse.  Hun  saa 
ikke,  at  Margaret  havde  begravet  Ansigtet 
i  Hovedpuden,  for  at  ingen  skulde  høre, 
at  hun  græd. 


IX.  KAPITEL. 


TUNGE  TIMER. 

Det  var  en  trist  Tid,   der  oprandt! 

Gesandten  og  Lissy  kom  den  næste 
Dags  Aften,  men  det  bragte  ingen  For- 
andring i  Stilheden  i   det  store   Hjem. 

Lissy  havde  indtaget  Florys  Plads  i 
Sygeværelset.  Mademoiselle  Minet  vaagede 
som  en  Drage  ved  Indgangen  dertil,  og 
Flory,  som  saaledes  var  bleven  helt  for- 
trængt, siden  hendes  Fader  havde  befalet,  at 
Pigebornene  skulde  holde  sig  derfra,  sneg 
sig  ulykkelig  om  og  lyttede  ved  Døren 
til  Barnestuen. 

En  Dag,  da  hun  stod  der,  hørte  hun 
sin  Fader  komme,  men  han  saa  saa  mørk 
og  utilgængelig  ud,  at  hun  skyndte  sig 
forbi  ham   ind  i  Skolestuen. 

Bes  viste  sig  lige  saa  lidt  som  Ma- 
demoiselle  Minet,    der    under    Babys    Syg- 

dom  overlod  Undervisningen  til  en  gammel, 
gnaven  tysk   Professor. 

Hanchen  var  omtrent  den  eneste,  de  saa. 
Hun  var  som  himmelfalden  over  Margaret. 

„Jeg  forsikrer  Dem,  Bes,"  sagde  hun 
en  Dag.  „Miss  Margaret  ligner  ikke  sig 
selv.  Hun  lærer  ikke  sine  Lektier,  hørte 
jeg  Professoren  sige  i  Dag,  da  han  gik; 
og  om  jeg  gav  hende  et  af  mine  For- 
klæder paa,  vilde  hun  være  lige  saa  for- 
nøjet eller  bedrøvet,  som  om  hun  fik  sit 
ny  blaa.  Det  gør  mig  ondt  at  se  de  to 
smaa  Stakler  sidde  og  krybe  sammen 
alene  i  Skolestuen  hele  Dagen.  Jeg  maa 
se  at  finde  paa  noget,  der  kan  more  dem. 
Kunde  De  ikke  bede  Mademoiselle  Minet, 
om  jeg  maatte  gaa  med  dem  ned  i  Køk- 
kenet ;  de  plejer  at  holde  af  at  lave 
brune    Brystsukker." 

„Gud  velsigne  Deres  gode  Hjerte, 
Hanchen,"  svarede  Bes.  „Mademoiselle 
Minet  skal  nok  komme  til  at  sige  ja." 

Det  gjorde  Mademoiselle  Minet. 

Glædestraalende  meddelte  Hanchen 
Tilladelsen.  Men  den  havde  ikke  den 
forønskede  Virkning.  Margaret  vendte  sig 
om   fra  Vinduet  og  sagde: 

„Tak,  Hanchen,  men  jeg  vil  helst 
være  fri," 

Og  Grunden    til,    at    hun    atter   indtog 

sin  forrige  Stilling  og  gav  sig  til  at  tegne 
paa  Ruderne,  for  at  ingen  skulde  se  hende 
græde,  var  vist,  at  hun  mindedes  en  Dag, 
da  en  lille  Stemme  havde  sagt:  „Maj 
stal  osse  lave  Bosutter,  maj  vil  saa  dærne." 
Hun  horte  sin  egen  Stemme  sige:  „Den 
Plageaand",  og  mange  andre  uvenlige  Ord 
lod  i  hendes  Øren,  medens  hun  skrev 
„Daisy,   Baby"    paa  Ruden. 

„Mag,  kom  med,"  hviskede  Flory  til 
hende,  da  hun  saa  Hanchens  skuffede 
Ansigt.  „Nu  har  hun  glædet  sig  til  det, 
og  det  er  Synd  ikke  at  gaa  med.  Jeg 
vilde  ogsaa  helst  blive  oppe,  men  kom 
nu.   Mag!" 

At  det  alligevel  blev  en  Skuffelse  og 
ingen  Fornøjelse  for  Hanchen,  var  ikke 
Brystsukkernes  Skyld.  De  spruttede  og 
sydede  paa  Panden  paa  den  mest  vel- 
villige Maade  og  stænkede  ud  til  alle 
Sider.  Men  Pigebørnene  sad  paa  Køkken- 
bordet og  stirrede  modiost  paa  dem. 

Mrs.  Ma  var  kommen  derned  for  at 
give  Kokkepige  Mabel  en  Overhaling,  fordi 
hun    havde    ødelagt    Buddingen    med  Salt. 

Men  hun  holdt  snart  op,  thi  Mabel 
forsvarede  sig  ikke  med  sin  sædvanlige 
Tungefærdighed.  Mrs.  Ma  tog  de  Taarer, 
der  trillede  ned  ad  hendes  Kinder,  for 
Angerstaarer  og  gav  sig  til  at  knubse  den 

ny  Kokkedreng  paa  en  aldeles  umotiveret 
Maade,  før  hun  sejlede  ovenpaa  med 
flagrende  Kappebaand. 

„Aa,  du  ukærlige,  hjærteløse,  lille 
Tølper!"  udbrød  Kokkepige  Mabel  under 
en  Strøm  af  Taarer,  da  Pigebørnene  var 
smuttede  bort  for  at  høre,  hvad  Lægen, 
Professor  Hansteen,  havde  sagt  om  Baby 
den  Dag.  „Du  unaturlige  Drengebarn, 
der  lønner  Herskabets  Godhed  paa  den 
Maade.  Skammer  du  dig  ikke,  Tom?" 
spurgte  hun  og  satte  sig  paa  Huggeblokken 
for  at  puste.  „Her  staar  du  og  forspiser 
dig  i  det  søde  Stads,  som  Miss  Flory  og 
Margaret  har  lavet.  Her  gaar  en  anden 
og  kan  ikke  faa  en  Krumme  ned,  medens 
du  uden  at  bryde  dig  om,  at  Miss  Daisy 
ligger  for  Døden,  kun  tænker  paa  at  fylde 
dig.  Naar  jeg  siger,  at  du  ikke  har 
Hjerte  i  Livet,  tror  jeg  ikke,  jeg  tager 
meget  fejl.  Jeg  er  kun  en  svag  Kvinde," 
vedblev  Mabel  og  tørrede  sine  Øjne. 
„Og  hvis  jeg  bad  James  eller  Charles  om 
at  banke  dig,  var  jeg  i  min  fulde  Ret," 
og  med  denne  Trusel  baskede  hun  den 
overraskede   Dreng  med  Karkluden. 

„Jeg  opgiver  ikke  at  adsprede  dem," 
erklærede  den  skikkelige  Hanchen  til  hende 
paa  sit  gruelige  engelske  Sprog,  da  hun 
lidt  senere  var  nede   for  at  bringe  Under- 

retning  om  Daisys  Tiistand,  „nu  løber  jeg 
op  og  viser  dem  mit  Album,  det  plejer 
altid   at   more  dem." 

Men  i  Dag  lo  Margaret  ikke  fornøjet, 
da  hun  kom  med  det  formidable  Album 
af  rodt  Plyds  med  Staaldragen  uden- 
paa.  Og  Flory  smilede  heller  ikke  ad 
Ranchens  mange  Veninder,  der  gennem- 
snitlig var  fotograferede  i  blomstrende 
Vinduer,  eller  ved  Smaaborde  med  den 
ene  Haand  paa  en  Bog  og  Blomsterkurve 
i  den  anden. 

Men  nu  var  der  ingen  lille  Søster, 
der  jublede  ved  hvert  nyt  Billede.  Ingen 
lille  Stump,  der  hele  Tiden  maatte  hindres 
i  at  sætte  fugtige  Pletter  paa  Veninderne 
med  en  varm  lille  Finger.  Ingen  Barne- 
stemme, der  ængstelig  udbrød,  ved  Synet 
af  en  af  de  afskyelige  tyske  Smaadrenge, 
der  stod  paa  Naturbænke  i  sort  Fløjels- 
bluse  og  hvid  Vest,  og  af  den  Slags 
baade  Fyre  og  Bænke  vrimlede  det  i 
Ranchens  Album:  „Aa  Rantze,  bot  han 
vilde  trable  ned  a  den  bæ  Bænt,  han  tan 
dærne   falde  aa  laa  sig  lemt." 

De  kom  til  Billedet  med  Ranchens 
forrige  Herskab.  Men  nu  var  der  ingen 
sød  lille  Barnemund,  der  vilde  kysse  de 
syv    opløbne,    tyske    Grevebørn,    der    med 

deres  nærsynede  Øjne  stirrede  fornemt 
over  paa  Soldaterne  paa  den  anden  Side. 

Selv  den  muntre  Ranchen  fandt  mgen 
Fornøjelse  i  Albumet.  Hun  lukkede  med 
et  Suk  det  mægtige  Spænde  og  lagde 
Albumet  ned  i  Skuffen  efter  omhyggelig 
at  have  svøbt  det  ind  i  sine  bedste 
Lommetørklæder. 

Der  blev  mere  og  mere  stille  i  Hjemmet. 
Alle  talte  sagte  og  gik  forsigtig,  selv  om 
de   var  langt  fra  det  syge  Barn. 

Foran  Huset  var  der  strøet  Bark,  for 
at  Vognenes  Rullen  ikke  skulde  forstyrre 
hende,  og  Folk,  der  gik  forbi,  dæmpede 
uvilkaarlig  deres  Stemme  og  sagde  med- 
lidende, naar  Doktorens  Vogn  drejede  ind 
i  Porten:  „Herregud,  der  er  nok  nogen 
syg  derinde." 

I  Begyndelsen  stod  begge  Pigebørnene 
ude  paa  Trappen,  naar  den  rare  gamle 
Professor  kom  ud  fra  deres  Faders  Stue. 
Men  Margaret  kunde  ikke  længere  udholde 
at  hore  hans  venlige  undvigende  Passiar, 
og   Flory   maatte  gaa   alene. 

En  Afien  hørte  hun  Mademoiselle 
Minet  sige,  at  Professoren  kom  igen  om 
nogle  Timer. 

Han  og  en  anden  Læge  havde  været 
der  to  Gange  den   Dag. 

En   Rædsel  greb   Flory. 

Mademoiselle  Minet  vilde  eller  kunde 
ikke  sige  noget,  men  mindede  hende  om 
at  holde  sig  fra  Borneværelset  og  være 
flittig  og  artig  : 

„Bcbé  kender  ingen,  og  Lissy  er  saa 
Hink  og  udholdende,  at  det  er  en  For- 
nøjelse.     Gaa  tilbage  til   Skolestuen." 

Men  Flory  kunde  ikke  sætte  sig  rolig 
ned. 

Hun  lob  ud  paa  Trappegangen,  lige- 
som Doren  til  hendes  Faders  Værelse  blev 
aabnet  nedenunder. 

„Der  er  altsaa  intet  Haab?"  horte 
hun  sin  Fader  spørge  dæmpet  og  be- 
drøvet. 

„Det  gør  mig  ondt.  Deres  Excellence, 
men  jeg  maa  desværre  sige,  at  der  intet 
Haab  er.  Sygdommen  har  taget  den 
sørgeligste  Vending,  og  hvis  der  ingen 
Bedring  er,  efter  at  Krisen  er  overstaaet, 
maa  Deres  Excellence  være  forberedt  paa 
det  værste.  Det  gør  mig  meget  ondt,  at 
jeg  maa  sige  det.  Excellencen  havde  jo 
for  nogle  Aar  siden  den  tunge  Sorg  at 
miste   ... 

Gesandten  svarede  saa  sagte,  at  Flory 
ikke  kunde  høre  det. 

Lægen  sagde  Farvel  og  gik  tungt  ned 
ad  Trapperne.     Hun   lænede  sig  ud  og  saa 

efter  ham,    til  han   forsvandt  ved   Omdrej- 
ningen til  Forstuen. 

Hun  hørte  sin   Fader  lukke   Doren. 

En  Følelse  af  Sorg  og  Forladthed 
overvældede  hende,  saa  hun  hulkende  be- 
gravede Ansigtet  i  sine  Hænder.  Hun 
satte  sig  paa  Trappen  og  lagde  sit  Hoved 
ned  paa  Armene,  og  der  blev  hun  sid- 
dende sammenkrøben  paa  Tæppet,  under 
en  Gibsgudinde,  der  smuk  og  ligegyldig 
dansede  frem  med  løftet  Hoved  i  en  ynde- 
fuld Stilling  mellem  Palmer  og  brogede 
Blomster. 

Hun  kunde  ikke  gaa  op  og  fortælle 
Margaret,  hvad  hun  havde  hort.  Hun 
kunde  ikke  udholde  at  høre  Babj-  klage 
sig  uden   at  kunne   hjælpe  hende. 

Hun  blev  sidende  forpint  og  græ- 
dende. 

Tusmørket  faldt  paa. 

Hun  hørte  Margaret  sige:  „Hanchen, 
har  du  set  Flory?"  Og  Hanchen  svare: 
„Miss  Flor}^  læser  vist  Lektier.  Jeg  skulde 
hilse  fra  Legationsraadinde  Harrington. 
Mr.  Emanuelson  var  her  før  for  at  spørge 
til  Miss  Daisy." 

Timerne  listede  sig  af  Sted.  og  Pige- 
barnet blev  siddende  ligesom  bedøvet  af 
Sorg. 

„Hvem  sidder  her?"  spurgte  en  Stemme. 

Flory     borte     straks,     at    det    var    hendes 
Faders. 

Forskrækket  fo'r  hun  op  og  saa  ham 
staa  foran  sig.  Han  saa  bleg  og  be- 
drøvet ud   og  sagde  strengt: 

„Hvorfor  er  du  ikke  ovenpaa  hos  din 
Søster,  Miss?  Hvad  bestiller  du  her  paa 
denne  Tid?" 

„Intet,  Papa,"  mumlede  hun  forskrækket 
og  gjorde  Tegn   til  at  smutte   forbi. 

„Nonsense^  Miss,"  sagde  han  og  lagde 
Haanden  paa  hendes  Skulder  for  at  faa 
hende  til  at  blive.  „Du  sidder  ikke  her 
for  ingenting.  Hvorlænge  har  du  siddet 
her  og  grædt?" 

Flory  var  af  Forskrækkelse  holdt  op 
med  at  græde,  men  de  vaade  Spor, 
Taarerne  havde  efterladt  paa  hendes  blege 
Ansigt,  robede,  at  det  ikke  var  længe 
siden. 

„Længe,  Papa.  Siden  Lægen  gik," 
svarede   hun   ængstelig. 

„Han  gik  Klokken  otte,  og  nu  er  det 
din  Sengetid.    Hvad  vilde  du  Professoren?" 

„Sporge    ham,    om  Baby    var  bedre!" 

Al  Sorgen  kom  op  i  hende  igen,  og 
hun  udbrød   fortvivlet: 

„Jeg  kan  ikke  undvære  Baby.  Hun 
længes  efter  mig,  det  ved  jeg.     Hun  holder 

af  mig.  Lad  mig  komme  ind  til  hende. 
Aa   Gud,   hvis  hun   dør!" 

„Græd  ikke,  Flory!"  sagde  hendes 
Fader  pludselig  venlig  og  løftede  hendes 
stakkels,  lille  forgrædte  Ansigt  op.  Jeg 
anede  ikke,  at  det  var  dig  saadan  en  Sorg 
ikke  at  se  hende.  Nu  skal  jeg  tale  med 
Professor  Hansteen  om  det.  Saa,  saa  mit 
eget  Barn!" 

Gesandten  gik  hastig  ovenpaa  og  efter- 
lod  Flor3^   i    en    sand    Forundringstilstand. 

Hendes  Fader  havde  talt  venlig  til 
hende,  klappet  hendes  Kind  lige  saa  kær- 
ligt, som  hendes  Moder  plejede  at  gøre 
det,  og  lovet,  at  hun  maatte  se  Søsteren! 
Hun  blev  saa  forunderlig  lykkelig  og  varm 
om  Hjertet.  Hun  maatte  meddele  sig  til 
nogen,  og  hun  slyngede  Armene  om  Gud- 
inden. 

Hun  blev  ved  at  danse  blandt  sine 
Blomster,  men  Flory  syntes,  at  hun  smilede 
venlig  til  hende  med  sine  tomme  Øjen- 
huler,  da  hun   ilede  ovenpaa  til  Margaret. 


X.  KAPITEL. 


DØDSENGLEN. 

Langsomt,  langsomt  slæbte  Timerne 
sig  af  Sted,  blev  til  lange,  triste  Dage  og 
sørgelige  Uger,  uden  Ende,  uden  Foran- 
dring. 

Dødsenglen  var  i   Hjemmet. 

Tyst  var  han  kommen  svævende  paa 
de  graa  Vinger.  Langsomt  skred  han  fra 
Sal  til  Sal  og  gik  over  Tærskelen  til 
Sygestuen. 

Hans  store  Vinger  skyggede  over  hele 
Hjemmet,  saa  at  ingen  saa,  at  Solen  mun- 
tert skinnede  ind  gennem  Ruderne,  og  at 
Træerne  stod  med  store  Knopper.  Beckers- 
dorf  stod  rede  til  at  tage  imod  demv  Men 
der  kom  ingen. 

Smedens  hvidhaarede  Børn  kiggede 
hver  Dag  skuffede  ned  ad  den  glohede, 
støvede,  sollyse  Landevej,  naar  Vognen, 
der  rullede  forbi  med  klodsede  Hop,   viste 

sig  ikke  at  være  „Herskabets  oppe  fra 
Gaarden",   men  Slagterens  eller  Dyrlægens. 

Fjed  for  Fjed  nærmede  den  tavse 
Engel  sig  Barnets  lille  Leje, 

I  Haanden  bar  han  den  stærkt  duf- 
tende, snerene  Lilie,  der  bedøver  Menne- 
skene  og  kalder  dem   bort   fra  Jorden. 

Langsomt  skred  han  frem  med  bøjet 
Hoved  og  satte  sig  ved  Barnets  Hoved- 
gærde. 

Ingen  kunde  se  ham  uden  den  lille. 
Men  alle  følte,  han  var  der,  og  stumme 
lyttede  de  efter  hans  Vingers  Sus  i  Luften. 

Barnet  kunde  ikke  taale  det  gennem- 
trængende Skær  fra  hans  straalende.  him- 
melske Øjne,   der  vare  rettede  paa  hende. 

Træt  lukkede  hun  sine,  og  med  den 
ene  Haand  under  den  blege  Kind,  der 
helt  havde  mistet  sin  Rødme  og  fine  Barne- 
runding, og  den  anden  i  Florys  eller  Lis- 
sys, laa  hun  stille  fra  Dag  gennem  Nat 
til  Dag. 

„Gud  velsigne  hende,  det  stakkels  lille 
Pus,  aa,  hvor  er  det  strengt,"  sagde  Bes 
grædende  en  Aften  til  Hanchen,  der  sad 
inde  hos  Flory  og  Margaret,  efter  at  de 
var  gaaede  til  Ro. 

Margaret  laa  vaagen,  som  hun  ofte 
gjorde  siden  Babys  Sygdom,  men  hun  var 
for  bedrøvet  til  at  tale  med  nogen,   og  da 

de  begge  to  laa  ganske  stille,  mente  Han- 
eben,  at  de   sov. 

„Kan  hun  da  virkelig  ikke  komme 
sig,   Bes?"    spurgte  hun. 

„Gud  velsigne  Deres  Uvidenhed,  Barn. 
Tror  De,  at  De  kunde  blive  ved  med  at 
leve,  naar  De  ikke  fik  noget  at  spise? 
Det  kan  De  aldrig  mene.  Og  hvad  et 
voksent  Menneske  ikke  kan,  kan  man  ikke 
med  nogen  Rimelighed  forlange  af  et 
uskyldig,  lille  Barn.  De  vilde  ikke  gore 
saadant  et  Sporgsmaal,  hvis  De  havde  set 
hende  blive  mere  og  mere  tynd  og  mat. 
Hun  kender  hverken  Herren  eller  Miss 
Lissy,  men  hun  slog  Øjnene  op,  da  Miss 
Flory  kom  ind  i  Dag.  Hun  lukkede  dem 
ganske  vist  straks  igen,  men  hun  var 
glad,   det  saa  jeg  alligevel." 

„Herregud!  Hvor  de  to  dog  holder  af 
hinanden.  Jeg  kan  ikke  tænke,  at  den 
muntre  lille  Miss  Daisy  virkelig  skulde  dø 
fra  os,  der  alle  holder  saa  meget  af 
hende.  Jeg  ved  nok,  at  det  er  taabelig 
af  mig  at  spørge  derom,  men  er  der 
ingen  Mulighed  for,  at  hun  pludselig 
blev  bedre?" 

„Ja,  det  ved  jo  ene  Gud.  Professoren 
siger  nej.  Aa,  De  skulde  have  hørt  Hans 
Naade  i  Dag.  Gud  velsigne  ham,  hvor 
bleg  han  var,   da  han  vendte  sig  fra  Sen- 

gen  til  mig.  Betz}-,  sagde  han,  min  lille 
Pige  længes  efter  sin  Moder.  Gud  vel- 
signe Dem,  Deres  Excellence,  saadan  maa 
De  ikke  tale,  svarede  jeg.  Jo,  sagde  han 
saa,  hun  bliver  mindre  og  mindre  Dag  for 
Dag  og  Hosten  værre.  Hun  var  dog  vor 
lille  Solstraale,  og  det  vil  blive  tungt  at 
savne  hendes  glade  Ansigt.  Allerværst 
for  Miss  Flory,  Deres  Excellence.  Hun 
har  været  som  en  lille  Moder  for  hende 
mange  Gange.  Den  naadige  Herre  skulde 
have  set  hende  den  Aften,  de  kom  hjem, 
hun  og  Miss  Margaret.  Det  er  godt, 
sagde  Hans  Naade  saa.  Jeg  var  bange 
for,  at  han  ikke  syntes  om  min  Dristig- 
hed, men  han  vendte  sig  kun  om  til  Døren 
og  sagde:  Miss  Flory  har  faaet  Tilladelse 
til  at  være  herinde,  naar  hun  er  stille, 
men  hun  maa  i  Seng  om  Aftenen.  Hun 
er  for  bleg,   og  Børn  trænger  til  Søvn." 

„De  kan  forstaa,  jeg  blev  overrasket, 
Hanchen,  for  Hans  Naade  har  aldrig  før, 
saa  længe  jeg  har  passet  Børnene,  og  det 
har  jeg  gjort,  fra  de  var  spæde,  saa 
meget  som  med  et  eneste  Ord  nævnet 
Miss  Flory.  Gud  velsigne  hendes  søde, 
lille  Ansigt." 

„Hvorfor  tog  den  naadige  Herre  sig 
aldrig  af  hende?"    spurgte   Hanchen. 

„Gud  velsigne  Dem   og  Deres  Uviden- 

hed,"  hviskede  Bes.  „Han  kunde  ikke 
Hde,  at  Hendes  Naade,  Gud  glæde  hendes 
rene  Sjæl.  altid  selv  passede  hende,  da 
hun  var  en  svag  lille  en,  med  et  Par 
store  Øjne.  „Du  holder  mere  af  dit  Barn 
end  af  mig,"  hor  te  jeg  ham  engang  sige, 
da  Hendes  Naade  blev  hjemme  fra  et  Bal, 
fordi  Miss  Flory  havde  Feber  og  Hjerte- 
banken. „Var  det  endda  en  af  de  andre, 
du  forkælede  i  den  Grad  i  Stedet  for  det 
kedelige,  dumme  lille  Pigebarn."  „Aa, 
Herbert,"  horte  jeg  hende  saa  sige  med 
sin  milde  Stemme,  „hvad  har  det  Barn 
dog  gjort  dig?  Gid  du  dog  maatte  lære 
hendes  kærlige  lille  Hjerte  at  kende,  før 
det  har  kostet  hende   for  mange  Taarer." 

„God  Nat,  Hanchen,"  sagde  Bes  og 
gik  med  den  Flaske,  hun  havde  været 
inde  at  hente.  „Læg  Tæppet  om  Miss 
Margaret.  Den  lille  Stakkel,  hun  sukker 
i  Søvne." 

Hanchen  rejste  sig  lidt  efter,  tog  Nat- 
lampen med  sig  og  gik  ud  af  Stuen  uden 
at  have  bemærket,  at  Margaret  var  lys- 
vaagen  og  laa  og  græd  sagte. 

For  Hanchen  var  maaske  ikke  alene 
optagen  af  sin  Strikkestrømpe,  men  —  at 
dømme  efter  adskillige  smaa  Udbrud,  Suk 
og  Anfald  af  Rødmen,   —   ogsaa  af  en  vi& 

Herre  i  Knæbenklæder  og  sorte  Silke- 
strømper. 

„Baby  kan  ikke  komme  sig.  Hun  vil 
dø,  og  det  er  mig,  der  har  dræbt  hende," 
summede  det  for  Margarets  Øren. 

Hun  kunde  ikke  udholde  det  længere, 
hun   maatte   bekende   for  nogen. 

Hun  listede  sig  paa  bare  Fødder  ud 
paa   den   mørke  Gang,   forbi  Barnestuen. 

Gennem  Nøglehullet  kunde  hun  se,  at 
der  brændte  Lys  derinde,  og  hun  hørte 
gamle  Bes  synge  sin  langtrukne  Vuggevise 
med  det  samme,  stadig  tilbagev^endende 
Omkvæd. 

Ellers  var  der  ganske  stille. 

„O  Gud,"  tænkte  hun,  „hvis  hun  nu 
allerede  er  død,"  og  greben  af  en  plud- 
selig Skræk  for  at  være  ene  løb  hun  lidt 
længere  frem,  aabnede  Døren  til  Lissys 
Dagligstue,  hvor  alle  Fuglene  sov  i  deres 
store  Bur  i  Maanetyset,  der  i  en  bred 
Stribe  trængte  ind  gennem  Vinduet  og 
forsølvede  de  lyserøde  Roser  og  Efeuen,  der 
snoede    sig  i  en   bred  Krans   om  Vinduet. 

Hun  aabnede  den  knirkende  Dør  til 
Soveværelset.  Lissy  laa  halvt  paaklædt 
paa  sin  Seng. 

Forskrækket  fo'r  hun  op,  da  hun 
hørte  sit  Navn  nævne,  for  hun  troede,  at 
det  var  Bud   fra  Sygestuen,   men    da    hun 

saa  Margarets  blege  Ansigt  og  havde  hørt, 
at  hun   intet  vidste,   udbrod   hun: 

„Hvad  er  der,  Mag?  Hvorfor  ryster 
du  saadan?  Du  eller  Hory  er  da  ikke 
syg?" 

„Lissy,  Lissy,  jeg  kan  ikke  tie  stille 
mere,  det  er  saa  forfærdelig,''  sagde  Mar- 
garet og  klyngede  sig  til  Søsteren. 

„Min  egen  lille  Mag,  du  har  drømt 
noget  slemt,  saa,  saa,  græd  ikke  saadan, 
du  gør  mig  ganske  angst." 

„Aa,  Lissy,  du  skal  ikke  klappe  mig 
paa  Kinden  og  være  god  imod  mig,  jeg 
fortjener  det  ikke,"  hulkede  hun.  „Det 
er  min  Skyld,  at  Baby  er  bleven  saa  syg, 
og  det  er  min   Skyld,   at  hun  dør." 

„Fortæl  mig  det  hele,  du  lille  Stakkel, 
saa  hjælper  det  nok.  Jeg  har  længe 
mærket,  at  der  var  noget  i  Vejen  med 
dig,  men  saa  har  jeg  glemt  det  igen  for 
at  tænke  paa  Baby.  Tag  dette  Tæppe 
om  dig.  Mag,  du  er  iskold.  Fortæl  mig 
saa,  hvad  du  er  ulykkelig  for,"  sagde 
Lissy  og  trykkede  sin  Søster    ind    til    sig. 

Margaret  begyndte  sit  Skriftemaal,  men 
det  lod  ikke  til  at  lette  hende. 

Hun  blev  ved  at  græde,  medens  Lissy 
blev  mere  og  mere  alvorlig,  og  da  Marga- 
ret var  færdig  og  sad  og  stirrede  ud  gen- 
nem   det    maaneklare    Vindue,    som     om 

hendes  Tanker  var  langt  borte,  spurgte 
Lissy : 

„Hvorlænge  stod  Baby  ved  det  aabne 
Vindue,   Mag?" 

„Længe,  Lissy.  Medens  jeg  spillede 
den  svære  Etude  i  „A  MoU",  der  staar  i 
Flor^^s  Bog,  igennem.  I  Gaar  listede  jeg 
mig  ned  i  Salonen  med  den,  fordi  Flory 
sad  og  spillede  i  Musikstuen  med  Profes- 
soren for  ikke  at  forst^^rre  Baby,  og  saa 
spillede  jeg  den  igennem  paa  Flygelet. 
Den  er  saa  svær,  og  med  „Gentagelse" 
tog  det  1 1  Minutter.  I  Gaar  kunde  jeg 
den,  for  jeg  har  spillet  den  mange  Gange 
ganske  sagte  paa  det  lille  Klaver  i  Skole- 
stuen, men  jeg  kunde  den  ikke  den  Dag, 
Baby  blev  syg,"  og  Margaret  sukkede 
nedslaaet. 

„Jeg  haaber,  Margaret,  at  Baby  ikke 
har  faaet  Lungebetændelse  deraf.  Men 
det  har  naturligvis  ikke  været  godt  for 
hende,  den  lille  Stakkel,  og  det  var  stygt 
af  dig  at  lade  hende  staa  der  og  fryse. 
Hvis  hun  var  styrtet  ned.  Mag!  Det  vilde 
have  været  grusomt ! "  sagde  Lissy  og  gøs 
ved  Tanken.  „Hvor  kan  det  være,  at  du 
saa  ofte  er  slem  mod  Baby?  Jo,  det  er 
du,  Mag!  Jeg  har  selv  hørt  dig  tale  uvenlig 
til  hende,  og  baade  Mademoiselle  Minet 
og    Bes    har    sagt    det  til   dig.       Jeg  er  tit 

bedrovet,  fordi  jeg  ikke  er  nok  for  jer. 
Havde  Papa  eller  jeg  for  skændt  paa  dig, 
Mag,  var  dette  maaske  ikke  sket.  Vi 
skal  jo  alle  være  gode  mod  stakkels 
lille  Baby,  der  ikke  har  kendt  Moder. 
Kan  du  huske,  Margaret,  at  Moder  altid 
sagde  til  os,  at  vi  skulde  være  gode  og 
kærlige?  Aa,  hvad  vilde  hun  sige,  om 
hun  havde  hort  et  uvenligt  Ord  fra  os  til 
dig,   da  du   var  vor  Baby?" 

„Hvad  skal  jeg  goro,   Lissy?" 

„Bede,  stakkels  lille  Søster,  det  vil  jeg 
med.  Jeg  tror  ikke,  at  Vorherre  vil  lade 
hende  do,  naar  vi  beder  rigtig  inderlig, 
om  hun  maa  leve." 

„Ja,  Lissy,"  hviskede  Margaret  og 
slyngede  Armene  om  hendes  Hals.  Saa 
listede  hun  sig  sagte  ud  af  Værelset. 

„Stakkels  Mag,"  tænkte  Lissy  og  saa 
efter  sin  lille  Søster.  „Blot  jeg  havde  talt 
med  hende  lidt  før." 

Da  Margaret  var  kommen  ind  i  sit 
Værelse,  knælede  hun  ned  ved  Sengen  og 
bad,  som  hun  aldrig  havde  bedet  før. 
Saa  kyssede  hun  Flory,  der  urolig  kastede 
sig  fra  den  ene  Side  til  den  anden,  og 
gik  i  Seng. 

Hun  faldt  i  Søvn  og   drømte. 

Hun     stod     oppe     paa    et     Bjerg,     og 

nedenunder    paa    en   dejlig,    smilende  Eng 
løb   et  lille  Barn  og  plukkede  Blomster. 

Hvide  Sommerfugle  svævede  tyst  om- 
kring, Bierne  summede  om  de  mange 
brogede  Blomster,  og  Solen  skinnede  saa 
dejlig. 

Hun  syntes  pludselig,  at  hun  kendte 
det  lille  Barn,   og  hun   raabte: 

„Baby,  hvorfor  plukker  du  kun  Hove- 
derne af  alle  Blomsterne?  Aa,  hvor  du 
krammer    dem  i  din    lille  varme   Haand!" 

.,Tom  her  ned,  Mag,  tom,"  svarede 
den  lille  og  rakte  en  broget  Buket  i  Vej- 
ret. „Maj  har  Tornblomster,  aa  Valle- 
muer,   aa  Mørblomster,  tom!" 

„Nu  kommer  jeg,"  raabte  Margaret. 
Saa    faldt    hun    pludselig  dybt,   dybt  .   .   . 

Hun  slog  Øjnene  op  og  laa  ganske 
stille. 

Saa  saa  hun,  at  Liss}'-  sad  ved  Siden 
af  hendes  Seng  og  saa  paa  hende. 

„Baby  er  bedre.  Gud  har  hørt  vor 
Bøn,"  sagde  hun  og  kj^ssede  hende.  „Fa- 
ren  er  forbi,   siger  Lægen." 

„Jeg  fortjener  det  ikke,"  hulkede  Mag. 
„Aa  Lissy,   hvor  jeg  er  glad!" 

Og  saa  gik  Lissy,  og  saa  kom  Flory,  og 
hun  jublede,  og  Margaret  græd,  og  Marga- 
rete  jublede,  og  Flory  græd.  Og  saa  kom 
Mademoiselle  Minet  og  gjorde  begge  Dele  og 

erklærede,  at  de  ikke  skulde  i  Skole  den 
Dag.  Og  de  kom  ned  til  deres  Fader,  og 
han  kom  op  til  dem,  og  Haneben  sagde, 
at  hun  var  bleven  forlovet  med  en  vis 
Herre  i  sorte  Silkesiromper.  Og  Bes  sagde: 
„Gud  velsigne  hans  gode  Smag  og  smukke 
Ben."  Og  Bes  lo,  og  Haneben  græd,  og 
Gesandten  lo  og  lovede  at  give  Udstyret, 
og  Haneben  græd  endnu  mere;  og  Mrs. 
Ma  fandt  pludselig,  at  Mabel  ikke  var 
saa  slem,  og  Verden  ikke  saa  mørk.  Og 
Mabel  forsonede  sig  med  Kokkedrengen. 
Og  Understuepigen  erklærede,  at  James  var 
„en  Perle",  og  James  turde  nok  sige,  at 
det  var  hun  med.  Og  Overstuepigen  puf- 
fede til  Ursule  og  sagde,  „at  hun  aldrig 
havde  troet,  det  var  mulig."  Og  en  Uge 
efter  fik  de  alle  en  Seddel  stukket  i 
Haanden,  som  de  alle  blev  glade  ved, 
da  de  for  første  Gang  fik  Lov  til  at  hilse 
paa  Baby. 

„Hvorfor  dræder  du,  naar  du  tysser 
maj?"  spurgte  Baby,  da  Margaret  en  Dag 
var  derinde. 

Men  Margaret  svarede  ikke. 

Hun  græd  endnu  mere  og  klappede 
de  smaa  Hænder,  der  laa  matte  og  af- 
magrede paa  Tæppet. 

„Er  du  ikke  vred  paa  mig?" 

„Nej  Mag,  du  er  saa  sød  aa  dod," 
sagde  Baby. 

Nu  savnede  Floiy  ikke  længer  nogen 
Tilhører,  naar  hun  fortalte  om  sin  kære 
lille  Søster. 


XI.  KAPITEL. 


PAA  LANDET. 

Baby  kom  sig  Dag  for  Dag. 

Endelig  fik  Smedens  hvidhaarede  Børn 
den  Fornøjelse  at  se  nogle  store  Bagage- 
vogne, og  et  Par  Dage  efter  to  af  „Her- 
skabets" Landauere  rulle  forbi  Smedien, 
hvor  deres  Fader  svang  sin  tunge  Hammer 
som  en  anden  Thor  i  det  røde  Skær  fra 
den  flammende  Ovn. 

„Fa'r,  Fa'r,  de  nikkede  allesammen  til 
os,"  raabte  de  fornøjet,  medens  Vognen 
forsvandt  ved  Omdrejningen  til  den  lange 
Lindeallé,  der  forte  op  til  Hovedbygningen. 

„Tom,  tom  Bes  aa  Hanchen,  saa  stal 
I  se  noet  fint,  vi  har  lavet,"  raabte  Baby 
en  frygtelig  varm  Dag,  og  kom  sprin- 
gende hen  til  de  to  Barnepiger,  der  sad 
paa  en  skyggefuld  Bænk  i  en  Krog  af 
Parken  og  saa  efter  Smaapigerne,  der 
legede  i   deres   „Haver". 

Baby  var  vokset  lidt  under  sin  Sj^g- 
dom,  men  var  ellers  den  samme  livlige, 
lille  Stump  med  det  glade  Ansigt,  der  i 
Dag  lo  endnu  mere  fornøjet  end  sæd- 
vanligt. 

Margaret  havde  nemlig  prydet  hende 
med  sin  enorme,  hvide  Hat,  der  kunde 
have  gjort  Nytte  som  Hus  og  Pa- 
raply. Xaar  man  saa  hende  i  Frastand, 
saa  man  kun  Hatten  og  de  tykke  smaa 
Ben,  og  Hanchen  brast  ogsaa  i  Latter  og 
erklærede:  „At  der  kom  en  Hat  med  en 
lille  Pige." 

„Gud  velsigne  min  lille  Skat,"  sagde 
Bes,  da  Baby  trak  hende  i  Kjolen  for  at 
faa  hende  med.  „Hvad  er  det,  Bes 
skal  se?" 

„Min  lille  Have,  aa  den  er  saa  nyde- 
lig aa  pæn  me  maa  Dene,"  fortalte  Baby 
ivrig,    „aa  en  sød  Tirtedaar." 

„Hvad  mener  hun  mon,"  tænkte  Han- 
chen,  med    „Tirtedaar!" 

Under  et  Grantræ  udenfor  „Haverne" 
havde  Pigebørnene  indrettet  en  Kirkegaard 
for  de  nøgne  Stæreunger,  der  daglig  i 
Mængde   styrtede   ned   fra  Træerne. 

Navnlig  var  det  blevet  en  sand  Liden- 
skab hos  Bab}^  at  begrave  disse  lidet  til- 
talende Væsner.  Den  praktiske  Margaret 
opdagede,  at  Tændstikæsker  var  de  bedste 

Kister,  og  da  det  gik  op  for  Baby,  jub- 
lede hun   ved   Synet  af  hver  gul   Æske. 

Paa  samme  Tid  bemærkedes  det,  at 
hendes  Kjolelommer  svulmede  op  paa  en 
aldeles  uforstaaelig  Maade,  og  da  Lissy 
en  Dag  vilde  undersøge  dette  besynderlige 
Tilfælde,  fandt  hun  4 — 5  Æsker  med 
halvraadne  Stærebørn.  Og  da  hun  sagde 
til  Baby,  „at  hun  var  en  rigtig  lille  Gris," 
erklærede  Baby  med  det  alvorligste  Ansigt 
og  den  uskyldigste  Stemme:  „Det  er  tun 
de  statteis  smaa  Fugles  Tister." 

Leende  fortalte  Lissy  det  til  Bes. 

Men  fra  den  Dag  gik  Bes  ogsaa  paa 
Jagt  efter  Tændstikæsker,  og  der  blev 
snart  den  samme  Mangel  paa  dem  som 
paa  Enører  i  en  lille  By,  hvor  alle  Fruerne 
samler. 

Margaret  laa  under  Træet  og  klippede 
smaa  Sedler,  som  Flory  klistrede  paa 
Pinde. 

Flory  saa  raskere  og  gladere  ud  end 
i  Byen.  Hendes  Ansigt  var  blevet  brunt, 
og  hendes  Kinder  havde  faaet  en  frisk, 
rød   Farve. 

Margaret  var  ikke  slet  saa  ladylike 
som  før.  Hun  legede  med  en  saa  barnlig 
Interesse  med  sine  Søstre,  at  det  i  høj 
Grad  vilde  have  forarget  en  vis  ung  Dame, 
hvis  man   havde  fortalt  hende,   at  hun   en 

Dag  vilde  kunne  more  sig  uden  Handsker 
og  ved  at  begrave  døde  Fugleunger. 

„Baby  synes,  det  er  i  den  Grad  mor- 
somt at  lege  her,  og  hun  vilde  ikke  give 
Ro,  førend  hun  fik  hentet  jer,"  sagde 
Flory.  „Hun  regner  Gravmonumenterne 
for  Billedbøger,  tror  jeg." 

„Læs  nu,  Floy,  det,  du  har  strevet 
paa  den  n^^e  Drav,"  bad  Baby,  satte  sig 
ned  paa  en  Sten,  lagde  sine  brune  Arme 
paa  sine  korte,  brune  Ben  og  lyttede  med 
spændt  Opmærksomhed,  medens  Flory 
foredrog  følgende  Mindedigt,  som  hun  og 
Margaret  i  Forening  havde  digtet: 

„Ak,  lille  Stær,  nu  er  du  død, 
Og  hviler  i  det  sorte. 
Pipper  aldrig  mer  igen, 
Som  du  engang  gjorde. 

Ned  fra  dette  Træ  du  faldt, 
Brækkede  din  lille  Hals 
Og  din  spæde  Vinge 
Med  de  gule  Ringe. 

Lille  Fugl,  tavs  ligger  du, 
Siden  du  forliste. 
Din  Moders  Sang  ej  hores  nu 
1  din  snevre  Kiste." 

„Gud  velsigne  Dem  for  det  dejlige 
Digt,   Miss  Flory  og  Miss  Margaret.    Man 

skulde    tro,    at    en    Digter    havde    sat    det 
sammen.      Synes  De  ikke,   Hanchen?" 

„Jo,  vist  er  det  smukt.  Se.  der  kom- 
mer Miss  Daisy  med  den  store  Vand- 
kande." 

„Aa  sitten  en  Mænde  dejlig  Vand," 
jublede  hun  og  væltede  Kanden,  saa  det 
plaskede  ud  over  de  halvvisne  Roser  og 
Syrener,  hvormed  hun  havde  beplantet  sin 
„Have". 

I  det  samme  sprang  Gitterporten  til 
Dyrehaven  op  og  gav  sig  til  at  svinge 
aldeles  vanvittig. 

Et  Par  gulbrune  New^foundlænderhunde 
fo'r  igennem  den  med  kaade  Bevægelser, 
styrtede  efter  hinanden  i  en  munter  Tagfat 
gennem  de  nyrevne  Gange  foran  Hoved- 
bygningen, satte  i  høje  Spring  over  de 
bløde  Græsplæner,  plantede  deres  Poter 
under  munter  Gøen  i  Blomsterbedene, 
styrtede  videre,  op  gennem  den  ene  Allé, 
ned  gennem  den  anden,  hen  til  Smaa- 
pigerne,  der  henrykt  modtog  dem  og 
raabte : 

„Det  er  Fætter  Johns  Hunde!  Det  er 
Boy  og  Bob!  Saa  kan  han  ikke  være 
langt  borte." 

„God  Dag,  Kusiner,"  sagde  en  Stemme, 
og  Fætter  John  kom  til  Syne  i  den  lange 
Lindeallé.      Han  var  høj   og  kraftig.     An- 

sigtet  var  aabent  og  smukt.    Panden  høj, 
Øjnene    kloge    og    mørkegraa.      Underan 
sigtet    var    stærkt    markeret,    og    han    var 
meget  solbrændt. 

„Gud  velsigne  Dem,  Sir,"  sagde 
Bes,  efter  at  Børnene  havde  budt  ham 
velkommen.  „Hvor  det  var  en  Overra- 
skelse. Jeg  tør  sige,  at  Miss  Lissy  vil 
blive  forundret  og  glad.  „Bes,"  sagde 
hun  en  Dag,  Onkel  og  Tante  og  Fætter 
John  rejser  til  Brighton.  Kan  Miss  Baby 
sige  God  Xat  til  sin  Fætter,  for  Klokken 
er  to,  og  mit  Lam  har  ikke  faaet  sin 
Middagssøvn,"  Og  Bes  bortfjernede  sig 
nejende  med  sin  lille  skraalende  Frøken 
paa  Armen. 

„Hvor  er  Onkel  og  Lissy  henne?" 
spurgte  John  og  satte  sig  i  Græsset.  „Jeg 
løb  hele  Huset  igennem  uden  at  se  dem, 
og  I  var  jo  heller  ikke  til  at  finde.  Da 
jeg  vilde  gaa  op  i  Skolestuen,  kom  jeg 
ind  et  galt  Sted,  hvor  nogle  Piger  stod 
og  strøg  i  en  aldeles  tropisk  Hede.  Saa 
gik  jeg  ned  gennem  alle  disse  Gange  og 
Rum  og  Trapper  og  havnede,  forend  jeg 
anede  det,  ikke  i  det  Værelse,  der  var 
blevet  mig  anvist,  men  i  Køkkenet.  James 
maa  have  bundet  mine  Hunde  daarlig  i 
Forstuen,  for  de  havde  revet  sig  løs 
begge   to    og   var    komne    springende    der- 

ned.  Bob  havde  væltet  en  Kasserolle  ned 
og  stod  og  slikkede  noget  rod  Sauce  op 
fra  Gulvet,  Mrs.  Maham  slog  løs  paa 
Boy,  der  fo'r  rundt  som  en  gal,  og  Pi- 
gerne skreg.  Endelig  fandt  jeg  jer  to. 
Hvor  er  de   andre?" 

„Paa  en  Koretur,  John,"  svarede  Mar- 
garet. „Lady  Harrington  og  hendes  Nevø 
Løjtnant  Hawthorn  er  ogsaa  med.  De 
kørte  efter  Lunch." 

„Hawthorn!"  udbrød  John  og  fik  plud- 
selig travlt  med  at  søge  efter  noget.  „Er 
Hawthorn  her?" 

„Ja,  John,"  svarede  Flory.  „Løjtnant 
Hawthorn  bliver  her,  til  hans  Skib  skal 
afgaa.  Han  har  været  her  længe.  Søger 
du   efter  noget,   du  har  tabt?" 

„Nej  Tak,  Flory.  Det  er  da  ogsaa 
Pokkers  med  de  infame  Myg!"  og  John 
slog  efter  ingenting  til  Børnenes  store 
Forundring. 

„Lissy  har  saa  tidt  Hovedpine  i  denne 
Tid,"  fortalte  Margaret.  „Og  i  Dag  sagde 
hun,  at  hun  helst  vilde  blive  hjemme. 
Men  saa  bad  baade  Lady  Harrington  og 
Løjtnant  Hawthorn  hende  om  at  tage  med, 
og  saa  gjorde  hun  det." 

„Hvornaar  kom  du  egentlig?"  spurgte 
Flory  for  at  lede  Samtalen  hen  paa  noget 
andet. 

„Min  Jagt  lagde  til  i  Gaar.  Jeg  hu- 
skede ikke,  at  Posten  kommer  saa  sent 
hertil.  Derfor  maatte  jeg  gaa  fra  Statio- 
nen, og  jeg  maa  vist  trække  mig  tilbage 
nu  og  komme  til  at  se  lidt  mere  menne- 
skelig ud." 

John  fløjtede  ad  sine  Hunde  og  gik, 
medens  Flory  og  Margaret  forundret  saa 
efter  ham  og  talte  om,  at  han  ikke  var 
saa  munter  som  før,  da  han  red  Ranke 
med  Dukke  Mabel,  dansede  med  gamle 
Mrs.  Ma  og  fik  Mademoiselle  Minet  til  at 
le,  til  hun  bad  ham  holde  op  med  at  gøre 
Løjer. 

John  tændte  en  Sigar  og  satte  sig  ned 
i  Bibliotheket  og  var  snart  saa  fordybet  i 
at  iagttage  de  blaa  Ringe,  Røgen  dannede, 
at  han  ikke  hørte,  at  en  Vogn  rullede  op 
for  Hoveddøren. 

Lidt  efter  hørte  han  Stemmer  udenfor 
og  Raslen  af  en  Silkekjole. 

Han  rejste  sig  og  gik  hen  mod  Døren, 
lige  som  hans  Onkel,  Lissy  og  Løjtnant 
Hawthorn  kom  ind. 

Gesandtens  „God  Dag,  min  kære 
Dreng"  og  Lissys  glade  „Velkommen^  kære 
John!"  fik  Johns  Ansigt  til  at  se  ualmin- 
delig lykkelig  og  smukt  ud  og  fik  ham 
til  at  tænke,  at  han  var  en  utaknemlig 
Fyr,   der  ikke  fortjente   det. 

Løjtnant  Hawthorn  og  John  hilste  mere 
forundrede  end  glade  paa  hinanden.  Der 
blev  ikke  sagt  „Gamle  Fyr"  eller  „Gamle 
Dreng",  som  de  ellers  vilde  have  sagt,  og 
de  kunde  ikke  tale  sammen  som  ellers. 

Charles  Hawthorn  folte,  at  han  i  sin 
Ven  havde  faaet  en  farlig  Rival,  og  det 
samme  folte  maaske  Kammertjeneren,  der 
længe  havde  skrevet  Digte  i  Stedet  for  at 
sove  og  drømt  i  Stedet  for  at  spise.  John 
bemærkede  forundret,  at  han  undertiden 
stirrede  rasende  paa  ham,  naar  han  bød 
om   ved  Bordet. 


XII.  KAPITEL. 


LISSYS  „DRØM." 

Æbletræerne  blomstrede,  og  Blomsterne 
duftede  i  den  voldsomme  Regn. 

Acacierne  dukked  forskrækket  de  hvide 
Hoveder  og  saa  medlidende  over  til 
deres  gamle  Ven,  Æbletræet,  hvis  fine 
l3^serode  Blomster  dryssede  ned  i  de  brede 
Gange,  der  var  omdannede  til  rivende 
Elve.  De  førtes  med,  snurredes  rundt  og 
endte  deres  Rejse  som  grimme,  vaade, 
gulrøde  Lapper.  Æbletræet  nikkede  be- 
drøvet til  Acacierne  og  bøjede  sig  frem 
for  at  se,  hvad  der  blev  af  dets  søde 
Smaabørn;  det  afstivede  sine  gamle  kro- 
gede Grene  og  bad  Stormen  om  at  spare 
Resten. 

Men  Stormen  lo  og  susede  ubarm- 
hjertigt over  det.  Æblebørnene  smilede 
og   strakte    nysgerrig  Hals    for   at   se    den 

fare  videre,  men  blev  paa  engang  revne 
af  og  dryssede   ned. 

„Hvem  i  al  Forunderlighedens  Navn 
kan  det  være,  der  løber  derhenne?"  ud- 
brod John  ved  sig  selv,  da  han  stod  ved 
Vinduet  i  Rygeværelset  og  saa  ud  i  Haven. 

De  andre  Herrer  spillede  Billard  for 
at  faa  Tiden  til  Lunch  til  at  gaa,  men 
John  følte  i  den  sidste  Tid  en  uhyre 
Trang  til  enten  at  være  sammen  med  sin 
Kusine  eller  ene  med  sig  selv,  og  da 
Lissy  øvede  sig  og  ikke  lod  sig  se,  og 
han  altsaa  ikke  kunde  vælge  det  første, 
valgte  han  det  sidste  til  stor  Ærgrelse  for 
Løjtnant  Hawthorn,  der  mærkværdigvis 
følte  den  samme  Tilbøjelighed  til  Ensom- 
hed og  af  en  eller  anden  Grund  paa 
samme  Tid  ikke  holdt  af  at  lade  John 
drømme  alene. 

„Hvor  den  Prik  dog  kiler  af!  Nej  nu 
har  jeg  aldrig  kendt  saa  galt,  det  er  jo 
min  yngste  Frøken  Kusine,"  udbrød  han 
leende,  da  „Prikken",  der  ganske  rigtig 
var  Baby,  paa  en  Gang  stod  stille,  fordi 
nogen  kaldte. 

John  aabnede  Vinduet  og  saa  ud. 

Ja,  der  stod  Baby  i  sin  stumpede, 
hvide  Kjole  med  et  Par  altfor  store  Ga- 
losker  uden  paa  sine  smaa  Sko. 

Under  den  ene  Arm  bar  hun  et  Uhyre 
af  en  Dukke  med  Hænder  og  Fødder  som 
et  etaars  Barn. 

„Dukke  Mabel"    var  Babys  Fryd. 

Den  havde  dumme,  brune  Øjne  og 
var  lige  saa  pluskæbet  som  de  Englebørn, 
der  bær  Aheret  i  gamle  Købstadskirker. 
Den  bar  en  enorm  gul  Lokkeparyk  og 
var  iført  en  Dragt,  som  ved  sin  Farve  og 
langstrakte  Form  forraadte,  at  Pragtstykket, 
der  oprindelig  var  skænket  Lissy  en  Fød- 
selsdag af  hendes  Gudfader,  lige  var  revet 
op  af  sin  sødeste  Søvn  paa  en  Hylde  i 
Legetøjsskabet. 

Mabel  var  stor  og  Baby  lille,  og  hun 
maatte  hvert  Øjeblik  standse  forpustet,  for 
at  den  ikke  skulde  smutte  fra  hende. 

Over  Hovedet  havde  Baby  Lissys  fineste 
Parasol.  „En  Drøm",  som  Margaret  havde 
kaldt  den,  da  hun  beskrev  den  en  Aften 
for  Kammerpige  Ursule. 

„En  Drøm,  forsikrer  jeg  Dem,  af 
Crepe  de  Chine  i  fine  Læg,  Valenciennes 
points  i  smaa  Straaler,  nedhængende  Knip- 
lingsvolants  heftede  op  med  Mellemrum 
og  tyndt,  riflet,  klart  Haandtag  med 
en  Guldbladeroset.  Saa  ligger  den  i  en 
Æske,  Ursule,  foret  med  Silke.  Lissy  vil 
bruge   den  til  Væddeløbene.    De   faar  den 


nok  at  se.  Gid  jeg  var  gammel  nok  til, 
at  Papa  vilde  give   mig  saadan   en  Gave." 

Nogle  Dage  efter,  netop  den  Dag,  da 
det  regnede  saadan,  tik  baade  Ursule  og 
Baby  den  at  se,  og  den  sidste  folte  en 
uimodstaaelig  Lyst  til  at  prøve  paa  at 
slaa  den  op  og  i,  hvad  Lissy  imidlertid 
ikke  vilde  tillade,  men  hun  fik  Lov  til 
forsigtig  at  bære  den. 

Medens  hun  gjorde  det,  kom  Lissy  til 
at  huske  paa,  at  hendes  Fader  havde 
sendt  Bud  efter  hende,  og  hun  sagde 
derfor  til  Ursule,  at  hun  skulde  kalde  paa 
Hanchen,   og  løb  saa   ned. 

Ursule  kaldte,  men  var  for  optaget  af 
en  spændende  sort  Roman  med  det  ind- 
bydende Navn  „Un  chevalitr  de  nos  jour  s" , 
til  at  have  Tid  til  at  vente  paa  Svar,  og 
—  lidt  senere  saa  John  Baby  i  Haven, 
paa  samme  Tid  som  Bes  opdagede,  at 
hun   var  borte. 

Det  øsregnede  ubarmhjertig  ned  paa 
„Drømmen",  hvilket  aabenbart  forekom 
den  lille  Pige  uendelig  morsomt,  for  hun 
jublede  højt,  skønt  hendes  smaa  Hænder 
hele  Tiden  gled  paa  det  glatte  Skaft,  og 
Dukke  Mabel  truede   med   at  falde. 

„Hvor  skal  du  hen,  Stump?"  spurgte 
John   fra  sit  aabne  Vindue. 

„Ned  i  D^Tehaven,  Don,  aa  daa  i 
Vandet,"  svarede  Baby  saa  hojt,  hun 
kunde. 

„Hvad  skal  du?"   spurgte  John  højere. 

„Stynde  mig,  aa  bade  damle  sorte 
Mabel." 

„Nej,  kom  nu  ind!"  raabte  John  og 
traadte  ud  gennem  det  lave  Vindue  og 
bestemte  sig  til  at  ofre  sine  lakerede  Sko 
og  højrøde  Silkestrømper  paa  Fornuftens 
Alter.  „Pas  paa,  du  ikke  falder,"  udbrød 
han  og  brast  i  en  saa  fornøjet  Latter,  at 
en  sær,  gammel  Ugle  gnaven  gav  sig  til 
at  hyle. 

Ved  at  se,  at  John  satte  efter  hende, 
begyndte  Baby  nemlig  et  paa  Grund 
af  Dukken  og  Parasollen  temmelig  vak- 
lende Luntetrav,  medens  hun  hele  Tiden 
raabte:    „Du   maa  itte  ta  den  nye  Py." 

Da  Johns  Ben  var  lange,  og  Stumpens 
var  korte,  havde  han  snart  indhentet 
hende,  og  efter  ved  et  mægtig  Skridt  at 
have  faaet  sine  Sko  fyldte  med  Vand,  fik 
han  fat  paa  hende  og  bar  hende  paa 
Skulderen  op  til  Hovedbj^gningen,  hvor 
Flory  og  Margaret  til  Trods  for  Mademoi- 
selle  Minets  Skænden  tog  imod  dem  dan- 
sende af  Fryd. 

„Aa,  du  slemme  lille  Pige,  hvor  kunde 
du    dog  gøre  det;    du   vidste   godt,    at  du 

ikke  maatte  slaa  den  op  eller  gaa  ud," 
sagde  Lissy,  da  Mademoiselle  Minet  med 
et  ikke  ganske  bedrøvet  Ansigt  havde 
fortalt  det  forefaldne  og  atleveret  den  lille 
Synderinde. 

„Dræder  du,   Lissy?"   spurgte  Baby. 

„Nej.  Men  jeg  kunde  godt.  Du 
fortjener  at  komme  i  Seng,  lille  Miss. 
Nu  har  jeg  ingen  fin  Parasol." 

„Du  tan  bare  ta  din  damle  og  daa 
med!" 

„Tak  for  din  gode  Ide,"  sagde  Lissy 
og  maatte  vende  sig  om,  for  at  den  lille 
ikke  skulde  se,  at  hun  lo.  „Men  du  har 
alligevel  været  en  slem  lille  Pige;  og  se, 
hvor  den  stakkels  Mabel  er  ødelagt," 
vedblev  hun  og  pegede  paa  den  vaade 
Genstand. 

„Statteis  damle  Dutte  Mabel,"  sagde 
Baby  og  brast  i  Graad. 

„Saa,  græd  ikke,"  sagde  Lissy  og 
tog  hende  paa  Skødet.  „Du  maa  aldrig 
gøre  det  mere,  hører  du?" 

„Aller  mere,  Lissy.  Di  mig  Mabel, 
maj   stal  tysse  hende." 

„Giv  ogsaa  mig  et  Kys,  du  lille  Stakkel, 
du  mente  det  ikke  saa  slemt.  Saa,  nu 
er  jeg  ikke  længere  bedrøvet." 

„Gud  velsigne  Dem  Miss,   men  jeg  vil 

gærne  have  Baby  lidt,"  sagde  Bes  og  stak 
Hovedet  ind  ad  Døren  aabenbart  i  den 
Hensigt  om  mulig  at  frelse  Baby  for 
Skænd.  „Kom,  mit  lille  Lam."  Og  Bes 
vandrede  stolt  over  sin  List  ind  i  Barne- 
stuen, medens  Lissy  ikke  kunde  lade  være 
med  at  trække  paa  Smilebaandet. 

„Maa  jeg  føre  dig  til  Bords,  Lissy," 
spurgte  John  før  Middag  i  en  mere  ind- 
trængende Tone,  end  man  skulde  tro,  var 
nødvendig.  „Fik  du  set  din  Parasol? 
Ja,   sikken   en  lille  Vandal!" 

„Jo,  Tak.  Hun  har  faaet  sine  Skænd. 
Ja,  John,  du  unaturlige  Menneske,  jeg 
kan  godt  se,  du  finder  det  uhyre  mor- 
somt." 

„Jeg  forsikrer  dig   ..." 

„Ja,  gør  du  kun  det,  men  du  ler  jo 
hele  Tiden.  Naar  du  vidste,  hvor  glad 
jeg  var,  da  jeg  fik  den.  Papa  havde  selv 
købt  den  hos  Loumard  i   Rue  Lafaj-ette." 

„Hvilket  Nummer?" 

„Det  husker  jeg  ikke.  12  tror  jeg. 
Men  du  skulde  hellere  række  Vinen  over 
til  Lord  Harrington  end  skrive  op  i  din 
Lommebog.  Det  er  aldeles  ikke  comme 
il  fant,  coiisin.'''' 

„Her  er  en  lang  Pakke  til  dig  fra 
Paris!"  sagde  Margaret  en  Dag,  da  hun 
kom   ind  i  Lissys  Stue. 

„Til   mig,  Mag?" 

„Ja  Lissy.  Maa  jeg  aabne  den  for 
dig?      Ursule   er  her  jo   ikl^e." 

„Ja  du  maa.      Her  er  en  Saks." 

„Nej,  Lissy  se!  Det  er  en  Parasol 
Mage  til  den.  Baby  ødelagde.  Og  her  er 
et  Kort.  Jeg  anede  ikke,  at  du  havde 
bestilt  en   ny." 

„Jeg  vilde  onske,  Margaret,  at  'du 
vilde  lade  være  med  at  blande  dig  i  mine 
Sager  og  gøre  saa  mange  unyttige  Spørgs- 
maal,"  udbrød  Lissy  pirrelig  til  Søsterens 
store  Forbavselse.  „Gaa  hellere  ind  i 
Skolestuen,"  vedblev  hun  og  bøjede  sig 
ned,  for  at  Margaret  ikke  skulde  se,  at 
hun  blev  rød. 

„Naa  ja,  du  sagde  selv,  at  jeg  maatte!" 
sagde  Margaret,  gik  fornærmet  ud,  satte 
sig  i  Skolestuen  og  tænkte,  at  Lissy  var 
bleven  saa  underlig  i  den  sidste  Tid. 

Men  endnu  mere  forundret  blev  hun, 
da  Søsteren  lige  efter,  at  Middagsklokken 
havde  ringet,  kom  ind  i  stor  Hast,  gav 
hende   et  Kys  og  sagde: 

„Du  og  Flory  maa  gerne  dele  den 
Ananaschokolade,  der  ligger  i  den  gule 
Bonbonniere  paa  mit  Bord.  Den  staar 
til  højre.   Mag." 

Som     ved     en     fælles     Overenskomst 

talte  Margaret  aldrig  om  den  ny  Parasol. 
Enten  det  var  paa  Grund  af  Chokoladen, 
eller  fordi  hun  følte,  Lissy  ikke  kunde 
lide    det,    eller    fordi  —  hun  glemte  den. 


XIII.  KAPITEL. 


EN  UDFLUGT. 

„Maa  vi,  Mademoiselle  Minet?  Ganske 
langsomt  rundt  i  Gangene.  John  siger, 
at  jeg  ikke  er  nogen  daarlig  Kusk,  og 
Zeus  er  altid  saa  god." 

Jésiis  Marie!  Her  kommer  du,  Mar- 
guerite med  Haaret  flyvende  om  Ørene 
og  beder,  om  du  maa  køre  med  det 
dumme  Æsel,  som  ikke  vil  høre,  hvad 
man  siger.  Ja,  I  maa,  fillette,  til  Om- 
klædningsklokken   ringer." 

„Ogsaa  Baby?" 

^Bon  dieu,  enfant!  Du  bliver  aldrig 
ældre.  Vilde  du  forlange,  at  gamle  Bes 
eller  Hanchen  skulde  løbe  ved  Siden  af 
jer  i  denne  Solhede.  Nej !  Marguerite,  det 
siger  jeg  aldrig  ja  til.  Se  saa  at  faa  spændt 
for."  Mademoiselle  satte  sig  i  en  Læne- 
stol i  sin  solbeskinnede  Dagligstue.  „Det 
skulde    aldrig    undre    mig,    om    vi    fik    en 

ordentlig  Tordenbølge  henad  Aften!"  ud- 
brød hun  og  korsede  sig. 

Margaret  meddelte  Florj^  det  heldige 
Udfald  og  løb  op  for  at  hente  sin  store 
Hat. 

Flory  blev  staaende  og  saa  paa  Stald- 
karlen Dick,  medens  han  lagde  Seletøjet 
paa  Zeus,  det  lille  Æsel,  deres  Fader 
havde  foræret  dem  en  Sommer,  da  han 
kom  hjem   fra  en   Rejse  i  Italien. 

At  spænde  Zeus  for  den  hvide  Kurve- 
vogn var  ikke  den  letteste  Sag,  og  Dick 
maatte  hele  Tiden  lette  sit  Hjerte  ved  at 
bande  som  en  Hedning,  naar  det  rev  sig 
los  fra  ham  med  et  Sæt,  satte  i  fuld 
Fart  om  Ridepladsen  og  derpaa  foretog  et 
kluntet  Tilbagetog  over  de  fine  Blomster- 
bede midt  i  Gaarden. 

Zeus  var,  naar  han  stod  stille  i  sin 
Stald,  det  mest  godmodige  Dyr  af  Verden, 
og  han  baskede  fornøjet  med  Halen,  naar 
han  blev  trakteret  med  det  Sukker,  som 
Pigebørnene,  endogsaa  Baby,  gemte  til 
ham   fra  deres  Eftermiddagste. 

Han  lod  sig  klappe  og  udstødte  en 
afskyelig,  nedladende,  hulkende  Skryden, 
der  i  høj  Grad  forargede  Lissys  arabiske 
Ridehest. 

Den  vandrede  rundt  i  sin  Baas  i 
Stalden  ved  Siden  af  og  var  en  Del  stolt 

af  sit  smukke,  tærnede  Dækken  med 
Kronen  i  det  ene  Hjørne,  og  den  store 
Messingplade,  der  bar  dens  Navn  „Lyn" 
over  Indgangsdøren. 

Ærgerlig  gjorde  den  et  Sæt,  naar  den 
hørte  sin  tarvelige  Slægtnings  Hyl,  og 
fornærmet  fortsatte  den  atter  sit  afbrudte 
Maaltid. 

Duerne  blev  lige  saa  forskrækkede. 
I  en  Fart  baskede  de  med  susende  Vinge- 
slag op  i  deres  Taarne  og  glemte  først  at 
kurre  vredt,  naar  Baby  kom  trippende 
fra  Æselsstalden  med  en  Kurv  i  Haanden. 
Saa  snart  de  fik  Øje  paa  hende,  fløj  de 
ned  igen  og  samled  sig  kælent  om  hende, 
medens  hun  tog  Kornene  op  i  sin  varme 
lille  Haand  og  kastede  dem  lige  i  Hovedet 
paa  dem,  saa  de  var  ved  at  dreje  deres 
korte  Hals  at  Led  for  at  faa  fat  i  de  smaa 
indbydende    Bunker,     der    laa    paa    deres 

Ryg- 

Efter  at  Zeus  paa  den  mest  lunefulde 
Maade  havde  lagt  alle  mulige  Vanskelig- 
heder i  Vejen,  til  lige  saa  megen  Glæde 
for  sig  selv  som  til  Ærgrelse  for  Dick, 
blev  han  endelig  forspændt.  Flory  fik 
Tømmen,  Margaret  satte  sig  op  ved  Siden 
af  hende,  og  Zeus  satte  sig  i  Trav  med 
en    ærgerlig  Virren    med    sit  store   Hoved. 

„Gud    hvor    her    vrimler    med    Folk    i 

Dag!"  udbrød  Margaret,  idet  de  rullede 
ind  i  Parken.  „Hvor  det  er  lummer- 
varmt." 

„Det  er  jo  Onsdag,  Mag,"  sagde  Florj^ 
og  halede  i  Tømmerne  for  at  formaa  den 
stædige  Zeus  til  at  flj'-tte  sine  „Forpoter", 
som  hun  kaldte  dem,   ud  af  et  Bed. 

„Jeg  ved  nok,  at  Mademoiselle  Minet 
altid  siger,  det  er  saa  morsomt  at  se  de 
glade  Mennesker  trække  frisk  Luft,  og  det 
var  Lissy,  der  fik  Papa  til  at  lade  være  med 
at  forbyde  dem  at  komme.  Jeg  kan  godt 
forstaa,  at  gamle  Gartner  Taylor  er  vred 
paa  alle  de  Børn  med  kort  Haar  og 
stivede  Kjoler,  der  plukker  Blomster  og 
piller  ved  Figurerne.  Han  bad  Papa  om 
ikke  længere  at  lade  Parken  være  aaben 
en  Gang  om  Ugen.  „Det  glæder  os 
alle,"  sagde  Papa,  „at  kunne  skaffe  Folk 
en  Smule  frisk  Luft.  De  holder  sig  næsten 
altid  udenfor  Indhegningen,  og  min  ældste 
Datter  s^'nes,  det  er  Synd."  Papa  saa 
godt,  at  Taylor  blev  vred,  skønt  han  ikke 
sagde  noget,  men,  nu  skal  du  høre,  i 
Gaar,  da  Ursule  var  nede  for  at  hente 
en  Buket  Roser  til  Lissy,  var  der  sat 
Staaltraad  om  alle  Bedene,  og  Lissy  fik 
kun  en  lille  grim  Buket  Violer. 

„Jeg  vilde  ønske,"  udbrød  Flory  og 
jog  med   Pisken   en   næsvis  Flue   fra  Zeus' 

ene  Øre,    „at  vi   maatte  køre  ud  i  Skoven, 
her  er  ganske   forfærdelig  varmt!" 

„Det  var  da  ikke  saa  rædsomt,  om 
vi  gjorde  det.  Mademoiselle  Minet  er  altid 
saa  ængstelig.  Se,  Flory,  Klokken  er  ikke 
mere  end  fem,"  sagde  Margaret  og  pegede 
paa  Hovedbygningens  Taarnur.  „Der  er 
to  Timer  til  Middag,  og  Zeus  vil  selv  den 
Vej." 

Zeus  havde  mærkværdigvis  for  en  Gangs 
Skyld  Lyst  til  det  samme  som  Smaapigerne. 
Flory  rorte,  men  ganske  lidt,  dens  brede 
Ryg  med  Pisken,  og  Zeus  lob  med  over- 
ordentlig Beredvillighed  op  gennem  Alléen 
og  ud  gennem   Parken. 

„Det  er  noget  andet  end  at  køre  rundt 
om  Græsplænerne  og  passe  paa  Bedene," 
sagde  Margaret  fornøjet,  medens  Vognen 
rullede  ned  ad  den  kølige,  sk^^ggefulde 
Skovvej.  Zeus  er  rigtignok  flink,  og  jeg 
vil  meget  hellere  køre  her  end  spise  Lunch 
paa  den  anden  Side  Søen  som  Lissy, 
John  og  alle  de  andre." 

„Nu  maa  vi  vende.  Mag,"  sagde  Flory, 
da  de  havde  kørt  et  godt  Stykke.  „Jeg 
kan  ikke  forstaa  det,  men  jeg  er  saa 
sulten  !     Bare  Klokken  ikke  er  mange ! " 

„Det  er  maaske  bedst,   at  vi  kører  hjem. 
Lad   mig  faa  Tømmen!" 

„Skynd   dig   lidt,    Mag.      Der  faldt  en 

Regndraabe  lige  ned  paa  min  Næse.  Det 
var  slemt,  om  det  begyndte  at  øse  ned, 
før  vi  kom  hjem.  Men  Mag,  men  hvor 
i  Alverden  kører  du  hen!"  udbrod  Flory, 
da  Zeus  drejede  ind  paa  en  bred  Vej 
med  tæt  Krat  paa  den  ene  Side  og  en 
bar  aaben  Eng  med  fældede  Træstammer 
paa  den  anden  Side.  „Vil  du  høre,  nu 
begynder  det  at  tordne,  og  se,  det  øser 
ned!" 

„Jeg  kan  ikke  holde  Zeus!"  skreg 
Margaret  fortvivlet,  da  Æslet  i  Stedet  for 
at  vende  Næsen  hjem,  som  Pigebarnet 
forgæves  vilde  have  det  til,  gav  sig  til 
at  løbe  saa  hurtig,  at  Vognen  svingede 
som  en  Baad  i  Havsnød  fra  den  ene  til 
den   anden  Side   af  Vejen. 

Margaret  tabte  sin  Pisk  og  gav  sig  til 
at  slaa  og  løse  Knuder  paa  sit  Lomme- 
tørklæde, som  hun  plejede,  naar  der  var 
noget  galt  paa  Færde. 

Florys   Hat  fløj   af. 

Langt  bort  rullede  Tordenen.  Lynene 
fo'r  glimtvis  ned  mellem  Stammerne  og 
Regnen  skyllede  ned,  medens  Zeus  for  op 
og  ned  ad  Bakke  med  de  forskrækkede 
Børn. 

„Nu  springer  jeg  af,"  raabte  Margaret 
ligbleg. 

„Nej,  Mag,  gør  det  ikke!"  sagde 
Flory  og  greb   fat  i   hende. 

Mere  fik  hun  ikke  sagt.  Zeus  gjorde 
et  Hop  og  et  vSidcspring.  Pigebørnene 
blev  slyngede  uJ,  hver  til  sin  Side,  og 
Zeus  holdt  stille  og  gav  sig  fredsommelig 
til  at  græsse  ved   Vejkanten. 

„Mag,  Mag,"  jamrede  Flory  rædsels- 
slagen, da  hun  havde  samlet  sig  selv  op 
og  saa  Margaret  ligge  i  Græsset  med 
lukkede  Øjne.  „Sig  noget  Mag!  Hvor 
har  du  slaaet  dig!" 

„Det  ved  jeg  ikke  Flory,  det  gør  ondt 
i  min  ene  Arm,  og  jeg  er  saa  fortumlet 
i   Hovedet!*' 

„Mag,  jeg  tør  ikke  røre  ved  Zeus,  og 
det  kan  ikke  gaa  an  at  blive  her.  Jeg 
tror,  at  der  er  et  Hus  i  Nærheden,  for 
jeg  hørte  før  en  Hane  gale.  Kan  du 
gaa  derhen.  Mag?  Tror  du,  du  kan?" 
spurgte  Flory,  der  var  bleven  helt  for- 
tvivlet af  Skræk,  Samvittighedsnag  og  det 
pludselige   Fald. 

„Ja  jeg  kan,  Flory,"  sagde  Margaret 
og  satte  sig  op.  „Det  maa  være  Skov- 
ridergaarden,  man  kan  se  mellem  Træerne. 
Det  er  der,  der  er  saa  mange  Børn.  Det 
er  ligesom  i  Æventyret,  at  man  ser  et 
Hus,  naar  man  er  faret  vild,"  vedblev 
hun   og  glemte  næsten  ganske  sin  daarlige 

Arm.  Kom,  Flory,  saa  gaar  vi  derhen  og 
banker  paa  Døren." 

„Vi  kender  dem  ikke,  Mag,  det  gaar 
aldrig  an!" 

„Vist  saa,  det  gaar  nok.  Her  kan 
vi  ikke   blive  i  dette  Vejr." 

Hr.  Skovrider  Broberg  sad  ved  Aftens- 
bordet med  sin  talrige  Familie  om   sig. 

Temaskinen  snurrede  paa  Bordet  foran 
den  trivelige  Frue,  der  havde  travlt  med 
at  tilfredsstille  de  mindre  Børns  h^^p- 
pige  Forlangender  om  „en  Mellemmad 
til".  Marie  og  Lise,  de  to  ældste  Døtre, 
bød  Teen  om  og  hjalp  deres  Søskende, 
naar  de  satte  Kopperne  paa  Dugen  og  lod 
Teen  sprøjte  til   alle  Sider. 

„Et  Herrens  Vejr,  Theodor!"  sagde 
Fru  Broberg  og  tr\'kkede  sin  lille  rød- 
mussede  Dreng  ind  til  sig.  „Saa  du  det 
Lyn,   lille  Ven,   mellem   Granerne?" 

„Et  slemt  Lyn  og  et  slemt  Vejr," 
svarede  Skovrideren  efter  langsomt  at  have 
sunket  det  sidste  Stykke  Lammesteg. 
„Godt,  man  kan  være  inde.  lille  Kristiane. 
Skulde  vi  saa  smage  din  Leverpostej, 
Mo'r?" 

„Gud  være  lovet,  at  den  smager  dig!" 
sagde  Fru  Broberg,  da  hendes  Mand  fik 
det  ene   St^'kke  efter  det  andet  til  at  for- 

svinde  bag  sit  store  Skæg,  „Hvem  var 
saa  med  Vognen  foruden  Gesandten  og 
Comtesse  Lissy?"   spurgte  hun. 

„En  hel  Del  fremmede,  som  jeg  ikke 
kendte,  lille  Kristiane." 

„Var  Børnene  ikke  med?"  lød  det  i 
Kor  fra    alle  Børnene  i  Skovridergaarden. 

„Forstyr  ikke  stakkels  Fa'r,  Anna, 
Karen  og  Hans!  Fa'r  er  sulten.  Løb 
ind  i  Dagligstuen  og  se,  hvem  der  banker, 
lille  Marie  Cornelia." 

„Maa  jeg  gaa  med?  Og  jeg?  Og 
jeg?  lød   det   fra  de  andre. 

„Ja,  kære  Børn.  Naa,  skal  Mor's 
lille  Assemand  ogsaa  med?"  sagde  Fru 
Broberg  og  satte  sin  yngste  Pode  ned 
paa  Gulvet.  „Se,  lille  Theodor,  hvor 
Assemand  kan  bruge  sine  Ben.  Han  gaar 
meget  bedre  end  Købmandens  Kristian, 
der  dog  er  otte  Dage  ældre." 

^Mo'r,  Mo'r!  Kom  Mo'r.  De  ere 
der!"  raabte  Anna  i  det  samme  henne 
ved  Døren  til  Dagligstuen  med  Fingeren 
i  Munden   og  store   forundrede  Øjne. 

„Hvem,  Anna?"  spurgte  Fru  Broberg 
og  rejste  sig  op  med  en  Fart,  man  skulde 
tro  umulig,  naar  man  saa  den  lille  runde 
Kone. 

„De"  var  alt,  hvad  Anna  kunde 
sige.      Fru   Broberg    trillede  ind  i  Daglig- 

stuen  og  blev  ikke  lidt  forundret  ved  det, 
hun  saa. 

Ved  Døren  stod  Margaret  og  Flory  i 
deres  vaade  Kjoler.  De  holdt  hinanden  i 
Haanden  og  saa  lidt  forskrækkede  paa  de 
undrende  Skovriderbørn. 

„Men  de  smaa  Stakler,"  udbrød  Fru 
Broberg,  da  hun  var  bleven  Herre  over 
Situationen.  „Det  maa  have  været  en 
slem  Tur,"  vedblev  hun  paa  sit  ejen- 
dommelige Engelsk.  „Hør,  lille  Theodor, 
nu  spænder  du  for  og  kører  op  paa 
Gaarden  og  fortæller,  at  begge  Comtes- 
serne  er  her.  Skynd  dig,  lille  Ven!  Saa 
sender  jeg  Peter  ud  efter  Æslet  og  Vognen." 

Da  Skovrideren  var  kørt,  vilde  hans 
Kone  have,  at  de  smaa  Piger  skulde  spise 
lidt,  men  de  vilde  helst  være  fri,  og  Fru 
Broberg  lod   dem   være. 

Børnene  glemte  snart  den  gensidige 
Undseelse,  og  Anna  kom  slæbende  med 
en  Kurv  med  Kattekillinger,  og  Flory  fik 
Assemand,  der  godt  kunde  lide  den  stille 
lille  Pige  med  de  gode  Øjne,   paa  Skødet. 

Men  til  Trods  for,  at  den  moderlige, 
venlige  Kone  gjorde  alt  for  Pigebørnene 
og  endelig  fik  dem  til  at  nedskylle  en 
gloende  Kop  Te,  følte  de  sig  dog  urolige 
og  ængstelige. 

En  Timestid  efter  at  de  var  komne, 
rullede  en   Vogn   ind   i   Gaarden. 

I  Vognen  sad  Mademoiselle  Minet 
med  ildevarslende  Ansigt  og  Hanchen 
med   en   Mængde  Toj. 

„Bien  fachée  ei  mécontante,  point  de 
dessert^  point  de  pJaisirs,^^  hørte  Fru 
Broberg  Mademoiselle  sagde,  da  Børnene 
hastigt  havde  taget  Afsked  med  deres 
ny  Venner  og  hvisket,  at  de  haabede,  de 
maatte  lege  sammen." 

„Tak  Gud ,  kære  Børn ,  fordi  I  har 
en  Moder,"  sagde  Fru  Broberg  om 
Aftenen,  da  hun  havde  standset  Asse- 
mands  Vugge  og  gik  rundt  og  gav  sine 
Smaafolk  deres  Godnatkys.  „En  Op- 
dragerinde  ■  bliver  aldrig  det  samme.  Naar 
nu  den  ældste  Comtesse  engang  bliver 
gift,  er  de  endnu  mere  ene,  de  moder- 
løse, smaa  Stakler.  God  Nat,  mine  egne 
Smaatrolde !  Nu  skal  jeg  ind  og  stoppe 
Far's  Pibe." 


XIV.  KAPITEL. 


JOHN  OG  LISSY. 

Mademoiselle  Minet  lod  sig  ikke  for- 
milde   i  lange  Tider. 

Hele  Sommeren  igennem  maatte  Flory 
og  IMargaret  lade  Konfekten,  Frugten  eller 
Kagen  passere  uantastede  forbi  ved  Mid- 
dagsbordet. 

„Børnestreger,  Mademoiselle  Minet, 
ikke  andet  end  Børnestreger,"  havde  Ge- 
sandten leende  sagt,  da  Mademoiselle  frem- 
bar sin  Klage.  „Heldigvis  er  det  ikke 
farlig  med  Mags  Arm.  Skænd  paa  dem, 
Mademoiselle  Minet,  men  lad  Skovrider 
Brobergs  Børn  komme  her  op  og  lege 
med   dem   engang  imellem. 

Det  var  Mademoiselle  Minet  en  Trost, 
at  Gesandten  paatog  sig  en  sand  Bedemands- 
mine,  naar  hun  afviste  James  med  et 
„Tak,  lille  James,  Miss  Flory  og  Miss  Mar- 
garet skal  ikke  have  noget."  Derimod  var 
Mademoiselle    Minet    ikke    sikker   paa,    at 

det  ikke  var  Lissy,  der  den  ene  Dag 
havde  givet  Flory  en  Klasse  Vindruer  og 
den  næste  havde  stukket  fem-seks  kandi- 
serede Mandariner  til  Margaret,  men  Lissy 
sad  altid  og  saa  ned  i  sin  Tallerken,  og 
Mademoiselle  kastede  sin  Mistanke  paa  Sir 
John.  Flere  Gange  havde  hun  bemærket, 
at  han  undertrykte  en  mere  skoledrengeagtig 
end  grevelig  Fnisen  bag  sin  Serviet,  naar 
hun   satte  sit  mest  imponerende  Ansigt  op. 

Imidlertid  gik  Sommeren  med  hastige 
Skridt,  og  det  blev  Efteraar.  Et  stille 
Efteraar  med  graa  Luft,  matte  Vindpust 
og  en  bleg  Sol,  der  kun  viste  sig  glimtvis 
bag  de  disede  Taageslør. 

Langsomt  hvirvlede  det  gulnede  Løv 
ned  og  dannede  et  blødt,  mangefarvet 
Tæppe  paa  Jorden,  De  fine  S^Teblomster 
med  de  gennemsigtige,  stribede  Kroner, 
Smørblomsterne  og  Fingerbøllerne  lagde 
sig  opgivende  til  Hvile.  En  enkelt  Host- 
rose eller  en  bomstærk,  purpurrød  Pelar- 
gonie raabte  dristig  til  de  andre,  at  den 
opgav  ikke  Ævret,  forend  Sneen  dækkede 
den,  og  Blæsten  knækkede  den  —  den 
næste  Morgen  hang  den  visnet  paa  sin 
Stilk,   dræbt  af  Nattekulden. 

Billerne  skyndte  sig  med  at  finde  et 
Skjul  i  Jorden,  hvor  de  uforstyrret  kunde 
nyde  den  lange,   lange  Vintersøvn.    I  den 

langsomt  sivende  Regn  drev  Bondedrengen 
med  ensformige,  jodlende  Lyde  de  stædige 
Køer  fra  Mark  til  Mark,  og  bag  sin  Plov 
vadede  den  ludende  Karl  i  Æltet  og  op- 
muntrede de  trætte,   vaade   Heste. 

I  Beckersdorfs  Frugthave  hang  Graa- 
stenerne  med  røde  Kinder  og  lo  mod  den 
tunge,  overtrukne  Himmel,  der  engang 
havde  straalet  til  dem ,  da  de  var  fine, 
skærsommerrode  Blomster.  Om  Morgenen 
var  de  pudrede  af  Rim,  der  fik  dem  til 
at  ligne  Brude  med  edderkoppefine  Slør 
over  de  rødmende  Kinder,  og  op  ad  Dagen 
blev  Spindene  til  Graad ,  der  i  store 
Taarer  langsomt  trillede   ned. 

Med  dumpe  Bums  faldt  de  fra  Grenene 
ned  paa  den  vaade,  kolde  Græsplæne.  De 
revnede,  og  Æblesaften  sprojtede  ud  paa 
de  visne  Straa,   der  overrasket  nejede  sig. 

Haren  satte  i  korte  Hop  over  Pløje- 
markerne og  Trækfuglene  drog  bort. 

Inde  i  Skoven  flagrede  en  opskræmt 
Sneppe  over  Vejen,  og  de  legetøjsagtige 
Daadyr  i  Dyrehaven  spidsede  ængstelig 
Ørene,  naar  der  knaldede  et  Skud  mellem 
Træerne. 

Og  der  kom  ikke  eet,  men  mange 
Skud. 

Der  plaffedes  fra  Marken,   og  der  blev 

svaret  fra  Skoven,  saa  Træpikkeren  for- 
undret holdt    inde  med   sin   Hamren   .    .    . 

Jagttiden  var  kommen  med  grønklædte 
Jægere  og  muntre  Klappere. 

Pigerne  stod  i  Kokkenet  fra  Daggry- 
og  bagte  Pandekager,  saa  tynde  som 
Silkepapir;   de  skulde  i  Jagtkurvene. 

Flory  og  Margaret  stod  ved  Vinduet 
i  Skolestuen  og  saa  hver  Dag  efter  Jagt- 
selskabet, naar  det  i  raskt  Trav  klaprede 
gennem  Gaarden  ud  af  Porten  og  for- 
svandt i  Lindealléens  Taage;  og  med  et 
lille  Suk  satte  de  sig  ved  Skolebordet, 
medens  Bes  med  glædestraalende  Ansigt 
sagde  inde  i  Børnestuen :  „Gud  velsigne 
Sir  John,  der  rider  han  ved  Siden  af 
jMiss  Liss}'.  Ak  ja!  Vi  faar  nok  snart 
Forlovelsesfest  her  paa  Beckersdorf !" 

„Mademoiselle  Alinet,  maa  vi  komme 
ned  til  Middag?"  spurgte  Margaret  en 
Dag,  da  hun  og  Flory  gik  den  sædvanlige 
Tur  med  Galosker  paa  Fødderne  og  Paraply- 
over  Hovedet  igennem  de  dryppende  Alléer. 

„Non,  fiUettes!"  Der  kommer  mange, 
og  der  spises  sent.  I  maa  hellere  læse 
Lektier,   lege  lidt  og  komme  i  Seng." 

„Maaske  beder  Lady  Harrington,  om 
vi  maa,"  sagde  Flory  trøstende,  da  hun 
saa  Margarets  skuffede  Ansigt. 

Men  det  lod  til,   at  deres  gamle  Ven- 

inde  helt  havde  glemt  dem,  og  efter  en 
ensom  Middag,  der  kun  var  bleven  oplivet 
ved  Babys  mange  Paafund,  sad  de  to 
Smaapiger  temmelig  triste  og  saa  paa  de 
flammende  Træklodser,  der  knitrede  i 
Kaminen, 

Bes  sad  og  sang  Baby  i  Søvn,  Ranchen 
skrev  Brev  til  sin  Kæreste,  og  Mademoisclle 
Minet  havde  klaget  over  Hovedpine  og  laa 
paa  sin  Chaiselongue  inde  i  sin  Dagligstue. 

„Jeg  mødte  for  Grevinde  Gyldenskjolds 
Kammerpige,"  fortalte  Margaret.  „Hun 
kom  med  det  dejligste  Armbaand  og  en 
lysegrøn  Silkenederdel.  Hvem  er  det,  der 
kommer  paa  Trappen  udefra?"  spurgte 
hun  forskrækket,  da  hun  hørte  sagte, 
lette  Trin  og  en  Kjoles  Raslen. 

„Jeg  ved  det  ikke  Mag,"  sagde  Flory 
lidt  ængstelig,  uden  at  hun  selv  vidste 
af  det. 

„Aa,  Liss}^  er  det  dig,"  udbrød  de 
begge  lettet,  da  Døren  blev  aabnet,  og 
deres  Søster  kom  ind.     Lissy  saa  yndig  ud. 

Hun  bar  en  ganske  klar,  rosarød  Silke- 
dragt med  et  gammeldags  Fichu  af  gen- 
nemsigtig, broderet  Tyll.  Hun  saa  glad 
og  fornøjet  ud,  lo  ad  Børnenes  Angst  og 
sagde : 

„Lady  Harrington  spurgte  Papa,  hvor 
I  var   henne  og  bad,   om  I  maatte  komme 

ned.  Papa  sagde  ja,  og  jeg  løb  op  for 
at  sige  det.  Nu  sender  jeg  Haneben 
herind.  Husk  endelig  at  være  stille,  Made- 
moiselle  Minet  trænger  til  Ro.  Det  bliver 
noget  for  dig,  Flory,  der  bliver  sunget  og 
spillet  hele  Tiden   nede  i   Havesalen." 

Lissy  skyndte  sig  atter  ned  for  at 
opfylde  sine  V^ærtindepligter,  og  Flory  og 
Margaret,  der  var  meget  fornøjede  over, 
at  deres  kedelige  Aften  blev  afbrudt  paa 
en  saa  behagelig  Maade,  var  færdige 
ikke  ti  Minutter  efter,  og  med  hinanden 
i  Haanden  gik  de  ned  ad  den  gammel- 
dags, brede  Trappe,  der  førte  ned  til  Sel- 
skabsværelserne  paa  første  Sal.  De  kom 
gennem  de  første  Stuer,  hvor  en  Mængde 
Herrer  med  summende  Lyd  talte  om  Poli- 
tik og  Valg  og  Underhus  og  Overhus,  ind 
i  Bibliotheket,  hvor  deres  Fader  underholdt 
en  hvidhaaret,  døv  gammel  Gentleman  med 
et  blussende   fornøjet  Ansigt. 

Da  de  gik  gennem  Salonen,  blev  de 
tiltalt  af  adskillige  pyntede  Damer,  der 
sad  under  Palmerne  med  en  Mængde  Her- 
rer staaende  om  dem.  Og  alle  Damerne 
klappede  dem  paa  Skulderen  og  spurgte, 
hvad  de  hed  og  alle  vilde  de  saa  kysse 
Margaret,  der  med  sin  smukke  Kjole  følte 
sig  rigtigt  i  sit  Element  mellem  de 
venlige,  beundrende  Blikke  og  konverserede 

paa  sin  lette,  morsomme  Maade.  Men 
Flory  blev  undselig  og  maatte  absolut 
prøve,  hvor  langt  hun  kunde  bore  Hælen 
ned  i  Tæppet,  og  hun  blev  først  helt  glad, 
da  hun   kom   ind  i   Havesalen. 

Lissy  akkompagnerede  ved  Flygelet, 
medens  Sir  John  og  Løjtnant  Hawthorn 
sang.  Hans  solbrændte  Ansigt  var  tykke- 
lig,  og  medens  han  sang,  saa  han  ned 
paa  Lissy  med  saa  henrykte  Øjne,  at  det 
var  tydelig,  at  han  intet  ønskede  mere 
end  at  sj-nge  hele  Livet,  naar  han  havde 
hende  til  at  spille. 

Flere  end  Margaret  bemærkede  den 
Aften,  at  Sir  John  og  Løjtnant  Hawthorn 
ikke  syntes  saa  godt  om  hinanden  som 
før.  De  kom  saaledes  i  en  temmelig 
umotiveret  Disput  om  en  for  dem  saa 
ligegyldig  Sag  som,  hvormange  Silkeorme, 
der  kunde  trives  paa  et  Morbærtræ  paa 
en  Alens  Højde  De  blev  mere  ophid- 
sede og  højrøstede,  end  man  skulde  antage 
for  at  være  nødvendig,  og  skiltes  som 
Uvenner. 

Ikke  alene  Margaret,  men  ogsaa  Flory 
havde  Grund  til  at  blive  forundret,  for 
Lissy  valgte  hende  og  ikke  Fætter  John 
til  at  hente  sin  Vifte  i  Vinterhaven,  skønt 
John  saa  meget  skuffet  ud   og  sagde : 

„Hvorfor,  Lissy?    Hvad  har  jeg  gjort?" 

„Fordi  du  er  uretfærdig  og  styg  mod 
stakkels  Havvthorn,  John.  Gaa  hen  og 
sorg  for  at  blive  gode  Venner  med  ham; 
han  gaar  der  og  græmmer  sig;  ellers  beder 
jeg  Lord  Harrington  om  at  vende  Bladene, 
naar  jeg  nu  spiller." 

Og  John  gik  ind  i  et  af  Kabinetierne 
og  kom  lidt  efter  ud  med  Hawthorn,  og 
lidt  efter  saa  Flory  dem  gaa  op  og  ned  i 
Vinterhaven   med  hinanden  under  Armen. 

„Tak,  fordi  De  bad  Papa,  om  vi  maatte 
komme  ned,  Lady  Harrington,"  sagde 
Flory  og  satte  sig  ned  under  en  Palme 
ved  Siden  af  den  gamle  Dame  og  Mar- 
garet. Med  eet  var  det  gaaet  op  for 
hende,  at  alle  fandt,  at  Lissy  var  den 
smukkeste  Dame,  skønt  hun  ikke  var 
belæsset  med  Diamanter  som  Grevinde 
Gyldenskjold  og  ikke  bar  saa  elegant  en 
Dragt  som  Legationsraadinde  Harrington, 
hvis  Kjoles  Forbredde  glimrede  af  ægte 
Sølv-  og  Guldpallietter. 

„Ja,  var  det  ikke  en  god  Ide,  Pige- 
børn?" sagde  Lady  Harrington.  „Jeg 
tænkte  jo  nok,  at  I  kedede  Jer  ovenpaa. 
Hvor  er  Mademoiselle  henne?" 

„Mademoiselle  Minet  har  Hovedpine," 
fortalte  Margaret.  „Hun  ved  slet  ikke, 
at  vi  er  hernede  i  Aften,  for  Lissy  sagde, 
det  var  Synd  at  forstyrre  hende." 

„Naar  man  taler  om  Solen,"  sagde 
Lady  Harrington,  da  Lissy  og  John  i  det 
samme  kom  hen  til  dem.  „Det  var  dog 
en  dejlig  Buket  Orchideer,"  vedblev  hun, 
da  Lissy  lugtede  til  de  fine  lilla  Blomster. 

„Tænk,  kunde  du  virkelig  faa  dem 
alligevel,"  sagde  Flory.  „Jeg  forstod  paa 
Ursule,  at  Ta^ior  ikke  kunde  skaffe  flere 
nu  i  Aar. " 

„Hvordan  befinder  Lord  Harrington 
sig?"  spurgte  John  pludselig  til  stor  For- 
undring for  samme  Lords  Hustru,  da  han 
havde  deltaget  i  Jagten  paa  Beckersdorf  i 
den  sidste  Maaned,  og  netop  den  Dag  ved 
Lunch  havde  spøgt  med  sin  Appetit  og 
fortalt,  at  han  i  de  60  Aar,  han  havde 
været  til,  kun  havde  holdt  Sengen,  da  han 
engang  som  Dreng  havde    brækket  Benet. 

„Tak  godt,  Sir  Howard,"  sagde  Lady 
Harrington  og  smilede  lidt  drillende.  „Nu 
kommer  jeg,"  vedblev  hun  og  gled  hil- 
sende ud  af  Kredsen  for  at  følge  med  sin 
Mand,  hvis  Udseende  sandelig  heller  ikke 
gav  Anledning  til  Ængstelse.  Det  var  den 
samme  fornøjede,  gamle  Gentleman,  Ge- 
sandten havde  underholdt  i  Bibliotheket, 
og  hans  runde,  godmodige  Ansigt  og  høje, 
kraftige  Skikkelse  bar  kun  Præget  af  den 
mest  blomstrende   Sundhed, 

„I  holder  nok  meget  af  Lady  Harring- 

ton,  Kusiner?"  sagde  John  i  det  falske 
Haab  at  være  kommen  ind  paa  et  neu- 
tralt Gebet.     „Har  I   kendt  hende  længe?" 

„Siden  vi  vare  sammen  med  hende 
paa  et  Bal  i  Vinter;  nogen  Tid  for  stak- 
kels Harry  døde,"  sagde  Flory  med  Taa- 
rer  i  Øjnene. 

^,  Harry  var  Legationsraadens  eneste 
Son,  og  han  har  altid  været  meget  svag," 
forklarede  Lissy.  „Han  var  en  god  Dreng, 
og  vi  holdt  meget  af  ham,  og  navnlig  var 
Flory  meget  bedrøvet,  da  han  pludselig 
døde.  Legationsraadinden  rejste  til  Ud- 
landet sammen  med  Lord  Harrington,  og 
jeg  synes,  hun  er  kommen  over  det  nu." 

„Ved  du,  hvad  Lady  Harrington  spurgte 
Flory  om  ved  Ballet?  Vil  du  høre,  hvad 
hun  sagde?"    udbrød  Margaret  med   eet. 

„Naa,  hvad  sagde  Lady  Harrington 
saa?"  spurgte  John,  uden  at  ane,  at  han 
blindt  løb  i  en  Fælde. 

„Du  maa  hellere  tie  stille,  Mag!" 
sagde  Lissy  med  en  instinktmæssig  Æng- 
stelse.     „Du  taler  saa  meget  i  Aften." 

„Hun  sagde  kun,  Lissy,  at  du  og 
John  holdt  saameget  af  hinanden,  og  at 
det  havde  I  altid  gjort,"  sagde  Flory  for 
at  undskylde  Margaret. 

„Det  har  vi  ogsaa,  Lissy,"  udbrød  John, 
som   om  han  ikke  havde  det  ringeste  mod 

den  Tanke,  og  Margaret  undrede  sig  over, 
at  Lissy  rødmende  skjulte  sit  Ansigt  i 
Orchideerne. 

„Det  var  ikke  alt,"  vedblev  Margaret. 
„Hun  spurgte  Floy ,  hvornaar  I  skulde 
giftes?" 

„Og  hun  vilde  ikke  tro  mig,  da  jeg 
sagde,  at  I  slet  ikke  var  forlovede!" 
vedblev  Flory  leende.  „Lissy,  hører  du!" 
hviskede  John  i  en  inderlig,  sagte  Tone, 
medens  hun  pludselig  brast  i  Graad  og 
holdt  Hænderne  for  Øjnene. 

„Aa,  Lissy,  græd  ikke,"  bad  begge 
Pigebørnene.      Men  hun  svarede  ikke. 

John  bød  hende  Armen  og  førte  hende 
ind  i  det  tilstødende  Kabinet,  og  Flory 
og  Margaret  sad  ene  tilbage  med  Lissys 
Vifte  og  Buket. 

Og  lidt  efter  kom  de  ud  igen,  og 
Gesandten  kom,  og  Lissy  hviskede  noget 
til  ham,  som  fik  hende  til  at  rødme  og 
ham  til  at  kysse  hende  og  tr3^kke  Johns 
Hænder.  Og  Florj?-  og  Margaret  græd 
begge,  og  Lissy  kaldte  dem  sine  „egne, 
kære,  smaa  Søstre,"  og  bad  dem  holde 
op.  Og  Løjtnant  Hawthorn  kom  og  saa 
meget  ulykkelig  ud,  skønt  han  smilede  og 
kaldte  John  „kære,  gamle  Dreng".  Og 
Lady  Harrington  fik  Taarer  i  Øjnene  og 
sagde    noget    om    „Skuffelse"    og   „Nevø". 

Og  Lissy  talte  med  Lojtnant  Hawthorn, 
og  han  sagde  „rejse  til  Indien",  hørte 
Flory  og  Margaret.  Og  Lissy  sagde: 
„Bedrøv  mig  ikke,  kære  Hawthorn,"  men 
han  rejste  den  næste  Dag.  Og  John  og 
Lissy  var  ovenpaa,  og  John  sagde:  „Min 
kære  lille  Svigerinde"  til  Baby,  men  hun 
erklærede,  at  hun  ikke  var  nogen  „bæ, 
dammel  Stierinde.  men  en  dod  Pie."  Og 
Bes  velsignede  John  og  Lissy  og  græd  og 
sagde:  „Det  tænkte  jeg  jo  nok."  Og 
Mademoiselle  Minet  glemte  sin  Hovedpine, 
og  at  hun  var  vred   paa  Sir  John. 

Og  efter  Middagen  var  hele  Selskabet 
nede  i  Kokkenet,  og  i  de  nedre  Regioner 
drak  man  de  nyforlovedes  Skaal  i  skum- 
mende Champagne  med  lige  saa  megen 
Hjertelighed  som  ovenpaa.  Og  bagefter 
fik  de  dem  en  Svingom,  og  John  og  Lissy 
og  Gæsterne  og  Gesandten  og  Margaret 
og  Flory   kom   atter  derned. 

Og  alle  de  kvindelige  Tjenestefolk 
dansede  med  Sir  John,  og  alle  de  mand- 
lige med  Lissy.  Og  Gesandtens  Kammer- 
tjener skulede  mørkt  til  John,  og  bagefter 
bleve  Stuepige  Anne  og  Stuepige  Kate  Uven- 
ner, og  Stuepige  Anne  sagde,  at  Stuepige 
Kate  var  „en  Slange",  og  Stuepige  Kate 
sagde,  at  hun  „vidste  godt,  at  det  var 
fordi  Sir  Howard   havde  danset  mere  med 

hende  end   med  Stuepige  Anne,"    men,    at 
„hun   nok  vilde  fortrj^de   det." 

Og  om  Natten  græd  Lissy  igen  og 
tænkte  paa  sin  Moder  —  og  den  næste 
Dag  flettede  hun,  Flory  og  Margaret  en 
Krans  til  hendes  Grav  af  Efteraarets  sidste 
Blomster  og  Skovens  gule,  skiftende  Løv, 
medens  Bab^'^  alvorlig  og  stille  saa  til. 

